Datasets:

mbazaNLP

/

kinyarwanda_monolingual_v01.0

like 0

Follow

Mbaza NLP 45

‘Yehova ni we w’ingenzi mu buzima bwanjye’. Urukiko rw’akarere ka Vyselkovskiy rwo mu gace ka Krasnodarvuba aha ruzatangaza umwanzuro w’urubanza ruregwamo mushiki wacu Yelena Gadrshina. Ubushinjacyaha nta gihano buramusabira. Icyo twamuvugaho Yelena Gadrshina Igihe yavukiye:1958 (Bazarny Sygan, mu gace ka Ulyanovsk) Ibimuranga:Yakoraga iby’ibaruramari mbere y’uko ajya mu kiruhuko cy’izabukuru Afite umwana w’umukobwa Igihe yatangiraga kwigana Bibiliya n’Abahamya ba Yehova, yahumurijwe no kumenya ko Ubwami bw’Imana buzazana amahoro nyakuri. Yabatijwe mu mwaka wa 1999 Ibyo yavuze Ni iki kigufasha kutagira ubwoba? Zaburi 74:22inyibutsa ikintu cy’ingenzi. Igira iti: “Mana, haguruka wiburanire.” Iyo zaburi inyibutsa ko iyo mpanganye n’ibigeragezo, izina rya Yehova ari ryo riba riri kugeragezwa, kandi ko aba azamfasha kurirwanirira. Ikindi kandi, kubona ibintu mu buryo bushyize mu gaciro, nkamenya ikintu cy’ingenzi mu buzima, bimfasha kurwanya ubwoba. Kuba imibumbe izengurutse izuba, bituma ibintu byose bibaho kandi bigakora neza. Uko ni na ko bimeze kuri njye. Yehova ni nk’izuba mu buzima bwanjye, ni ukuvuga ko ari we w’ingenzi. Ibyo bituma ngira ubuzima bwiza. Kimwe na Yelena twishimira kumenya ko dushobora kwishingikiriza kuri Yehova kugira ngo adushyigikire kandi aturwanirire akoresheje imbaraga ze.—Zaburi 54:1, 2. Uko ibintu byagiye bikurikirana Ku itariki ya 13 Gashyantare 2022 Urugo rwe rwarasatswe. Ibikoresho bya elegitoronike, amakarita ya banki n’ibindi bintu byariho amakuru y’umuntu ku giti cye, byarafatirirwe Ku itariki ya 15 Kamena 2023 Ni bwo yatangiye gukurikiranwaho icyaha Ku itariki ya 10 Kanama 2023 Yahaswe ibibazo kandi ategekwa kutarenga agace atuyemo Ku itariki ya 30 Mutarama 2024 Urubanza ni bwo rwatangiye

Ibiti bitewe bibungabungwe bifashe mu guhangana n’imihindagurikire y’ibihe. Abanyarwanda muri rusange barashishikarizwa gutera ibiti no kubibungabunga, kuko bifasha mu guhangana n’imihindagurikire y’ibihe, bikaba byagarutsweho kuri uyu wa Gatandatu taliki ya 29 Ukwakira 2022, ubwo mu Rwanda hizihizwaga umunsi w’igiti ku nshuro ya 47. Muri uwo muhango wo kwizihiza Umunsi w’igiti wahujwe no gutangiza ku mugaragaro igihembwe cy’amashyamba mu mwaka wa 2022-2023, Minisitiri w’Umutekano Alfred Gasana yifatanyije n’abatuye mu Karere ka Gicumbi, aho Umushinga Gicumbi itoshye (Green Gicumbi Project) uteganya gusazura amashyamba kuri Hegitari 360  no gutera ingemwe zisaga 1,100,000 mu Karere ka Gicumbi. Minisitiri w’umutekano mu gihugu, Gasana Alfred wari umushyitsi mukuru muri iki gikorwa cyo gutera ibiti, yabibukije ko igiti ari ingenzi mu mibereho ya muntu, ndetse asaba abatuye Akarere ka Gicumbi kwita ku gutera amashyamba no kuyabungabunga. Minisitiri w’Umutekano w’imbere mu Gihugu Alfred Gasana yifatanyije n’abatuye Gicumbi gutera igiti Yagize ati ‘‘Igiti ni ubuzima. Uwangiza igiti, aba yangiza ubuzima. Gutera ibiti biri mu muco karande w’Abanyarwanda. Tugomba gutera ibiti ndetse tukabibungabunga, bityo imisozi yacu igakomeza gutoha”. Nk’uko byatangajwe n’umuyobozi w’Umushinga Gicumbi itoshye, Kagenza Jean Marie Vianney, uyu mushinga  uzanatera ibiti bivangwa n’imyaka ku buso bwa hegitari 1700, ndetse unatange ibiti by’imbuto ziribwa bingana na 150,000. By’umwihariko mu gikorwa cy’umuganda witabiriwe n’abashyitsi batandukanye baturutse ku rwego rw’igihugu barimo Minisitiri w’Umutekano w’imbere mu gihugu, Alfred Gasana, ku bufatanye n’abaturage hatewe ingemwe z’ibiti ku buso bungana na Hegitari 5. Umusozi wateweho ibi biti, ni umwe mu misozi yo mu Karere ka Gicumbi iri muri gahunda yo gusazurwaho amashyamba, ikaba ifite hegitari zirenga 100. Mu ijambo umuyobozi w’umushinga Green Gicumbi yagejeje ku bari bitabiriye umuganda na we yasabye abatuye Akarere ka Gicumbi kwitabira gufata neza amashyamba, hagamijwe kongera umusaruro w’ibiyakomokaho. Ati: “Bijyanye n’insanganyamatsiko y’uyu mwaka igira iti: ‘Tera igiti, ubungabunge ejo hazaza”; abanyagicumbi, turabashishikariza kongera imbaraga mu gutera, gukorera no kurinda amashyamba yanyu mu rwego rwo kongera ubwinshi n’umusaruro uyakomokaho ndetse no guhangana n’imihindagurikire y’ikirere, bityo tukarushaho kugira Isi nziza, tuzaraga abadukomokaho’’ Muri rusange umushinga Green Gicumbi, umaze gusazura amashyamba yo mu Karere ka Gicumbi ku buso bungana na 1,100Ha mu gihe cy’imyaka itatu umaze utangiye ibikorwa byawo, kandi gahunda ikaba igikomeje. Green Gicumbi ni umushinga w’imyaka 6 ushyirwa mu bikorwa n’Ikigega cy’Igihugu cy’Ibidukikije, FONERWA ku nkunga y’Ikigega cy’Isi cyita ku mihindagurikire y’ibihe, GCF. Uyu mushinga ufite intego yo kubakira ubudahangarwa abaturage bo mu Ntara y’Amajyaruguru, by’umwihariko mu Karere ka Gicumbi ku mihindagurikire y’ibihe. Bimwe mu bikorwa by’umushinga birimo ibyo kurwanya isuri binyuze muri gahunda zitandukanye zirimo gukora amaterasi y’indinganire n’ayikora, gusubiranya imikoki, gutera ibiti bivangwa n’imyaka, guca imiringoti ku misozi ihanamye, gufata amazi y’imvura akomoka ku bisenge by’inzu ndetse no gusazura amashyamba ashaje, hagamijwe kuyongerera umusaruro.

Rayon Sports itsinze Espoir FC, Kiyovu Sports itsinda Mukura VS. Mu mukino Rayon Sporys yakiyemo Espoir FC kuri Sitade ya Kigali i Nyamirambo, umukino yihariye cyane mu minota ya mbere yagowe n’imvune nk’aho ku munota wa gatanu Mbirizi Eric yagonganye n’umukinnyi wa Espoir FC agira ikibazo cy’imvune aho yabanje kuvurwa agaruka mu kibuga ariko ahita asohoka asimburwa na Mugisha François. Ku munota wa cyenda Espoir yashoboraga kubona igitego ku ishoti kapiteni wayo Ndikumana Tresor yatereye inyuma y’urubuga rw’amahina ariko umunyezamu Ramadhan Kabwili awushyira muri koruneri. Ikipe ya Rayon Sports yahise ibona ku ikosa ryakorewe Paul Were ariko Rafael Osaluwe ayiteye umunyezamu Bamoni Lulu Thierry umupira arawufata. Rayon Sports yongeye guhusha uburyo ku ishoti ryageragejwe na Iraguha Hadji wakinaga imbere iburyo ariko umupira ujya hanze. Musa Essenu yahise nawe ahabwa umupira imbere y’izamu awushyize ku gituza ngo atere ba myugariro ba Espoir FC bawukuraho. Rayon Sports yakomeje gukina neza maze Iraguha Hadji ku mupira yahawe na Paul Were acenga abakinnyi ba Espoir FC mu rubuga rw’amahina aterekera neza ku kirenge Rafael Osaluwe wahise atsinda igitego cya mbere cya Rayon Sports. Ku munota wa 28 Rayon Sports yongeye kuvukinisha Rafael Osaluwe wari wagaragaje ibimenyetso by’imvune ubwo yakorerwaga ikosa bwa mbere wahise ava mu kibuga nawe asimburwa na Kanamugire Roger. Mbere yuko igice cya mbere kirangira ku munota wa 33 Ishimwe Ganijuru Elie yateye umupira muremure umunyezamu Bamoni Lulu Thierry agiye kuwufata Musa Essenu arawumutanga ahita awumurenza abonera Rayon Sports igitego cya kabiri cyasoje igice cya mbere ari ibitego 2-0. Mu gice cya kabiri Rayon Sports yakomeje gukina neza irusha cyane ikipe ya Espoir FC aho abakinnyi nka Paul Were, Iraguha Hadji, Ndekwe Felix bakomeje kugeza imipira myinshi imbere y’izamu ba myugariro ba Espoir FC bakayikuraho gusa imyinshi yageraga kuri Musa Essenu nayo nta musaruro yayibyaje. Ku munota wa 83 Rayon Sports yakoze impinduka ikuramo Iraguha Hadji na Paul Were ishyiramo Iradukunda Pascal na Mucyo Didier Junior. Impinduka Umutoza Haringingo yakoze zatanze umusaruro ku munota wa 85 aho umupira Mugisha Francois yari ateye wagaruwe na ba myugariro ba Espoir FC ariko Mucyo Didier ahita awusubiza mu izamu ateye umupira mwiza umukino urangira Rayon Sports itsinze 3-0. Gutsinda uyu mukino byatumye Rayon Sports yuzuza amanota 15/15 mu mikino itanu imaze gukina yose yatsinze ifite umukino w’ikirarane mu gihe Kiyovu Sports ari iya kabiri n’amanota 13. Indi mikino yabaye: Mukura VS 0-1 Kiyovu Sports Musanze FC 1-0 Sunrise Bugesera FC 2-0 Rwamagana City Umunyamakuru @UwimanaJeanJul1

Urubyiruko Gatolika rurahamagarirwa gukomera ku busugi n’ubumanzi. Yabitangaje ubwo yasozaga ihuriro ry’urubyiruko rwa Kilizaya Gatolika ryaberaga mu Karere ka Rubavu, kuri iki cyumweru tariki ya 10 Ukuboza 2017. Abitabiriye iryo huriro bigishijwe iyobokamana, kwishyira hamwe bagamije kwiteza imbere, kwirinda ibiyobyabwenge, kurwanya icuruzwa ry’abantu, guteza imbere ihame ry’uburinganire no guharanira kuba Abanyarwanda beza bagamije kubaka igihugu. Minisitiri w’Intebe yashimiye Kiliziya Gatolika yateguye iryo huriro ahamagarira n’andi matorero n’amadini gukora amahuriro nka yo. Akomeza ahamagarira urubyiruko kwirinda ibibashuka kuko aribo bafite imbaraga zo guteza imbere igihugu. Agira ati “Leta kugira urubyiruko nkamwe ni ibintu byiza, ndabazaba gushyira mu bikorwa inama mwahawe, muzigeze ku bandi, mwirinde ingeso zatuma mwangiza ahazaza hanyu n’ah’igihugu.” Akomeza agira ati “Mwirinde kwiyandarika, mwirinde ingengabitekerezo ya Jenoside, ubugwari, ibiyobyabwenge, ubunebwe n’irari ry’ibintu ryabashora mu bikorwa bibi.” Akomeza abahamagarira kandi gukoresha ikoranabuhanga, kwizigamira, kubyaza umusaruro amahirwe Leta ibaha no kuba umwe nk’uko Yezu abibasaba. Umushumba wa Diyoseze ya Byumba, Musenyeri Nzakamwita Seriviliyani, ushinzwe iyogezabutumwa mu rubyiruko, avuga ko hari indangagaciro urubyiruko rugomba guharanira kugira ngo zibafashe kuba abagore n’abagabo bakwiye. Agira ati “(Mugomba guharanira) Kumva no kumvira, kubaha no kwiyubaha, isuku ku mutima, ku mubiri n’ahantu hose, kubaho mu kuri, kubana mu butabera n’amahoro, urukundo rwihanganira bose, kugira ubusugi n’ubumanzi kugira ngo bizabafashe kubaka ingo nziza no gukorera Imana.” Akomeza agira “Mwirinde abashukanyi, mugendere kure ruswa y’igitsina, gufata ku ngufu mubyamaganire kure, n’ufashwe ku ngufu yegere ubuyobozi arenganurwe.” Akomeza avuga ko ku mugabane wa Afurika urubyiriko rugize umubare munini akaba ari narwo bukungu bukomeye u Rwanda rufite, rukaba rugomba kurindwa no gusigasirwa. Musenyeri Nzakamwita kandi ahamagarira ababyeyi n’abayobozi guha urubyiruko uburere bwiza no kubarinda inzitizi n’ibyonnyi by’imyaka barimo, kubarinda amadini y’inzaduka, ibiyobyabwenge, amashusho y’urukozasoni n’ibindi bigamije konona ubuzima bwabo. Ati “Dufite inshingano yo kubaha uburere bwiza n’amizero banyotewe no kubabera urumuri. Tubatege amatwi nabo bafite ukuri.” Ndindiriyimana Augustin, umwe mu bitabiriye iryo huriro avuga ko bashimira Leta y’u Rwanda ifasha urubyiruko kwiteza imbere. Akomeza avuga ko iryo huriro ryabagiriye akamaro gakomeye kuko ngo barishoje biyemeje kuba abo Yezu yifuza barebera ku mubyeyi Bikira Mariya no kwibumbira mu matsinda na Koperative bagamije kwiteza imbere no kwimakaza ihame ry’uburinganire. Ihuriro ry’urubyiurko ryasojwe ni irya 16. Ni irya kabiri ryitabiriwe n’urubyiurko rwinshi nyuma y’iryabereye mu mujyi wa Kigali ryitabiriwe n’urubyiruko ibihumbi 13. Umunyamakuru @ sebuharara

Nahashi umwami w'Abamoni agota umujyi wa Yabeshi yo muri Gileyadi. Abantu bose b'i Yabeshi baramubwira bati: “Reka tugirane amasezerano maze tukuyoboke.” Ariko Nahashi arabasubiza ati: “Amasezerano nayagirana namwe ari uko mwese mwemeye ko mbanogoramo amaso y'iburyo, bityo nkaba nkojeje isoni Abisiraheli bose.” Abakuru b'i Yabeshi baramubwira bati: “Duhe iminsi irindwi twohereze intumwa mu gihugu cyose cy'Abisiraheli, nitubura udutabara tuzakuyoboka.” Intumwa zigeze i Gibeya, umujyi Sawuli yari atuyemo zitekerereza rubanda ayo magambo, nuko rubanda rwose rucura imiborogo. Sawuli ahinguye aza ashoreye ibimasa bye, maze arabaza ati: “Habaye iki ko abantu baboroga?” Bamutekerereza ibyo intumwa z'i Yabeshi zavuze. Sawuli abyumvise Mwuka w'Imana amuzaho , ararakara cyane. Afata ibimasa bibiri abicagaguramo ibice, abiha intumwa kugira ngo zibijyane mu gihugu cyose cy'Abisiraheli zivuga ziti: “Umuntu utazatabarana na Sawuli na Samweli, ni ko ibimasa bye bizagenzwa!” Sawuli akoranyiriza i Bezeki Abisiraheli ibihumbi magana atatu, n'Abayuda ibihumbi mirongo itatu. Abwira za ntumwa z'i Yabeshi y'i Gileyadi ati: “Nimugende mubwire ab'i Yabeshi ko ejo ku gasusuruko, tuzaba twamaze kubatabara.” Izo ntumwa ziragenda zirabibabwira, baranezerwa cyane. Nuko Abanyayabeshi babwira Abamoni bati: “Ejo tuzabayoboka mutugenze uko mwishakiye.” Sawuli agabanya ingabo mo imitwe itatu. Bujya gucya zitera inkambi y'Abamoni, zirabica kugeza ku gasusuruko. Abacitse ku icumu baratatana, umwe aca ukwe undi ukwe. Nuko Abisiraheli babwira Samweli bati: “Ba bandi batashakaga ko Sawuli atubera umwami bari he? Nibabazane tubice!” Ariko Sawuli arababwira ati: “Uyu munsi nta muntu n'umwe uri bwicwe mu Bisiraheli, kuko Uhoraho yadukijije.” Nuko Samweli abwira Abisiraheli ati: “Nimuze tujye i Gilugali gushimangira ingoma ya Sawuli.” Bose bajyayo bimikira Sawuli imbere y'Uhoraho, bahatambira ibitambo by'umusangiro. Sawuli n'Abisiraheli bose baranezerwa cyane.

Muhanga: Basabwe gukomeza imishinga bigishijwe na FH/Rwanda nyuma yo gucutswa. Abari abagenerwabikorwa b’umuryango mpuzamahanga wo kugabanya ubukene no kurwanya Inzara, ishami ry’u Rwanda (FH/Rwanda), baravuga ko imishinga bigishijwe bagiye kuyikomeza. Bemeza kandi ko inyigisho bahawe zo kuyicunga zizabafasha bakiteza imbere nkuko babisabwe. Bahamya ko bazakomeza kugendera kuri gahunda za Leta mu byo bakora byose kuko byuzuzanya. Babigarutseho mu birori byo kubacutsa ku bikorwa by’uyu muryango bimaze imyaka irenga 10, aho bakoreraga abaturage mu murenge wa Cyeza, Akarere ka Muhanga. Mukanoheri Soline, umwe mu bari abagenerwabikorwa avuga ko mbere yuko uyu mushinga utangira kubigisha ntacyo bagenderagaho, ariko nyuma yo kwigishwa bagakora imishinga mito ngo bamaze kubona icyerekezo cy’ubuzima. Yagize ati” Rwose uyu mushinga watwigishije byinshi, kandi batangira kutwigisha ntacyo twari tuzi ariko batweretse uko wakwikorera agashiga gato ukagakora wenyine cyangwa ukisunga abandi, kandi benshi muri twebwe bamaze kubona icyerekezo cy’ubuzima babikeshwa FH/Rwanda”. Rukundo Jean Pierre, avuga ko FH/Rwanda yabakuye kure kuko benshi babagaho mu bibazo bitandukanye kandi bigoye byanatumaga abana babo bava mu mashuri. Avuga ko bahawe ibikoresho, abari bararivuyemo barisubiramo ndetse banubaka ibyumba by’amashuri bagabanya ubucucike. Yagize ati” Twavuye kure tubikesha FH/Rwanda. Bamwe muri twebwe twabagaho mu bibazo bitandukanye kandi bigoye birimo amakimbirane yo mu miryango yatumaga abana benshi bata amashuri kubera kutabitaho ariko uyu mushinga wabahaye ibikoresho unabatangira amafaranga yo gufatira ifunguro ku ishuri ndetse banagerageje kubaka ibyumba kugirango bafashe kugabanya ubucucike kandi ni twebwe abaturage twagirirwaga neza”. Umuyobozi w’Umuryango mpuzamahanga wo kugabanya ubukene no kurwanya Inzara ishami ry’u Rwanda (FH/Rwanda), Alice Kamau avuga ko yizeye ko aba bagenerwabikorwa bacukijwe batagomba kugenda ngo bicare bumve ko bageze aho bashakaga. Abasaba ko bakomeza bagakora kugirango badasubira inyuma kandi hari intambwe bari bamaze gutera igaragara. Yagize ati” Nizeye ko aba bacukijwe batagomba kugenda ngo bicare bumve ko urugendo bakoze rurangiye,” ahubwo mukwiye kumenya ko mugikomeje kandi mugomba gukora kugirango mudasubira inyuma kandi hari intambwe mumaze gutera ikwiye kubabera intangiriro nziza yo kwirwanaho. Natwe nubwo tubarekuye tuzagaruka kureba niba mwarakomeje nibura mu myaka itatu(3) igiye gukurikiraho”. Umuyobozi wungirije ushinzwe imibereho myiza y’Abaturage mu karere ka Muhanga, Mugabo Gilbert avuga ko bashimira uyu mushinga wafashije abaturage kuva mu bibazo bimwe na bimwe, bagafasha abaturage kwirobera ifi aho kuyibaha kuko iyo bamenye kuyirobera birabafasha cyane. Ahamya ko bakora byinshi kuko banafasha mu burezi, guhangana n’imirire mibi ndetse no kurandura inzara n’ubukene bakigisha abaturage kwihaza no kwikorera bakiteza imbere. Ese ibikorwa by’uyu mushinga bisorejwe hano? Umuyobozi wa FH/Canada, yateye inkunga abaturage bo mu kagali ka Kigarama, Shelaine strom avuga ko ashimira abagenerwabikorwa bitanze bakemera kwiga. Abibutsa ko iyo babonye ko bamaze kugera aho bashobora kwirwanaho nabo bimura ibikorwa byabo kuko nk’ubu bagiye mu karere ka Ngororero mu murenge wa Bwira kugirango bafashe abaturage baho kwiga. Umuyobozi wa FH/Rwanda mu karere ka Muhanga, Prudence Ndagijimana yemeza ko ubumenyi bahawe n’uyu mushinga ntakabuza bazabukoresha neza uko babuhawe bakiteza imbere, kandi ko nubwo bacukijwe uzagira ikibazo azajya abanza abakorerabushake bakoranye nabo babibutse icyo bakora kikabateza imbere. Muri aka kagali ka Kigarama ho mu murenge wa Cyeza hubatswe ibyumba 16 by’Amashuri ndetse banatanga ibikoresho mu cyumba cy’umukobwa, hubakwa urugo mboneza mikurire y’umwana rugizwe n’ibyumba 3, ikaba yaratwaye Miliyoni 30 ndetse abaturage bakorerwa amatsinda yo kubitswa no kugurizanya. Hari urubyiruko rwigishijwe imyuga banatangira gukora kugirango biteze imbere kandi benshi barinzwe inzara n’ubukene, banigishijwe uko barwanya n’imirire mibi mu bana n’abakuru. Akimana Jean de Dieu

Kenya: Perezida Ruto yatumije inama ikubagahu kubera Ibiza byugarije igihugu. Perezida wa Kenya Wiliam Ruto yatumije inama idasanzwe yiga ku gukmira ibiza byibasiye iki gihugu muri iyi minsi.Ni nama uyu mukuru w’igihugu yatumije kuri uyu wa kabiri taliki 30 Mata 2024,aho biteganyijwe ko igaruka ku mihindagurikire y’ibihe byiganjemo imvura ikomeje guhitana ubuzima bwa benshi no guteza imyuzure n’inzara mu gihugu cya Kenya.Ni nyuma y’uko mu ijoro ryo ku Cyumweru rishyira ejo hashize ku wa mbere , Imvura idasanzwe yaguye ikaritura urugomero mu ntara ya Nakuru igateza umwuzure wahitanye abagera kuri 45 abandi bakaburirwa irengero.Muri aka Karere ka Afurika y’Uburasirazuba, Kenya iri mu bihugu byugarijwe cyane n’ibiza biturutse ku mvura, aho kugeza ubu habarurwa abasaga ku 170 babuze ubuzima, abandi amagana bakaba baravuye mu byabo ndetse n’abandi bakomeretse bakajyanwa mu bitaro.Ibikorwaremezo birimo imihanda, amavuriro n’imirima y’abaturage, byagiye byangirika bikomeye ku buryo abaturage bavuga ko byabateye inzara batazapfa gukira mu gihe bataba babonye nkunganire ya Leta.Leta iherutse gutangaza ko yongereye igihe cy’ikiruhuko ku banyeshuri kugeza igihe bazatangarizwa umunsi bazatangiriraho amasomo.

Nyabihu: Ahahoze ishyamba rya Gishwati hazagirwa ahakorerwa ubukerarugendo. Ibi biremezwa n’umuyobozi w’akarere ka Nyabihu wungirije ushinzwe iterambere, imari n’ubukungu, madamu Mukaminani Angele uvuga ko ibyo bizakorwa imirimo yo gusana ahahoze ishyamba rya Gishwati nirangira. Madamu Mukaminani ati “Bitewe n’ubwiza nyaburanga aha hantu hafite, ubu haratekerezwa uburyo igihe gusubiranya Gishwati bizaba birangiye neza hazategurwa hakaba ahantu hakorerwa ubukerarugendo mu rwego rwo kubyaza umusaruro ubwiza bwaho bwaberana n’icyo gikorwa.” Uyu muyobozi yabwiye Kigali Today ko hazafatwa ingamba zo kuhatunganya ku buryo bunoze buzemezwa n’impuguke muri iyo mirimo, agakangurira abashoramari kuba maso bakitegura kuzashora imari muri iki gikorwa ngo kizatanga inyungu cyane. Ahahoze ishyamba rya Gishwati ubu hari gusubiranywa ku bufatanye n’umushinga Water Land Management. Bimwe mu byakozwe ku gice cy’akarere ka Nyabihu harimo gutunganya inzuri ku gice cyororerwamo, gutunganya amaterasi ku gice kigenewe ubuhinzi, kongera ibiti mu gice cyagenewe ishyamba n’ibindi byose bigamije kuhagira heza mu buryo bubereye abaturage mu mirimo inyuranye. Mu hamaze gutunganywa iki gihe, hari inzuri nziza zikorerwamo ubworozi ariko zikoze ku buryo zibereye ijisho kuzireba, hari udusozi twiza turimo ahitwa Ibere rya Bigogwe, hari amaterasi-ndinganire yakozwe mu buryo bwiza kandi bwa gihanga ashobora kunezeza ijisho ry’abakerarugendo igihe byategurwa neza. Muri ako gace kandi hari ishyamba ryiza riri kongerwamo ibiti kugira ngo rirusheho gusubirana ku buryo iyo umuntu ari mu bushorishori bw’aho bita muri Arusha ya Bigogwe akaba yitegereza bimwe mu bice bya Gishwati usanga ari ahantu hashimishije. Ibi byose ngo ni bimwe mu byatekerejweho kuzabyazwa umusaruro nyuma y’aho ibikorwa byo gusubiranya Gishwati bizaba birangiye uko hateye habereye ubukerarugendo bitewe n’imiterere yaho n’ibihakorerwa nk’uko madamu Mukaminani Angele abivuga. Mbere ya Jenoside yakorewe Abatutsi mu 1994, Gishwati yari ishyamba rinini kimeza ryari rifite ubuso bwa km2280, ndetse hari hamwe mu hantu nyaburanga mu Rwanda bitewe n’ibyiza byahabonekaga ndetse n’imiterere yaho. Gusa iri shyamba ryagiye ryangizwa ku buryo igice kinini cyaryo cyatemwe. Ubu ariko harakorerwa imirimo ya ngombwa yo kuhatunganya ngo hazasubirane habere ibikorwa binyuranye byateza imbere igihugu mu nzego z’ubuhinzi n’ubworozi, guteza imbere ibidukikije ndetse n’uubukerarugendo akarere ka Nyabihu katangiye gutekerezaho. Safari Viateur

Nyabihu: Igiti cyagwiriye imodoka itwara abagenzi. Iyo mpanuka yabaye ku wa Gatanu tariki 04 Gicurasi 2024 mu masaha y’igicamunsi, ubwo abagenzi bari bamaze kuva muri iyo modoka, umushoferi yayiparitse ku muhanda mu gihe yari ategereje abandi bagenzi, igiti kirayigwira. Iyo modoka yagwiriwe n’icyo giti nta muntu n’umwe wari uyirimo, nk’uko Umunyamabanga Nshingwabikorwa w’Umurenge wa Mukamira, Bizimana Placide yabitangarije Kigali Today. Yagize ati “Umushoferi yamaze kugeza abagenzi aho abageza, aparika iyo modoka aho basanzwe baparika ku cyapa cya Taxi. Akimara guparika iyo modoka hari aho yanyarukiye, akiva aho, kubera umuyaga wari mwinshi, igiti kirayigwira irangirika cyane”. Arongera ati “Imana yakinze ukuboko ntihagira umugenzi uhasiga ubuzima kuko igiti cyagwiriye iyo modoka ubwo abagenzi na shoferi bari bamaze gusohoka mu modoka”. Uwo muyobozi avuga ko nyuma y’iyo mpanuka, nta yindi mpanuka yongeye guterwa n’imvura muri ako gace, nubwo imvura yakomeje kugwa ari nyinshi. Umunyamakuru @ mutuyiserv

CHENO ishobora guhabwa inshingano yo gukora ubushakashatsi ku Barinzi b’Igihango. Ibi bigaragara mu mushinga w’itegeko wateguwe n’abagize Inteko Ishinga Amategeko, ugamije kunoza imikorere ya CHENO cyane cyane mu buyobozi bwayo. Uyu mushinga ugira uti “Urwego rwahawe inshingano nshya ijyanye no gukora ubushakashatsi ku bagomba kugirwa abarinzi b’Igihango, inshingano yari isanzwe ikorwa na MINUBUMWE.” Hateganyijwe kandi ko CHENO izahabwa umuyobozi ukora mu buryo buhoraho, hashyirwego impinduka ku mbonerahamwe y’imyanya y’imirimo n’abakozi b’ubunyamabanga nshingwabikorwa bwayo kugira ngo barusheho kunoza serivisi, cyane cyane ibijyanye n’ubushakashatsi bukorwa ku butwari, abagirwa intwari z’igihugu n’abahabwa imidali y’ishimwe ku rwego rw’igihugu. Gahunda y’Umurinzi w’Igihango yatangijwe mu 2015 n’umuryango Unity Club Intwararumuri n’iyari Komisiyo y’Ubumwe n’Ubwiyunge, hagamijwe no kumenyekanisha abakoze cyangwa bagikora ibikorwa by’indashyikirwa mu bumwe n’ubwiyunge bw’Abanyarwanda. MINUBUMWE isobanura ko gutoranya Abanyarwanda n’abanyamahanga bajya mu barinzi b’Igihango bikorwa mu byiciro bibiri; kimwe cy’abaturage bakoze ibikorwa by’indashyigikirwa mu bushobozi buke bari bafite n’ikindi cy’abari bafite amikoro ahagije, ububasha n’ubumenyi byihariye nk’abayobozi mu nzego za Leta, iz’amadini, imiryango itari iya Leta n’abacuruzi. Abarinzi b’igihango batoranywa guhera ku rwego rw’akagari, gukomereza ku rw’umurenge, ku rw’akarere, mu Banyarwanda baba mu mahanga, kugeza ku rwego rw’igihugu. Iyi Minisiteri igira iti “Icyakoze hari abantu bamwe babarizwa mu byiciro bifite imiterere idasanzwe, nk’ingo z’abihaye Imana, ibigo by’amashuri…Kuri abo bantu, buri rwego urwo ari rwo rwose, itsinda rishinzwe gutoranya rigomba gushingira ku makuru avuye muri ibyo bigo.” Mu gutoranya abarinzi b’Igihango, hashingirwa ku bihe bikomeye byaranze amateka y’u Rwanda: Igihe cy’itangira ry’urugamba rwo kubohora igihugu, igihe cy’ivuka ry’amashyaka menshi, mu gihe cya jenoside yakorewe Abatutsi, nyuma ya jenoside yakorewe Abatutsi, igihe cy’intambara y’Abacengezi, igihe cy’inkiko Gacaca na nyuma yazo. Abarinzi b’Igihango batoranywa buri mwaka, kandi hasuzumwa niba nta murinzi w’Igihango wateshutse ku ngingo zishingirwaho mu gushyira umuntu muri iki cyiciro. Iyi yateshutse, itsinda rishinzwe gutoranya rifata icyemezo cyo kumukura kuri uru rutonde. Uyu mushinga w’itegeko uteganya ko aho kuba MINUBUMWE, CHENO ari iyo izajya yakira, inasuzume raporo zatanzwe n’uturere ku batoranywa kugira ngo bagirwe abarinzi b’Igihango. CHENO ishobora guhabwa iyi nshingano yakorwaga na MINUBUMWE

Hakizimana wavuye muri FDLR ageze ku gishoro cya Miliyoni 30frw. Hakizimana w’imyaka 34 y’amavuko avuga ko Leta y’u Rwanda n’Abanyarwanda muri rusange bamubaye hafi ku buryo nta kibazo yigeze agira mu bikorwa bye byo kwiteza imbere kuko ahubwo yagiye ahabwa n’ubufasha butandukanye. Hakizimana avuga ko yahunze igihugu n’umuryango we mu 1994, akaba yaratahutse avuye ahitwa zone ya Mwenga mu ntara ya Kivu y’Amajyepfo akavuga ko ubwe ari we wafashe umwanzuro wo gutaha. Akigera mu Rwanda n’umugore we yosohokeye i Bukavu muri Kivu y’Amajyepfo yiniira Rusizi mu Ntara y’i Burengerazuba maze ashyirwa mu nkambi hamwe n’abandi aho yatangiye kubona ibitangahaza bya mbere mu buzima bwe. Agira ati, “Baduhaye uruhushya rwo gusohoka maze tugatemebera batubwira ko tuza kubahiriza amasaha, aho nagendaga hose natunguwe no kuba nta musirikare mbona, kuva saa sita kugeza saa munani nkibaza ukuntu igihugu kibayeho nta musirikare”. “Ariko bugiye kwira ntangira kubona abasirikare bigendagendera buhoro buhoro ntacyo babaza umuntu, twaragiye ufite icyo kunywa agasengera akanywa, turangije turataha byarantunguye kuko ntabwo nibazaga ukuntu umuntu atembera uko ashaka no mu asaha ya nijoro nta kibazo na kimwe afite kandi aho twabaga hari amasaha ntarengwa wagombaga kuba wavuye hanze”. Hakizimana avuga ko amaze kugera mu muryango we yasanze hari abaturanyi na bene wabo bakiriho kandi yarabwirwaga ko bapfuye, nibwo yatangiye gushaka imibereho n’uko yakwiteza imbere. Amafaranga ya mbere yayakoreye mu ngabo z’u Rwanda Hakizimana avuga ko yatangiye gufotora ndetse abasirikare bari bakambitse iwabo mu murenge wa Muringa, bari bazi ko yavuye muri FDLR aba ari bo bajya bamuha icyashara, maze amafaranga abonye atangira kuyashora mu bundi bucuruzi mu gasantere ka Gasiza mu Karere ka Nyabihu. Avuga ko yongeye gutungurwa ubwo umugore we yafatwaga n’inda maze yajya kwa muganga agasanga agomba kuvurirwa ku bwisungane mu kwivuza atigeze atanga. Agira ati, “Nongeye gutungurwa umugore wanjye agiye ku nda najya kwa muganga ngasanga Leta yaranzirikanye ikanyishyurira ubwisungane mu kwivuza, natarunguwe kubona nishyurirwa maze umugore wanjye aruhuka neza turataha”. Hakizimana atangiye ubucuruzi yiyambazaga abandi basanzwe bakamukopa amandazi akayacuruza hanyuma akishyura ashize, bikomeza gutyo kugeza igihe nawe abonye icye gishoro. Avuga ko rwiyemezamirimo wari waratsindiye isoko ryo gusoresha mu Gasiza yamenye ko Hakizimana ari Umunyarwanda utahutse vuba uri kwiyubaka maze amusonera imisoro, akajya ayimutangira. Agira ati, “Uwo mugabo sinari muzi ariko yamenye amakuru yanjye aho kwibaza byinshi ku kuba yenda ari twe twaba twarabamariye imiryango, ahubwo akambwira ko ansoneye imisoro byarantunguye cyane nibwo natangiye kwiyumvisha ko mu mashyamba ya Kongo twabeshywaga ko burya Abanyarwanda bafite umutima bariho”. Ashingiye ku kuba hari n’abasirikare bagiye bataha bagasubizwa mu mirimo yabo, ashingiye kandi ku kuba yarahawe amahirwe yo kwikorera ibye kandi akunguka, anashingiye ku kuba yarisyhuriwe ubwisungane mu kwivuza, ahamya ko Leta y’u Rwanda izirikana Abanyarwanda bayo bari hanze akifuza ko nabo bataha bagafatanya n’abandi kubaka igihugu. Avuga ko ubucuruzi bwe bwakomeje gutera imbere kugeza ubwo aguze amatungo akorora, akubaka ndetse ubu akaba acuruza ibindi bintu bijyanye no gutunganyiriza abaturage amafunguro. Avuga ko hejuru y’ibyo amafaranga yagiye ayashora mu mishanga irimo no gukora uruganda rw’imigati, maze aheraho atangira umushinga wo kubaka inzu igezweho mu Mujyi wa Rubavu. Agira ati, “Ndi kubaka indi nzu mu mujyi wa Rubavu igezweho, iri hafi yo kuzura kandi izaba ihagaze nka miliyoni zisaga 30frw, urumva ko iyo mba naratashye kera mba ngeze kure. “Nyuma yo kubona ibyo byose ngezeho n’uko mbanye neza n’abandi Banyarwanda nahisemo kugana iy’ubuhanzi ngakorera igihugu ntanga n’ubutumwa butandukanye mbinyujije mu bihanganao n’by’indirimo”. Agira ati, “Naririmbye indirimbo yitwa Paradizo kuko Ingabo za RPF nizo zayihanze zivuga ko zizubaka u Rwanda zikaruhindura Paradizo, ari nayo mpamvu nahimbye indirimbo ivuga ko iyo Paradizo twayigezeho koko”. Igira iti, “Paradizo mwatubwiye mbona yaragezweho kuko ibikorwa byinshi Abanyarwanda bagezeho babikesha ubwitange bw’ingabo zabo ziharanira iterambere rya buri wese nta vangura iryo ari ryo ryose”. Ubuyobozi bw’inzego z’ibanze buba bwarateguye uko abatahutse bazitabwaho Ubuyobozi bw’akarere ka Nyabihu buvuga ko Abanyarwanda bose bari mu mashyamba ya Kongo no mu bindi bihugu bafite uburenganzira busesuye bwo gutaha mu gihugu cyabo kandi biteguye kwakirwa neza nk’uko bigenda ku bandi. Umuyobozi w’akarere ka Nyabihu wungirije ushinzwe imibereho myiza y’abaturage Pascal Simpenzwe, avuga ko iyo Abanyarwanda batashye bava mu mashyamba ya kongo bitabwaho abahinzi bagahabwa imbuto zo guhinga, abandi bakigishwa imyuga, ku buryo bihangira imirimo. Agira ati, “Ntabwo tugikoresha ya mvugo y’uko u Rwanda rwamaze kuzura, abaturage bacu bafite uburenganzira bwo gutaha iwabo, ariko niyo waba ukomeje gutura hanze ariko nawe uba uri yo nk’umunyarwanda ushobora gutaha igihe icyo ari cyo cyose”. Imitwe irwanya Leta y’u Rwanda ikorera mu mashyamba ya Kongo Kinshasa, irimo na FDRL ishinjwa gufata bugwate Abanyarwanda batakoze ibyaha mu Rwanda kugira ngo ikomeze kubagira urwitwazo rwo kudataha, ku buryo hakiri ababuze uko bataha kubera ko iyo babigerageje bagirirwa nabi ndetse bakaba banakicwa. Umunyamakuru @ murieph

Musanze:RIB yafunze umugabo ushinjwa gusambanyiriza umwana mu bwiherero. Mu gitondo cyo kuri iki Cyumweru tariki 16 Kamena 2024, RIB yashyikirijwe umugabo w’imyaka 36 wo mu Kagari ka Mpenge Umurenge wa Muhoza, mu Karere ka Musanze, akekwaho gusambanyiriza umwana w’umukobwa w’imyaka 15 mu bwiherero bwa Paruwasi Katederali ya Ruhengeri.Amakuru y’ifatwa ry’uyu mugabo yatangiye gucicikana ubwo ahagana Saa kumi n’ebyiri abakirisitu bari bagiye mu misa ya mbere bumvaga uyu mwana w’umukobwa asakuza bakaza kumutabara bagasanga ari gusambanywa.Bivugwa kandi ko ubwo uwo mwana w’umukobwa wari wagiye gusenga yajyaga kwiherera yahasanze uyu mugabo wari uri kuvugira kuri telefoni igendanwa, we akajya kwiherera uyu mugabo akamusangamo ariho yamufatiye ku ngufu.Umuvugizi wa Polisi mu Ntara y’Amajyaruguru, SP Jean Bosco Mwiseneza, yemeje aya makuru avuga ko ukekwaho iki cyaha yafashwe agahita ashyikirizwa Urwego rw’Igihugu rw’Ubugenzacaha, RIB nkuko Igihe kibitangaza dukesha iyi nkuru.Yagize ati "Yego uyu musore akekwaho gusambanya umwana w’imyaka 15. Ukekwa afungiwe kuri Sitasiyo ya Polisi ya Muhoza, ari gukurikiranwa n’Urwego rw’Ubugenzacyaha RIB."Ingingo ya 136 y’Itegeko riteganya ibyaha n’ibihano muri rusange, ivuga ko iyo umuntu mukuru asambanyije umwana akabihamywa n’urukiko, ahanishwa igifungo kitari munsi y’imyaka 20 ariko kitarenze imyaka 25.Iyo umuntu mukuru asambanyije umwana ufite cyangwa urengeje imyaka 14 bigatera umwana indwara idakira cyangwa ubumuga, igihano kiba igifungo cya burundu.

Jan-Willem Breure. n Jan-Willem Breure (wavutse 1988) ni u Rwanda (Kabarondo) wavutse utunganya amafilime yo mu Buholandi, washinze akaba n'umuyobozi wa Septimius Awards na Isis Fashion Awards. Septimius Awards ni umuhango mpuzamahanga wo gutanga ibihembo i Amsterdam. Ibihembo bya Isis Fashion Awards ni umuhango mpuzamahanga wo gutanga ibihembo no kwerekana imideli ikorera mu Buholandi. Azwi kandi nka producer numuyobozi wa documentaire ya 2012 ivuga ku mibonano mpuzabitsina yitwa" ". na documentaire ye "Do Women Have A Higher Sex Drive?". Ubuzima bwambere nakazi. Breure yavukiye mu Rwanda. Nyina yapfuye yibaruka kandi yarezwe na minisitiri wavuguruwe Johan Breure n'umugore we bakoraga nk'abamisiyonari muri Kenya. Breure yabaga muri Kenya na Namibiya mbere yo kwimukira mu Buholandi mu 2002. Breure yize Interactive Media Design muri Royal Academy of Art, i La Haye maze ashinga isosiyete ikora " JW Multimedia Productions " mu 2008. Yayoboye documentaire ivuga ku mibonano mpuzabitsina ku bagabo bafite uburenganzira . Septimius Awards. Mu 2022, Jan-Willem Breure yashinze ibihembo bya Septimius. Septimius Awards ni umuhango wo gutanga ibihembo ngarukamwaka i Amsterdam, mu Buholandi. Ibirori bigizwe niminsi 2, umunsi wambere ni ibiganiro byibiganiro hamwe na TV byabajijwe kandi umunsi ni umuhango wo gutanga ibihembo muri . Abahoze bitabiriye barimo n'abatsindiye Oscar , & , . Isis Fashion Awards. Mu 2022, Bwana Breure yashinze ibihembo bya Isis Fashion Awards. Isis Fashion Awards ni umuhango ngarukamwaka wo kwerekana imideli mu Buholandi. Ibirori byo gutanga ibihembo / kwerekana imideli bigenewe gusa abashushanya ibikoresho. Bitandukanye nibindi byerekana imyambarire, abanyamideli ntibambara imyenda, gusa nibikoresho. Amahuza yo hanze.

Hatangijwe ibikorwa byo kwibuka ku nshuro ya 30 Jenoside yakorewe Abatutsi mu 1994.. Ku itariki 7 z’ukwezi kwa mata uyu mwaka mu Rwanda nkuko bisanzwe hazatangira icyumwe cyo kwibuka Jenocide yakorewe Abatutsi mu 1994. Ni icyumwe cya mbere mu minsi 100 y’ibikirwa bitandukanye hose mu gihugu byo kwibuka inzirakarengane zazize Jenocide yakorewe Abatutsi mu 1994. None 27 mutarama, Minisitiri w’Ubumwe bw’Abanyarwanda n’Inshingano Mboneragihugu, Dr Bizimana Jean Damascéne, yatangije ibikorwa bibanziriza ibyo kwibuka ku nshuro ya 30 Jenoside yakorewe Abatutsi mu 1994. Ni ibikorwa byatangirijwe mu Ishami rya Kaminuza y’u Rwanda i Huye mu muhango wabimburiwe no kunamira abari abanyeshuri n’abakozi b’iyahoze ari Kaminuza Nkuru y’u Rwanda bazize Jenoside yakorewe Abatutsi. Ni muganda rusange wanyuma w’ukwezi wahujwe na gahunda yo gutangiza ibikorwa bibanziriza Kwibuka ku nshuro ya 30 Jenoside yakorewe Abatutsi. Minisitiri Dr Bizimana Jean Damascene yavuze ko mu biti byatewe uyu munsi mu muganda harimo igiti cyitwa umurinzi cyangwa umuko. Yagize ati “Cyari igiti gisobanura kurinda igihugu, abantu bagiteraga mu rugo kugira ngo kibarinde urwango, kibarinde abanzi. Kuba rero twateye umuko ni ukuvuga ko igihugu tugomba kugikorera no kukirinda.” Yakomeje agira ati “Ikindi, ni igiti kigira indabo mu gihe ibindi bigira amahwa, indabo rero ni ubuzima.” Minisitiri Dr Bizimana yavuze ko kuzageza muri Mata 2024, mu gihugu hose hazaba hatewe ibiti birenga miliyoni bisobanuye umubare w’Abatutsi bishwe muri Jenoside. Mu gihugu hose haraterwa ibiti birenga miliyoni imwe nk’umubare ushushanya Abatutsi basaga miliyoni bishwe bazira uko bavutse. MINUBUMWE itangaza ko mu biti biri buterwe, hagomba kubamo igiti cy’umurinzi gishushanya ubudaheranwa bw’Abanyarwanda. Abanyarwanda n’inshuti z’uRwanda bazibuka Jenocide yakorewe Abatutsi mu 1994 ku nshuro ya 30 Jenoside yakorewe Abatutsi irangiye.

Kiyovu Sport yasezerewe na Simba muri Confederation Cup. Kiyovu yari yanganyije na Simba igitego kimwe kuri kimwe i Kigali mu byumweru bibiri bishize, ubwo Mwinyi Kazimoto yatsindaga igitego cya Simba ku munota wa 45 maze Ndayishimiye Yussufu ‘Kabishi’ akacyishura ku munota wa 83, ariko yageze muri Tanzania itsindirwayo ihita inasezererwa. Amakuru dukesha ikinyamakuru Daily News avuga ko Kiyovu Sport ari yo yabanje kotsa igitutu Simba ariko ntiyabona igitego. Simba ‘Wekundu wa Msimbazi’ yakiniraga imbere y’abafana bayo yaje kwisubiraho, maze itangira gukina umupira mwiza. Nyuma yo guhanahana umupira neza, Umugande Emmanuel Okwo yahereje umupira mwiza Umuzambia Felix Sunzu maze atsinda igitego cyize ku munota wa 19. Abasore ba Simba batozwa n’umunya-Serbia, Milovan Circovic, bakomeje kotsa igitutu Kiyovu bashaka kubona igitego cya kabiri. Bitewe n’amakosa y’inyuma Emmanuel Okwi ya Felix Sunzu bigaragaje cyane muri uwo mukino, bongeye guhanahana umupira maze binjirana abakinnyi b’inyuma ba Kiyovu Felix Sunzu atsinda igitego cye cya kabiri ku munota wa 32. Mu gice cya kabiri Kiyovu Sport yaje ishaka kwishyura ndetse ibona amahirwe menshi, ariko Ndayishimiye Yussufu ‘Kabishi’wari uyoboye ba rutahizamu ba Kiyovu ananirwa kuyabyaza umusaruro; nk’uko Daily News ikomeza ibitangaza. Nubwo yari yamaze gitsindwa ibitego 2, Kiyovu ntiyacitse intege nayo yanyuzagamo igasatira. Ku munota wa 79, Kiyovu yabonye igitego ubwo umunya-Uganda uyikinira Nelly Mayanja yinjiraga mu rubuga rw’amahina atera ishoti umunyazamu wa Simba Juka Kaseja arisanga mu rushundura. Kiyovu Sport yagize amahirwe makeya, kuko ku munota wa nyuma yashoboraga guhita isezerera Simba ubwo Hussein Sibomana yateraga umupira mwiza wari uvuye muri koroneri n’umutwe, ariko ku bw’amahirwe ya Simba Juma Kaseja unafatira ikipe y’igihugu ya Tanzania awukuramo ariko bigoranye. Umukino warangiye ari ibitego 2 bya Simba kuri 1 cya Kiyovu, bivuze ko Simba ari yo yakomeje ku bitego 3 kuri 2 bya Kiyovu hateranyijwe ibitego byabonetse mu mikino yombi. Mu cyiciro kizakurikiraho, Simba yigeze kugera ku mukino wa nyuma mu 1993 igatsindwa na Stella Abidjan yo muri Cote d’Ivoire, izakina na Entente Setif yo muri Algeria. Theoneste Nisingizwe

Umuyisilamu yaciwe akayabo kubera gusakuriza mu mujyi cyane ngo ’Allahu Akbar’ abantu bagahunga. Polisi yo mu Busuwisi yaciye amapawundi 170 umuyisilamu wasakurije mu ruhame ngo Allahu akbar bigatuma benshi bakuka umutima ngo ni icyihebe giteye.Uyu muyisilamu w’imyaka 22 witwa Orhan E yatumye abantu bakuka umutima ubwo yari mu mujyi wa Schaffhausen rwagati,agasakuza cyane ngo Allahu Akbar byatumye benshi bahunga bazi ko ari icyihebe dore ko byinshi mu byihebe bivuga aya magambo iyo biri kwica abantu.Orhan yasakuje muri aya magambo ubwo yari ahuye n’inshuti ye bataherukanaga bituma abantu bikanga bariruka,polisi ihita imuta muri yombi.Orhan yabwiye abapolisi ko yakoresheje aya magambo ari gusuhuza iyi nshuti ye bataherukanaga gusa polisi yanze kubyumva imuca aka kayabo k’amapawundi 170 kubera ko yakuye abantu umutima.Polisi yabwiye Orhan ko yakoze amakosa kuba yakoresheje amagambo afatwa nk’ayi ibyihebe mu ruhame byatumye bamuca aya mande.

#Kwibohora26: Iburengerazuba bibanze ku gukemura ibibazo bibangamiye imibereho y’abaturage. Ibyo bikorwa byatashywe ku mugaragaro muri iyi minsi mu rwego rwo kwizihiza isabukura ya 26 u Rwanda rwibohoye. Rutsiro Umuyobozi w’Akarere ka Rutsiro, Ayinkamiye Emérence, avuga ko hari abaturage basemberaga bubakiwe inzu yubatse ku buryo ibamo imiryango umunani (8 in 1) yanatashywe, yubatswe mu mudugudu w’icyitegererezo wa Karungu, mu kagari ka Bunyunju, Umurenge wa Kivumu, iyo nzu ikazafasha imiryango 8 y’abaturage batari bafite aho kuba. Akarere ka Rutsiro kandi kegereje abaturage umuriro w’amashanyarazi mu murenge wa Nyabirasi, ingo zose zigize uwo murenge zigera ku bihumbi 37 nta mashanyarazi zagiraga. Ku ikubitiro ingo zizahabwa amashanyarazi ni 6,749, ubu abamaze guhabwa mubazi z’amashanyarazi ni 98, barimo 64 bo mu Kagari ka Ngoma, na 34 bo mu Kagari ka Mubuga. Rubavu Umuyobozi w’Akarere ka Rubavu Habyarimana Gilbert avuga ko mu rwego rwo guteza imbere imibereho myiza y’abaturage no gukemura ibibazo bikibangamiye abaturage bagize uruhare mu kubaka amacumbi yo guturamo ku bari batuye mu manegeka huzura asaga 300. Hubatswe kandi amavuriro aciriritse, ibiro by’utugari n’imirenge, by’umwihariko gucanira umujyi wa Gisenyi kuri km 6,2 byatwaye asaga miliyoni 467frw, agakiriro ka Mbugangari icyiciro cya gatatu na cyo kiratahwa gitwaye asaga miliyoni 350frw. Mu Karere ka Rubavu kandi abaturage bagejejweho amashanyarazi ku ngo zisaga 220 batuye ahitwa Idagaza mu Kagari ka Bisizi mu Murenge wa Cyanzarwe, ahubatswe uwo muyoboro wa km 4,6 ukuzura utwaye Miliyoni 75frw. Ubuyobozi bw’Akarere ka Rubavu bugaragaza ko nibura buri murenge utaha ibikorwa bishya byagezweho by’indashyikirwa uyu mwaka kandi bugashishikariza abaturage gukomeza kubungabunga ibyo bikorwa begerejwe banabibyaza ubukungu. Ngororero Mu Karere ka Ngororero abaturage begerejwe ibikorwa bitandukanye birimo amazi meza, amashanyarazi yo ku muhanda acanira abaturage mu isantere nkuru ya Ngororero, no kubakira abatishoboye. Mu murenge wa Nyange hatashywe ikusanyirizo ry’amata rizafasha abaturage kongera umukamo no kubonera isoko amata y’inka borora,ryuzuye ritwaye hafi miliyoni 40frw, mu murenge wa Muhanda hari amazu y’abatishoboye yatashywe. Mu murenge wa Bwira hari ibiro by’akagari byatashywe, mu murenge wa Nyange hari umudugudu ntangarugero wa mutima w’urugo wa Vungu mu kagari ka Nsibo warangije kwishyura mituweli y’umwaka utaha. Hari kandi umudugudu w’icyitegererezo watashywe mu murenge wa Muhanga wuzuye utwaye asaga miliyoni132frw. Akarere ka Ngororero kari gakunze kubura amazi kubera imiterere yako katashye kandi imiyoboro itandukanye y’amazi yageze ku baturage uyu mwaka. Harimo nk’imiyoboro ya Kivugiza ya 2 ifite uburebure bwa kilometero 20,3 watwaye miliyoni 133frw, umuyoboro wa Kibanda-Bitabage ureshya na kilometero 15,6 watwaye miliyoni 167frw. Hari kandi umuyoboro wa Mugobati-Mavumo 38km watwaye miliyoni 309frw n’uwa Gataba-Ruhindage 6,7km, Bitare-Rususa 11km, Kaseke-Gataba 3,9km uko ari 3 yatwaye miliyoni 227frw. Umujyi wa Ngororero warwanyije ikibazo cy’icuraburindi mu nsisiro zawo ahatashywe amatara yo ku mihanda yashyizwe ku burebure bwa 1.8km yatwaye miliyoni zigera muri 33frw. Karongi Akarere ka Karongi na ko kageze ku bikorwa byinshi by’indashyikirwa katashye ku mugaragaro bigashyikirizwa abaturage ndetse harimo n’ibyo ubwabo bagizemo uruhare. Urugero ni mu murenge wa Murambi ahubatswe amazu 17 yubakiwe abatishoboye batagiraga amacumbi. Izo nzu zubatswe mu buryo bw’inzu ebyiri muri imwe, aya mazu akaba yarubatswe ku bufatanye bw’umurenge n’umuganda w’abaturage. Umuyobozi w’akarere ka Karongi watashye ayo mazu ari kumwe n’izindi nzego z’ubuyobozi n’iz’umutekano banashyikirije imiryango ibiri itishoboye yahawe amazu inka ebyiri. Umuyobozi w’akarere ka Karongi Mukarutesi Vestine yasabye abaturage kwita ku mazu bubakiwe kugira ngo bakomeze kugira imibereho myiza kandi abizeza kuzakomeza kubaba hafi mu bikorwa byose by’iterambere. Nyamasheke Umuyobozi w’akarere ka Nyamasheke agaragaza ko abaturage bagize ururahe mu kubaka amazu y’abatishoboye ndetse n’ibiro by’utugari. Ibi bikorwa byashyizwe mu mirenge itandukanye amazu 267 akaba ari yo yatashywe mu karere kose yubatswe ku bufatanye n’imiganda y’abaturage kugira ngo barusheho kunoza imiturire. Hatashywe kandi ibigo nderabuzima n’ibigo by’ubuzima biciriritse, ibiro by’utugari n’imirenge byose byagizwemo uruhare n’abaturage. Umuyobozi w’akarere ka Nyamasheke avuga ko ibyo bikorwa bitanga urugero rw’ibishoboka mu kwishakamo ibisubizo kandi bigaragaza intambwe u Rwanda rugezeho mu guharanira iterambere, urukundo n’icyizere mu baturage. Umunyamakuru @ murieph

Menya uko wakwirinda gukuka amenyo mu zabukuru. Impamvu nyamukuru zitera gukuka amenyo ku bantu bakuze n’uburyo byakwirindwa, ni byo twabateguriye muri iyi nkuru. Mu nkuru za Kigali Today na KT Radio zabanje zijyanye no kumera amenyo ku bana bato, gukuka ndetse no kumera asimbura ayo mu bwana, twabagejejeho uko ibyo byiciro by’ubuzima bigenda. Hari abantu bibaza niba no gukuka amenyo ku bantu bakuze na cyo ari icyiciro cy’ubuzima umuntu wese anyuramo. Twifashishije imbuga zitandukanye zandika ku buzima nka Doctissimo.fr na passeportsante.net, turarebera hamwe impamvu z’ingenzi zituma abantu bakuze cyangwa se bageze mu zabukuru bakuka amenyo n’uburyo byakwirindwa. Amakuru dukesha doctissimo.fr na paaseportsante.net, avuga ko impamvi z’ingenzi zitera abakuze gukuka amenyo, ari indwara y’amenyo yitwa kari (Carie) n’indwara y’ishinya yitwa paradontite. Ubushakashatsi bwagaragaje ko abatuye isi hagati ya 80 na 90% barwara indwara y’ishinya, ishobora kuganisha ku ndwara y’amenyo ndetse no gukuka kwayo. Iyi ndwara y’amenyo izwi ku izina rya parodontite mu gifaransa, ikunze kwibasira cyane abantu barwaye diyabete, abafite ubudahangarwa bw’ubuzima buri hasi cyane, ndetse n’abanywi b’itabi. Izindi mpamvu zishobora kuba imirire mibi n’imiti ivura indwara zimwe na zimwe. Dr. Philippe Monsenego uvura indwara zo mu kanwa, amenyo n’ishinya, avuga ko iki kibazo cy’imirire mibi nk’imwe mu mpamvu zitera gukuka amenyo ku bantu bageze mu zabukuru, kidakwiye gufatwa nk’icyoroheje. Prof. Eric Rompen, impuguke mu ndwara z’amenyo n’isuku yayo, na we avuga ko ubundi umuntu yakagombye gusaza akarinda apfana amenyo ye yose, hadakutse na rimwe. Prof Eric Rompen na we yunga mu rya mugenzi we, agakomeza avuga ko abantu bakuka amenyo bitewe n’impamvu ebyiri nkuru ari zo: Carie (kari) n’indwara zijyanye n’ishinya arizo parodontite. Izi ndwara zombi zikaba zituruka ku dukoko cyangwa se bagiteri (bactéries ). Kuva ku myaka 90 y’ubukure, ntabwo indwara y’amenyo yitwa carie (kari) ari yo iza ku isonga mu gutuma umuntu akuka amenyo, ahubwo indwara y’ishinya (parodontite) ni yo iza ku isonga. Iyi ndwara ikaba ikunze kwibasira abantu bari mu kigero guhera ku myaka 30 y’amavuko, nk’uko Prof. Eric Rompen akomeza abivuga. Iyi ndwara y’ishinya ntihita igaragaza ibimenyetso mu gihe abantu batuye isi bari hejuru y’imyaka 50 baba bayifite kugera ku kigero cya 100%. Hari ibimenyetso by’ingenzi bigaragaza ko amenyo y’umuntu mukuru atangiye kugira ubu burwayi bwa kari na parodontite. Bimwe muri byo ni ugutangira kugira ishinya itukura kandi ibyimbye ndetse no kuva amaraso mu gihe cyo koza amenyo. Prof Eric Rompen akomeza avuga ko iyi ndwara y’ishinya uko igenda ikura irenga ishinya ikagera no ku magufa yo mu kanwa, ndetse akaba yanashiraho bitewe na za bagiteri zigenda ziyamunga. Iyi ndwara igera kuri uru rwego cyane ku bantu bageze mu myaka 50 ku kigereranyo cya 50%. Itabi rikaba riza ku isonga mu kumunga amagufa biganisha ku gukuka kw’amenyo. Ni gute abantu bakwirinda gukuka amenyo mu zabukuru? Kugira isuku ikwiriye y’amenyo Kogesha amenyo kwa muganga, kugira ngo niba hari udukoko cyangwa se bagiteri zororokeyemo zipfe. Kwita ku bimenyetso bigaragaza ko amenyo afite ikibazo nko kumva ububabare uko bwaba bumeze kose, kuva amaraso mu ishinya, n’ibindi bimenyetso byose bidasanzwe, ukihutira kureba muganga w’amenyo. Kugira ngo umuntu agire ubuzima bwiza bw’amenyo azarinde ayasazana ni byiza gukurikiza izi nama: Kwirinda kunywa itabi Kwirinda kuryagagura, kuko bituma umuntu ashobora kurwara indwara y’amenyo yitwa Carie (kari) mu gihe umuntu akunze gufata ibinyamasukari, n’ibinyobwa birimo aside Gufata indyo yuzuye Gusukura amenyo inshuro eshatu ku munsi mu gihe cy’iminota ibiri, nijoro ukifashisha ubudodo bwagenewe gusukura amenyo kugira ngo n’umwanda uri hagati y’amenyo uvemo. Inkuru bijyanye: Menya uko wakwita ku isuku y’amenyo y’abana bato Dore uburyo abana bakuka amenyo n’uburyo bashobora kumera impingikirane Umunyamakuru @ naduw12

Ngoma: Inzara yiswe Gashogoro iterwa no kotsa imyaka. Ubwo umuyobozi w’akarere ka Ngoma yafunguraga ku mugaragaro inama ya Access to Finance Forum yavuze ko muri aka karere muri aya mezi haba inzara isa naho yabaye karande. Ibyo ngo biterwa nuko nta muntu ukizigamira ibyo kurya. Yagize ati “Umuhinzi arahinga ibigori akabigurishiriza mu murima, akabinywera kandi aziko azakenera kurya. Niyo mpamvu inzara nk’iyi ya Gashogora iguma igaruka buri mwaka. Nta muntu ugihunika umufuka w’imyaka mu rugo”. Abaturage nabo bemeranywa n’umuyobozi w’akarere kuri icyo kibazo ariko usanga bavuga ko hari n’ababiterwa n’ubukene ndetse n’inyota nyinshi y’ifaranga isigaye yarateye mu bantu. Umuhinzi umwe twavuganye yabisobanuye atya: “None se ubu waburara kandi ufite umurima w’ibigori kandi hari umuntu uri kuguha amafaranga ngo azisarurire? Yego hari ababigurisha bashaka kujya kuyanywera ariko siko biri kuri bose.” Inzara bita Gashogoro iramenyerewe muri aka karere ndetse no mu ntara y’Uburasirazuba mu kwezi kwa cyenda kugera mu kwezi kwa kumi n’abiri hagaragara izamuka ry’ibiciro by’ibiribwa nka kimwe mu kimenyetso cy’inzara. Jean Claude Gakwaya

Sri Lanka: Perezida Gotabaya Rajapaksa yahunze. Urwego rwamuhungishije ni urw’abasirikare barwanira mu kirere, bakoresheje indege ya gisirikare yahagurutse mu masaha y’urukerera rwo mu ijoro ryo ku wa 13 Nyakanga 2022. Undi muyobozi wahunze ni Basil Rajapaksa, wahoze ari Minisitiri w’imari akaba n’umuvandimwe wa Perezida wa Sri Lanka, ibiro ntaramakuru Reuters byatangaje ko na we ubu arimo kwerekeza muri Amerika. Reuters yatangaje kandi ko Perezida Gotabaya Rajapaksa atari yagatanze ibaruwa yo kwegura ku mirimo ye mu nteko ishingamategeko. Perezida Gotabaya Rajapaksa, mu cyumweru gishize yari yatangaje ko tariki ya 13 Nyakanga 2022, azarekura ubutegetsi mu mahoro, nyuma y’imyigaragambyo y’abaturage yabaye tariki 9 Nyakanga 2022, bamusaba ko yava ku butegetsi kubera ibibazo icyo gihugu gifite. Muri Mata uyu mwaka, Sri Lanka yatangaje ko ibaye ihagaritse kwishyura inguzanyo ifite kubera kubura amafaranga y’amahanga. Amadeni icyo gihugu gifite muri rusange, ngo abarirwa muri Miliyari 51 z’Amadolari ($51bn), kandi icyo gihugu gisabwa kuba cyamaze kwishyura Miliyari 28 z’Amadolari muri ayo 51, bitarenze impera z’umwaka wa 2027. Sri Lanka ubu ifite ikibazo gikomeye cyo kubura amafaranga y’amanyamahanga, ibyo bigatuma igihugu kinanirwa gutumiza ibicuruzwa birimo lisansi, ibiribwa n’imiti. Ibyo rero ngo byatumye igihugu kigira ibibazo by’ubukungu, kitigeze kigira mu myaka 70 ishize. Ubutegetsi bwa Perezida Rajapaksa bwagiye buhura n’ibibazo byinshi, kubera imyigaragambyo yagiye iba muri icyo gihugu mu gihe cy’imyaka 20 ishize, Sri Lanka iyobowe n’umuryango wa Rajapaksa. Reuters ivuga ko iki gihugu ibibazo gifite bituruka ku kuba Perezida wacyo ashyira mu myanya y’ubuyobozi bene wabo, kuko ibyemezo byafatwaga hagati yabo gusa, bikagira ingaruka ku buzima bw’abaturage. Ibibazo byarushijeho gukomera muri icyo gihugu mu byumweru bike bishize, ubwo igihugu kitari kigitumiza lisansi mu mahanga kubera kubura amafaranga bituma amashuri afunga, ibiciro by’ibikomoka kuri Peteroli birazamuka cyane. Ibi bibazo byose nibyo byakuruye imyigaragambyo y’abaturage, binjira aho Perezida Gotabaya Rajapaksa atuye mu Mujyi wa Colombo. Umunyamakuru @ musanatines

Mu bahitanywe n’impanuka ya Ethiopian Airlines harimo Umunyarwanda umwe. Umuyobozi mukuru wa Ethiopian Airlines Tewolde Gebremariam, amaze gutangariza itangazamakuru ko 32 mu bapfuye bari Abanyakenya, 18 b’Abanyacanada, Icyenda b’Abanya-Ethiopia, Umunani b’Abataliyani, umunani b’Abashinwa, Abanyamerika umunani n’ Abongereza barindwi. Abandi yahitanye ni Abafaransa barindwi, Abanyamisiri batandatu, Abahorandi batanu, Abahinde bane, bane bo muri Slovakia, batatu b’Abanya - Autriche, batatu bo muri Swede, batatu b’Abarusiya, Abanya - Espagne babiri, Abanya - Maroc babiri, Abanya - Pologne babiri n’abanya -Israel babiri. Ibindi bihugu byaburiye umuntu umwe muri iriya ndege ni Ububiligi, Somalia, Norvege, Serbia, Togo, Mozambique, Sudan, Uganda na Yemen, bane muri bo bakaba bari bafite impapuro z’ingendo z’umuryango w’Abibumbye. Abanyamakuru ba Kigali Today @ kigalitoday

Nyabihu: Abaturage bakomeje kwibaza amaherezo y’umusozi urigita batuyeho. Abaturage bo mu Murenge wa Shyira mu Kagari ka Kanyamitana bavuga ko bahangayikishijwe bikomeye n’umusozi wa Gisuma urimo kugenda urigita ukanatenguka, aho imiryango iwutuyeho ishobora guhura n’ibyago birimo no kubura ubuzima.Ikibazo cy’uyu musozi cyatangiye kugaragara mu ntangiriro z’uyu muhindo uko imvura igenda igwa, utangira kujya utenguka ndetse wiyasa haturukamo ibyondo bimeze nk’ibikoma bivanze n’amabuye kuburyo bishobora guhitana abantu cyane abahatuye.Bamwe mu baturage bawutuyeho, batangiye gutabaza basaba inzego bireba ko zabafasha bakimurwa ndetse hagakorwa n’inyigo ngo hamenyekanye impamvu nyayo iri gutera uwo musozi gutenguka kandi bitari byarigeze bibaho mu myaka yashize.Mukapasika Angelique ni umwe muri bo, yagize ati ” Twagiye kubona tubona hatangiye kurigita bigera aho biriya byondo bitangira gutemba, ujya kumva ukumva biraturitse bigatemba. Dufite ubwoba ko bizadutwara ndetse bimaze kuduhombya kuko imyaka yari ihinze hariya yaragiye n’aho bitembera birahangiza, leta nidutabare iki kibazo gikemurwe.”Umuyobozi w’Intara y’Uburengerazuba, Dushimimana Lambert, avuga ko icyo bihutiye gukora ari ukwimura abaturage bari ahangiritse ariko ko bafatanyije n’izindi nzego bireba bari gukora ibishoboka ngo hamenyekane ikiri gutera uwo musozi gutenguka, ndetse no gukomeza gufasha abahatuye kwirinda no kutaba hari abagwa muri ibyo byondo.Kugeza ubu hari imiryango itandatu igizwe n’abantu 27 yamaze kwimurwa kuri uwo umusozi wa Gisuma ndetse hari n’indi ishobora kwimurwa mu gihe ubuyobozi n’abaturage bakomeje gukora ibikorwa byo gukuraho ibyondo byatembeye mu nzira zitandukanye biturutse kuri uwo musozi.

Amashami ane y’ikigo cy’imari “CAF Isonga” yafunze imiryango. Ubuyobozi bwa CAF buvuga ko gufunga imiryango byatewe n’umunyamigabane wacyo wabatwaye mu manza akagitsindira miliyoni 25, yarangiza akaza guteza akavuyo ku biro byacyo mu Karere ka Muhanga avuga ko ashaka kwishyurwa amafaranga ye. Kayiranga Kalisa Callixte, Umuyobozi wa CAF Isonga, avuga ko umwe mu banyamuryango babo yafashe inguzanyo ya miliyoni 7 n’ibihumbi 200 agatinda kwishyira bigateza ikigo igihombo. Inama rusange ngo yaje guterana iramuhagarika ndetse anajywanwa mu nkiko aratsindwa. Nyuma na we yaje kujya kurega iki kigo akiregera imigabane yashoyemo nk’umunyamuryango, maz aragitsinda gitegekwa kumwishyura miliyoni 25 z’amafaranga y’u Rwanda agifitemo. Ubuyobozi ngo bwandikiye uyu munyamuryango bumumenyesha igihe buzamwishyurira, ntiyagira icyo abasabuza, ahubwo ku wa 25 Werurwe 2016 azana n’umuhesha w’inkiko aje kumwishyuriza. Kayiranga agira ati “Nari kwa muganga numva abakozi barampamagaye bambwira ko iwacu twatewe n’abantu baje kwishyuza kandi ngo birakomeye”. Bafashe imodoka y’akazi ndetse na moto ebyiri barazitwara, inkuru zitangira gucicikana ko CAF Isonga yafunze. Guhera ubwo ngo abakiriya batangiye kubikuza amafaranga yabo ku bwinshi. Kayiranga akomeza agira ati “Tubibonye gutyo twahisemo gufunga imiryango kugira ngo ikibazo kibanze kiganirweho mu nzego zitandukanye”. Yizeza abakiriya b’iki kigo, ko mu minsi mike kizaba cyongeye gufungiye imiryango. Ati “Gusenya biroroha ariko kubaka bikagorana, gusa tubirimo mu minsi mike turongera dukore”. Bamwe mu bakiriya ba CAF, bo ntibabikozwa kuko ngo bafite impungenge ko amafaranga yabo atazaboneka. Mukamanzi Jemima, wari ufite ibihumbi ijana muri CAF mu ishami rya Gitwe, avuga ko ababajwe n’amafaranga ye agiye kuhatikirira kandi yari afite ibyo ateganya kuyakoresha. Umunyamabanga Nshingwabikorwa w’Umurenge wa Bweramana, Christine Uwamahoro, yavuze ko bibaye hari abakozi bo muri Gitwe bari bahahembewe. CAF Isonga yatangiye imirimo yacyo muri 2004 ifite abanyamuryango basaga 100. Bivugwa ko iri mu gihombo cya miliyoni zibarirwa muri 400.

Musanze: Umuryango uherutse guhisha inzu n’ibyarimo byose urasaba ubufasha. Ni nyuma y’uko tariki 12 Mutarama 2024 inzu yabo yibasiwe n’inkongi y’umuriro, ibyarimo byose bigahiramo ndetse umugabo wo muri urwo rugo akaba yarahiye akaboko arimo kugerageza kugira ibyo akuramo. Kimenyi Germaine ni umubyeyi w’abana babiri bo muri uru rugo. Avuga ko mu gitondo cyo kuri uwo munsi inzu yahiye adahari, kuko yari yerekeje i Kigali ari kumwe n’abana be kureba murumuna we wari urembye, ageze ahitwa kuri Mukungwa bamubwira ko inzu ye irimo gushya, ahamagaye umugabo we ntiyafata telefone. Ariko nyuma umugabo yamubwiye ko yahiye, ahita afata moto aragaruka, ageze iwe ahasanga abantu benshi na Kizimyamoto barazimya ariko ngo bahageze batinze kuko nta kintu na kimwe babashije gukuramo. Avuga ko haje inzego z’ubuyobozi zitandukanye zirimo RIB, Polisi, bababwira ko nta kintu na kimwe basigaranye, bababaza niba hari uwo bakeka waba wabigizemo uruhare ariko kuba batari bahari ngo bbyari bigoye kubimenya. Basobanuriwe n’Ubuyobozi ko ntacyo bafashwa ako kanya kuko inzu yabo itari ishinganishije. Uyu mubyeyi avuga ko bakibasirwa n’iyi nkongi bahungabanye kuko bari bamaze igihe bakora, bubaka inzu yabo bavugaga ko ari ubuzimwa bwabo ndetse bazayiraga abana babo, ndetse ko yo ubwayo yari ihagaze nka Miliyoni 55Frw byose hamwe n’ibyari mu nzu bikaba bingana na Miliyoni zigera kuri 60 Frw. Avuga ko nyuma yaho ntaho kurara bari bafite, aho ngo barara mu matongo, bakanyagirwana n’abana, nta myambaro, nta sahani cyangwa igikombe bafite. Kimenyi uvuga ko yabaye imfubyi kubera Jenoside yakorewe Abatutsi mu 1994, yanyuze mu buzima bushaririye ariko agakura yifuza kuzabaho neza, yari yarahuye n’umugabo na we wababaye wakundaga gukora cyane, bakajya mu bihugu by’abaturanyi gushaka ubushobozi bagacuruza kugira ngo abana babo batabaho nabi, ndetse ko bari bamaze kugera ku ntera yabahaga icyizere ko bazabaho neza bitandukanye n’ubuzima bo nk’ababyeyi banyuzemo. Uyu mubyeyi mu marira menshi avanze n’agahinda yasabye ubufasha, ati: "Ndasaba Leta yacu y’umubyeyi n’abantu batandukanye b’abagiraneza ku isi badufashe. Dukeneye iby’ibanze byadufasha kongera kugira icyizere cy’ubuzima, abana bacu bakabona ahazaza, kuko ntituzi aho kwerekeza nta kintu na kimwe twarokoye hano mu rugo". Umugabo wa Kimenyi, Nkurunziza Aimable, na we yunze mu ry’umugore we, ati: "Aha mureba ni ho twari twarashyize imbaraga zacu zose ariko ubu byararangiye nta na kimwe turokoye. Icyo nasaba ni uko umuntu wese ufite ubushobozi yadufasha tukava hano hantu kuko birababaje nukuri". Uwo mugabo akomeza avuga ko na we yahiriyemo ari kugerageza kugira ibyo akuramo, ndetse n’abantu bakaza kubatabara ariko biba iby’ubusa. Nibishaka Bernard ushinzwe umutekano mu Mudugudu wa Karunyura, yavuze ko ibyo byago babimenye bikimara kuba, baratabara. Ati: " Twatabajwe batubwira ko inzu ihiye, tuhageze tubura ubushobozi bwo kuzimya bitewe n’uko yari yubatse ikomeye, biba ngombwa ko twitabaza inzego zishinzwe umutekano zifite ubushobozi bwisumbuyeho bwo kuzimya. Twamenyesheje abadukuriye ngo bahabwe ubufasha ariko byaba byiza bikozwe vuba cyane kuko uyu muryango kugeza uyu munsi udafite aho gukinga umusaya". Nibishaka ashimangira ko Nkurunziza abayeho nabi nk’umugabo wari wariyubakiye inzu nziza akaba nta kintu na kimwe afite nonaha. Basaba inzego nkuru n’undi wese wabyumva kuba yabatabara, kuko ngo bacunganwa no kureba ikirere uko giteye, imvura yagwa bakajya gushaka aho bikinga ku mabaraza y’abaturanyi. Nibishaka avuga ko kuva ku wa Gatanu bashyizeho irondo ridasanzwe ryo kubacungira umutekano kugira ngo badahura n’ihungabana, kuko barara hanze ndetse ko kuba ingengo y’imari iba idapangiweho ako kanya iri mu bituma bakaza ubukangurambaga bwo kugira ngo batabarwe vuba n’ubuyobozi bubakuriye kuko ku mudugudu nta ngengo y’imari bagira. Bavuga ko babimenyesheje Umurenge n’Akarere ka Musanze Umurenge wa Cyuve uherereyemo cyane ko abenshi mu bagize izi nzego bageze aho iri sanganya ryabereye. Avuga ko icy’ibanze bakwiye kubaha ari inzu yo kubamo n’ibiribwa kuko ibindi byari gutunga uyu muryango byahiriye mu nzu. Umuturanyi w’uyu muryango na we yagaragaje ko bakeneye gufashwa kuko ubuzima bwabo buri mu kaga. Ati: "Iki nacyita ikigeragezo cy’umukara kuko kirakomeye cyane, ni ukuvuga ngo ubuzima bwabo bwahagarariye aha, icyo basigaranye ni ukuba bahumeka gusa kuri ubu bakaba babayeho nabi kuko ntaho kuba bafite, kwita ku bana babiri bafite, kwambikwa n’abagiraneza ntabwo byoroshye. Nabasabira kubona ibintu by’ubuzima bw’ibanze birimo kubona aho kuryama, ibiribwa n’imyambaro". Umuyobozi Wungirije w’Akarere ka Musanze ushinzwe imibereho myiza y’abaturage, Kayiranga Theobald, yavuze ko iki kibazo yakimenye hashize iminsi ine kibaye, ku wa kabiri tariki 16 Mutarama 2024, akimenyeshejwe n’umunyamakuru wakimubajije, akaba yarasabye Umunyamabanga Nshingwabikorwa w’Umurenge wa Cyuve gukurikirana iki kibazo. Ati: "Iki kibazo nakimenye ejo, nasabye ES wa Cyuve (Umunyamabanga Nshingwabikorwa) uyu muryango ngo ukodesherezwe inzu yo kubamo. Ubusanzwe iyo umuntu yagize ibyago nka biriya tumukodeshereza inzu, kuko ntituba dufite ubushobozi bwo guhita tumwishyurira gusa turabyemera ko habayeho uburangare kuko batahise babitumenyesha". Ubwo twakoraga iyi nkuru twagerageje guhamagara kuri telefone Umunyamabanga Nshingwabikorwa w’Umurenge wa Cyuve, Bwanakweli Moussa, ariko ntiyaboneka kuri telefone. Inkuru bijyanye: Musanze: Abaherutse kwibasirwa n’inkongi babonye umugiraneza ugiye kububakira Umunyamakuru @ Umukazana11

Imikino itandatu Gicumbi FC idakoramo: Ibyo wamenya ku mukino uyihuza na Rayon Sports. Amakipe yombi agiye guhura mu gihe ari mu bihe bitandukanye yombi, Gicumbi FC yakira umukino ntabwo iri mu bihe byiza kugeza ubu, kuko yinjiye mu minsi mikuru itsinzwe n’ikipe ya Etincelles mu mukino w’umunsi wa 10, mu gihe ku rundi ruhande Rayon Sports nyuma yo yinjiye mu minsi mikuru ihagaze neza aho yari imaze kwisasira amakipe ariko AS Kigali na Police FC. Dusubiye mu mateka mu myaka micye inyuma, amakipe yombi aheruka guhura tariki ya 14 Werurwe 2020 muri shampiyona ya 2019-2020, ikipe ya Gicumbi FC yanamanutsemo mu cyiciro cya kabiri n’ubwo shampiyona itarangiye, gusa muri uyu mukino uri mu ya nyuma yabaye mbere y’uko shampiyona ihagarikwa kubera Covid-19, icyo gihe amakipe yombi kuri stade ya Kigali yanganyije igitego 1-1. Gusa muri rusange Rayon Sports na Gicumbi FC guhera mu mwaka w’imikino wa 2017-2018 kugeza mu 2020 Gicumbi FC imanuka ntiyari izi uko gutsinda Murera bimera, kuko amakipe yombi yahuye mu mikino itandatu (6) Gicumbi idatsinda Rayon Sports. Muri iyo mikino itandatu (6), ikipe ya Rayon Sports yatsinzemo imikino itanu (5) irimo itatu (3) yatsinze yayisuye, amakipe yombi anganya umukino umwe (1). Muri iyo mikino itandatu (6) Rayon Sports yinjijemo ibitego 11 mu gihe Gicumbi Fc yinjijemo igitego kimwe (1). Muri uyu mwaka w’imikino wa 2021-2022, mu mikino icumi Gicumbi FC imaze gukina yatsinzemo imikino ibiri (2) itsindwamo itanu (5) inganya itatu (3) ibonamo amanota 9. Rayon Sports mu mikino icumi (10) imaze gukina yatsinzemo imikino itanu (5) itsindwamo ibiri, (2) inganya imikino itatu (3) ibonamo amanota 18. Mu mikino itanu (5) Gicumbi FC iheruka gukina muri iyi shampiyona nta mukino n’umwe yatsinzemo kuko yatsinzwe itatu (3) inganya ibiri (2), yinjizamo igitego kimwe (1) yinjizwa ibitego bitanu (5). Rayon Sports mu mikino itanu iheruka gukina yatsinzemo imikino ibiri (2) inganya ibiri (2), itsindwamo umukino umwe (1), aho yinjijemo ibitego bitandatu (6) yinjizwamo bitandatu (6). Gicumbi FC yakira uyu mukino uraba ubaye uwa gatandatu yakiriye mu rugo muri uyu mwaka, aho mu mikino itanu iheruka kuhakirira mu manota 15 yabonyemo amanota atanu (5), kuko yahatsindiye umukino umwe (1) ihatsindirwa imikino itatu (3) ihanganyiriza umukino umwe(1). Rayon Sports mu mikino itanu (5) imaze gusohoka yatsinzemo imikino ine (4) inganya umukino umwe (1). Umukino wahuje Rayon Sports na Gicumbi FC wagaragayemo ibitego byinshi muri shampiyona, hari mu mwaka w’imikino wa 2016-2017 wabaye tariki 2 Gicurasi 2017 kuri sitade ya Kigali i Nyamirambo, Rayon Sports itsinda Gicumbi ibitego 6-1, gusa mu gikombe cy’amahoro tariki 20 Kamena 2019 Rayon Sports yatsinze Gicumbi FC ibitego 7-1. Rayon Sports irakina uyu mukino idafite myugariro Ndizeye Samuel, umuzamu Hategekimana Bonheur, rutahizamu Rudasingwa Prince ndetse na Mushimiyimana Mohamed banduye Covid-19. Gicumbi Fc irakina uyu mukino idafite umukinnyi wayo Okenge Lulu Kevin wabonye ikarita y’umutuku. Umunyamakuru @UwimanaJeanJul1

U Rwanda rwahagurukiye kurandurana n’imizi Malariya. Netsforlife kimwe mu bigo bifatanya na Leta zo muri Afrika mu kurwanya ibyorezo, gitangaza ko Malariya ari imwe mu ndwara zica abantu benshi muri Afurika, aho itwara abarenga ibihumbi 500 ku mwaka, 90% y’abapfa babarurirwa mu bihugu byo munsi y’ubutayu bwa Sahara. MINISANTE igaragaza ko guhera mu 2013 kugeza mu 2014, Malariya yiyongereye kugera ku kigero cya 68.6%, aho abarwayi bavuye kuri 947,689 mu mwaka wa 2013, bakagera kuri 1,598,076 mu mwaka wa 2014. Ariko n’ubwo umubare w’abarwayi ba Malariya wazamutse kuri icyo kigero, MINISANTE igaragaza ko umubare w’abicwaga na Malariya wagabanutse, kuko mu 2013 malariya yahitanye 412, mu 2014 ihitana 352. Impamvu nyamukuru zitera ubwo bwiyongere bwa Malariya mu Banyarwanda, ni ugukoresha nabi inzitiramibu Abanyarwanda bahawe, cyangwa se kutaziryamamo bakazikoresha ibindi, nk’amazu y’inkoko, kuzirobesha, nk’uko MINISANTE ikomeza ibigaragaza. Minisitiri w’Ubuzima Dr Agnes Binagwaho agira ati “Ihinduka ry’ikirere naryo riri mu byateye ubwiyongere bwa Malariya mu Rwanda, kuko ihinduka ry’ibihe n’ ubushyuhe bwinshi bitera ubwiyongere bw’imibu, kandi ahantu hagaragara ubwinshi bw’imibu haba hari amahirwe yo kurwara Malariya.” Minisitiri Binagwaho atangaza ko icyo kibazo aricyo u Rwanda rwahuye nacyo, ubu cyahagurukiwe aho Minisiteri y’ubuzima yaguze inzitiramibu zikoranye umuti zigera kuri 1,382,050 zizahabwa uturere tugera kuri 13 twagaragayemo izamuka rya Malariya kurusha utundi. Anatangaza ko izi nzitiramibu zikoranye umuti zitangwa ku buntu ku babyeyi bafite abana bari munsi y’imyaka itanu, aho kugeza ubu 83% y’imiryango nkiyo ihabwa byibuze inzitiramibu ikoranye umuti imwe. Dr Corine Karema Umuyobozi w’agashami gashinzwe kurwanya Malariya mu kigo cy’igihugu kita ku buzima RBC, yatangarije Kigalitoday ko hiyongeraho ko no kwirara kw’abaturage bakeka ko Malariya yashize, bagakoresha inzitirmibu nabi cyangwa se bakazireka burundu. Anatangaza ko mu kurwanya Malariya nabo bakwirakwije ibikoresho by’ibanze mu kuvura no gupima Malariya mu Bjyanama b’ubuzima mu duce dutandukanye tw’igihugu ku buryo umuturage uketsweho Malariya ahita afashwa byihuse atararemba, aho iyo babonye akeneye kugezwa kwa Muganga ahita agezwayo ku buryo bwihuse. Dr. Karema Corine atangaza ko guhera mu mpera za 2013 abasaga 81,484 bavuwe Malariya n’abajyanama b’ubuzima, anavuga ko inkunga bahawe n’abaterankunga batandukanye barimo Global Fund ingana na Miliyoni 329 z’amadorari, izafasha u Rwanda mu kunoza umugambi w’uko mu mwaka wa 2018, ntamuntu uzaba akicwa na Malariya mu Rwanda. Roger Marc Rutindukanamurego

Kwibuka 30: Kabgayi basabwe gutanga amakuru y’aho imibiri y’Abatutsi bishwe iherereye. Tariki ya 2 Kamena ni umunsi ngarukamwaka hibukwaho Abatutsi biciwe i Kabgayi mu gihe cya Jenoside yakorewe Abatutsi mu 1994, ahatanzwe ubutumwa busaba uwaba afite amakuru y’aho imibiri y’Abatutsi bishwe iherereye kuyatanga, igashyingurwa mu cyubahiro. Ni itariki ingabo zahoze ari iza RPA zarokoye Abatutsi bari basigaye muri icyo gice cya Kabgayi bari bataricwa n’Interahamwe. Kwibuka ku nshuro ya 30 Jenoside yakorewe Abatutsi mu 1994 kandi ku rwibutso rwa Jenoside rwa Kabgayi hashyinguwe mu cyubahiro imibiri 33, irimo imishya 24 yabonetse n’indi 9 yimuwe aho yari isanzwe ishyinguye. Umuyobozi w’Akarere ka Muhanga Kayitare Jacqueline asaba abatuye muri aka Karere by’umwihariko mu Mirenge ya Nyamabuye, Shyogwe n’uwa Byimana wo mu Karere ka Ruhango baturiye Kabgayi, bafite amakuru y’aho imibiri y’Abatutsi bishwe muri Jenoside yakorewe Abatutsi mu 1994 yaba iherereye kuyatanga igashyingurwa mu cyubahiro. Ati:  “Turasaba by’umwihariko abatuye mu bice byegereye Kabgayi bafite amakuru y’aho imibiri y’Abatutsi bari barahungiye i Kabgayi biciwe kuyatanga, kugira ngo ishyingurwe mu cyubahiro kandi binakomeze Ubumwe bw’Abanyarwanda.” Yongeyeho kandi ko hari n’Abatutsi bapakirwaga muri bisi bakajyanwa muri Nyabarongo no kwicirwa mu Karere ka Ngororero. Kabega Jean Marie Vianney umwe mu barokotse bari barahungiye i Kabgayi, mu buhamya bwe agaruka ku kuba umusozi wa Kabgayi wariciweho Abatutsi benshi gusa bikaba bibabaje ko hari abafite amakuru y’aho Abatutsi bagiye bicirwa ariko ntibayatange. Ati ” Ndababwiza ukuri uyu musozi wa Kabgayi wiciweho Abatutsi benshi ku buryo jyewe ubwanjye  ubabwira nabibonye kuko buri munsi batwaraga Abatutsi bakajya kubicira mu ishyamba rya Kabgayi, gusa nkaba mbabazwa no kuba hadatangwa amakuru kandi hari abayazi”. Umunyamabanga wa Leta muri Minisiteri y’Ubutabera, Ambasaderi Nyirahabimana Solina na we ashishikariza abafite amakuru y’ahari imibiri y’abiciwe i Kabgayi mu gihe cya Jenoside yakorewe Abatutsi mu 1994 kuyatanga cyane ko hashyizweho uburyo bwo kuyatanga mu ibanga. Ati: “Nshingiye ku kuba uyu munsi tugiye gushyingura imibiri 24 mishya yabonetse hano i Kabgayi biragaragara ko hakiri imibiri hirya no hino y’abishwe muri Jenoside yakorewe Abatutsi itaraboneka, ndifuza ko abafite amakuru bayatanga n’iyo bakoresha uburyo bw’ibanga, ariko bagafasha kubona imibiri itaraboneka kugira ngo ishyingurwe mu cyubahiro.” Akaba yongera kuvuga ko gutanga amakuru y’aho Abatutsi bagiye bicirwa mu gihe cya Jenoside yakorewe Abatutsi mu 1994, nubwo bifasha abarokotse Jenoside gushyingura ababo ni n’uburyo bwo gukomeza kwimakaza Ubumwe bw’Abanyarwanda. Kuri ubu urwibutso rwa Kabgayi ruruhukiyemo imibiri y’abazize Jenoside yakorewe Abatutsi mu 1994 igera ku 12 175, harimo n’imibiri yashyinguwe mu cyubahiro uyu munsi 33, muri yo 24 ni iyabonetse naho 9 ni iyimuwe.

Uganda: Bobi Wine yahamagariye abaturage kurwanya Museveni. Umuyobozi w’abatavuga rumwe n’ubutegetsi bwa Uganda Robert Kyagulanyi uzwi nka Bobi Wine yahamagariye abaturage impinduramatwara yo kurwanya Perezida wa Uganda Yoweri Kaguta Museveni. Mu kiganiro Bobi Wine, wahoze ari umuhanzi nyuma akaba umunyapolitiki yagiranye na France 24, yahamagariye abaturage kutumvira Perezida  Museveni umaze imyaka 38 ayobora Uganda, bakayoboka imyigaragambyo mbonezamubano igamije impinduramatwara. Yavuze ko ahangayikishijwe n’ubuzima bwe kuko ubutegetsi buriho bwiyemeje gukuraho icyabwitambika cyose. Robert Bobi Wine, aherutse gufungirwa iwe mu rugo,ndetse no mu bihe byatambutse yagiye afungirwa ahantu hatandukanye, aho avuga ko yagiye ahohoterwa ndetse agakorerwa iyicarubozo n’inzego z’umutekano. Ni mu gihe mu mwaka wa 2018, umushoferi wa Bobi Wine yarashwe. Uganda ikaba iteganya amatora y’Umukuru w’Igihugu mu mwaka wa 2026.

Gukunda igihugu byukuri ni ukutagisahura - Mgr Kizito Bahujimigo. Ibi yabigarutseho kuwa 15 Kamena, mu muhango wo gusoza icyumweru cy’uburezi mu mashuli Gatolika abarizwa muri Diyoseze ya Byumba zone y’Umutara. Icyo gikorwa cyabereye mu Murenge wa Nyagihanga mu Karere ka Gatsibo. Ibigo by’amashuli n’abanyeshuli bagaragaje impano mu buhanzi butandukanye bahawe ibihembo bifite agaciro k’amafaranga ibihumbi 140. Uyu muhango watangijwe n’igitambo cya Misa yasomwe na Musenyeri Kizito Bahujimihigo wari uhagarariye Musenyeri Servelian Nzakamwita wa Diyoseze Gatolika ya Byumba. Nk’uko byasobanuwe na Ngwabije Mihigo Antoine ushinzwe uburezi mu mashuli Gatolika Diyoseze ya Byumba ngo iki cyumweru cyateguwe hagamijwe kwibutsa inzego zitandukanye cyane ababyeyi n’abarezi uruhare bafite mu kuzamura ireme ry’uburezi. Iri reme ry’uburezi ariko ahanini ngo rikwiye gushingirwa ku mubyeyi. Uwari uhagarariye ababyeyi muri uyu muhango yasabye ababyeyi bagenzi be kujya bohereza umwana ku ishuli afite ibikoresho byose kandi bakanakurikirana imyigire ye. Ruboneza Ambroise, umuyobozi w’akarere ka Gatsibo, we yasabye abarezi kunoza akazi kabo batanga uburezi bufite ireme kugira ngo abanyeshuli barangiza mu mashuli yo mu Rwanda babe bafite ubushobozi bwo guhangana ku isoko ry’umurimo n’abo mu bindi bihugu. Gukunda igihugu nyabyo no guhatana ku isoko ry’umurimo ngo byashoboka gusa mu gihe umunyeshuli abasha kubaha, guca bugufi no kumvira abamurera. Bihoyiki Kevin wiga mu mwaka wa gatanu mu buhinzi n’ubworozi muri EFA Nyagihanga yemeza ko umuntu wananiwe kubaha abamurera atabasha kubaha abaturage ayobora. Diyoseze Gatolika ya Byumba ikorera mu turere dutanu tubarizwamo amashuli 130 yayo harimo 40 yo mu turere twa Gatsibo na Nyagatare. Iki cyumweru cyasojwe kuri uyu wa 15 Kamena muri zone y’Umutara cyatangiye muri Werurwe uyu mwaka ahabaye n’amarushanwa mu buhanzi no mu kwandika inkuru zishushanyije n’ingufi. Benjamin Nyandwi

Umunyamakuru Cedric wa Isango Star yakoze ubukwe n’umukunzi we(AMAFOTO). Umunyamakuru Shimwayezu Cedric uzwi ku Isango Star mu kiganiro Isango na Muzika ndetse na Sunday Night yashyingiranwe n’umukunzi we Mahoro Guillaine baherutse no gusezerana imbere y’Amategeko.Ni ibirori byabaye kuri uyu wa 20 Kanama 2022 bitangizwa n’umuhango wo gusaba no gukwa wabereye i Ndera, nyuma asezerana imbere y’Imana mu muhango wabereye muri Shapele ya Centre Christus i Remera naho abatumiwe bakirirwa mu ishuri rya Kigali Parents School.Aba bombi bakoze ubukwe mu gihe ku wa 16 Kanama 2022 aribwo basezeranye imbere y’amategeko mu muhango wabereye ku biro by’Umujyi wa Kigali.Cedric ni umunyamakuru w’Imyidagaduro wamenyekanye cyane kuri Contact FM na Contact TV. Nyuma y’uko ifunze imiryango yaje kwerekeza ku Isango star aho akora mu kiganiro Isango na Muzika ndetse na Sunday Night.Uretse amakuru y’imyidagaduro ariko ni n’umusore uzwiho gusoma neza amakuru asanzwe kuri Isango TV.

buri muntu yagombye kubona Ijambo ry’Imana akarisoma, bityo rikamufasha. Ariko mu gihe ke, abantu bo muri rubanda rusanzwe bo mu Bwongereza ntibashoboraga kubona Bibiliya. Kubera iki? Abenshi ntibari bafite ubushobozi bwo kuyigura, kuko icyo gihe kopi zayo zandukurwaga n’intoki kandi zarahendaga cyane. Nanone, abantu benshi ntibari bazi gusoma. Bashobora kuba barumvaga ibice bimwe na bimwe bya Bibiliya bisomwa iyo babaga bagiye mu Kiliziya. Ariko mu by’ukuri ntibasobanukirwaga ibyasomwaga. Kuki batabisobanukirwaga? Ni ukubera ko Bibiliya Kiliziya yakoreshaga (ya Vulgate) yari yanditse mu Kilatini, kandi muri iyo myaka, abantu bo muri rubanda rusanzwe ntibari bazi Ikilatini. None se ubutunzi bw’agaciro kenshi bwo muri Bibiliya bwari kubageraho bute?Imig 2:1-5. John Wycliffe n’abandi bifuzaga ko abantu babona Ijambo ry’Imana. Ese nawe ni byo wifuza? (Reba paragarafu ya 11) 11. Bibiliya ya Wycliffe yagize akahe kamaro? 11 Mu mwaka wa 1382 hasohotse ubuhinduzi bwa Bibiliya mu Cyongereza bwitiriwe Wycliffe. Yahise ikundwa cyane n’abayoboke be. Bakundaga Ijambo ry’Imana cyane kandi bifuzaga ko rigera kuri rubanda. Ni yo mpamvu bajyaga kubwiriza mu midugudu yo mu Bwongereza hose. Abo babwiriza basomeraga abantu ibice bya Bibiliya ya Wycliffe, bakanabasigira kopi zayo babaga barandukuye n’intoki. Umurimo bakoze watumye haba ihinduka rikomeye, kuko watumye abantu barushaho gukunda Ijambo ry’Imana. 12. Abayobozi b’amadini bakoreye iki Wycliffe n’abayoboke be? 12 Abayobozi b’amadini babyakiriye bate? Banze Wycliffe, banga Bibiliya yahinduye ndetse n’abayoboke be. Abo bayobozi batoteje abayoboke be. Bahize Bibiliya za Wycliffe bashoboraga kubona, barazitwika. Ndetse na Wycliffe yahamijwe icyaha cy’ubuhakanyi yaramaze gupfa. Birumvikana ariko ko batashoboraga guhana umuntu wamaze gupfa. Ariko abo bayobozi b’idini bategetse ko amagufwa ye atabururwa agatwikwa, ivu ryayo bakarijugunya mu ruzi rwa Swift. Icyakora Kiliziya ntiyashoboye gukumira Ijambo ry’Imana kuko abantu benshi bari baramaze kugira ikifuzo cyo kurisoma no kurisobanukirwa. Mu binyejana byakurikiyeho, abantu benshi bo mu Burayi no mu bindi bice by’isi, batangiye guteza imbere imirimo yo guhindura no gukwirakwiza Bibiliya hirya no hino, kugira ngo ifashe rubanda. “UKWIGISHA IBIKUGIRIRA UMUMARO” 13. Ni iki twiringira tudashidikanya? Bikomeza bite ukwizera kwacu? 13 Abakristo bo muri iki gihe ntibagomba kumva ko abahinduye Bibiliya ya Septante, iya Wycliffe, iya King James, cyangwa iyindi yose, bari barahumekewe n’Imana. Icyakora, iyo dusuzumye amateka y’ubwo buhinduzi bwa Bibiliya n’ubundi bwinshi bwagiye busohoka, twibonera ko Yehova yatumye Ijambo rye ridahinduka nk’uko yari yarabisezeranyije. Ese ibyo ntibituma urushaho kwizera ko n’andi masezerano ya Yehova azasohora?Yos 23:14. 14. Ni mu buhe buryo Bibiliya ituma turushaho gukunda Imana? 14 Gusuzuma ukuntu Bibiliya itigeze ihinduka mu gihe k’imyaka myinshi, bituma ukwizera kwacu gukomera, bikanatuma turushaho gukunda Yehova.  Ubundi se, kuki yahaye abantu Ijambo rye? Kandi se kuki yabijeje ko rizahoraho iteka? Ni ukubera ko adukunda, akaba yifuza kutwigisha ibitugirira umumaro. (Soma muri Yesaya 48:17, 18.) Ubwo rero, natwe twagombye kumukunda kandi tukumvira amategeko ye.1 Yoh 4:19; 5:3. 15. Ni iki tuzasuzuma mu gice gikurikira? 15 Dukunda Ijambo ry’Imana cyane ku buryo twifuza ko ritugirira akamaro uko bishoboka kose. None se twakora iki ngo gusoma Bibiliya bitugirire akamaro? Twafasha dute abo tubwiriza gukunda Bibiliya? Abavandimwe bigisha mu itorero bakora iki ngo bage bibanda kuri Bibiliya? Ibyo tuzabisuzuma mu gice

Hasohotse raporo ishinja itangazamakuru gupfobya abagore. Inama Nkuru y’Uburinganire mu Bufaransa yamuritse raporo iteye inkeke ku buke bw’abagore mu buyobozi bw’ibitangazamakuru ndetse no mu gukora inkuru za politiki. Raporo ngarukamwaka y’iyi nama izwi nka Haut Conseil à l’égalité entre les femmes et les hommes (HCE) ivuga ko itangazamakuru ryandika rigaragaramo gupfobya abagore. Ni gake abagore bahabwa ijambo mu nkuru zitangazwa, ndetse abanyamakuru b’abagore usanga bakora inkuru z’umuco kurusha iza siporo na politiki, nk’uko raporo ibivuga. Abanditse raporo basaba ko habaho uburinganire hagati y’abagore n’abagabo mu itangazamakuru, ndetse ibitangazamakuru bitabyubahiriza bigahanwa. Raporo yasohotse kuwa Kane tariki 18, yashingiye ku binyamakuru bitandatu bisohoka buri munsi, bibiri bisohoka rimwe mu cyumweru na bitatu byandika ku bagore (magazines). Harebwe inkuru abagore bandika ndetse harebwa no mu buyobozi bw’ibyo bitangazamakuru ari byo Le Monde, Le Figaro, Le Parisien, Ouest France, Sud Ouest, 20 Minutes, Point, l’Obs, Elle, Marie Claire and Femme Actuelle. Byagaragaye ko abagore ari 30% mu banyamakuru basanzwe, uyu mubare ariko urazamuka ukagera kuri 50% ushyizemo n’ibinyamakuru byandika ku bagore. Abagore 20% gusa ni bo bagaragara mu gukora inkuru zivuga kuri politiki. Gusa muri magazine yitwa Obs, 77% by’abanyamakuru bandika inkuru mpuzamahanga ni abagore. Mu bayobozi b’ibi bitangazamakuru, nta mugore n’umwe uri ku mwanya wa director. Mu bavugwaho mu nkuru, abagore ni 23% mu gihe abagore bahabwa ijambo mu nkuru (quotes) ari 21% gusa. Iyi raporo y’amapaji 113 yerekana ko inkuru zifite umugore wibandwaho mu nkuru nk’umutangamakuru w’ibanze ziri munsi ya 20%. Inama y’Igihugu y’Uburinganire (HCE) isaba ko muri buri gitangazamakuru habamo umuyobozi (editor) ushinzwe kugenzura niba ihame ry’uburinganire ryubahirijwe mu nkuru.

Kwibuka 30: Ashengurwa n’uko nyina yicishijwe ishoka n’abo yarinze kugwingira. Yarabagaburiye, abakamira amata kuko bari abaturanyi be, ariko ubwo amakuru y’uko indege y’uwari Perezida Habyarimana yahanuwe yamenyekanaga mu cyaro cyabo, abo yagiriye neza baramufashe n’umuryango we babicira mu muhanda bakoresheje ishoka. Uwo ni umubyeyi wa wari utuye mu yahoze ari Komini Mukingo ubu ni Mu Murenge wa Busogo, Akarere ka Musanze, wicanywe n’abana be hakarokoka Mukafishi Rachel gusa, ari na we ubara inkuru y’ubwo bugome kugeza n’uyu munsi atarabasha kwakira. Mukafishi avuga ko akiri umwana muto yabonaga ababyeyi be bita ku baturanyi babo babagaburira, bakabakamira babarinda imibereho mibi, ariko yaje gutungurwa n’uko abo yarinze kugwingira bahindutse inyamaswa mu gihe gito bagera n’aho kubica bunyamaswa. Ahamya ko nubwo umuryango we wagiriraga neza abaturanyi benshi ndetse bakanabyishimira, hari ubwo bajyaga bagira ibikorwa by’urugomo babakorera ariko umuryango we ukabyirengagiza ntibibabuze kubagirira neza. Gusa    ngo bacyumva ko indege y’uwari Perezida Haybarimana yahanuwe, babaye nk’abasazi, urugomo rwabo ruhinduka ubugome ndengakamere. Yagize ati: “Mu gihe cya Jenoside ibintu byari bikomeye cyane ku buryo nababajwe kandi nshengurwa no kuba abishe umubyeyi wanjye ari bamwe mu bo yajyaga aha amata, amavuta imyambaro n’ibindi. Nyuma baza kumukubita ishoka bamwicira mu muhanda.” Yagaragaje ko mu kwica abavandimwe n’ababyeyi be byakoreshejwe imbaraga z’umurengera  bitari bikwiye ko abo yagiriye neza ari bo babimwitura. Yagize ati : “Umuryango wanjye hano muri Busogo ni umwe mu bo abicanyi batangiriyeho kwica, na bo bishwe batazi neza mu by’ukuri ikibiteye. Ababishe birengagije ko bazaga gufata ibiryo iwacu, bahera ku murongo babicisha amashoka. Bari babakuye mu rugo batonda umurongo ngo babajyanye kuri komini ni ho barakirira, ariko si ko byagenze icyo gihe ineza yituwe inabi.” Yambitwe ubusa azirikwaho ibisura, barenzaho ikanzu Mukafishi avuga ko urwango bagaragarijwe ubwo Jenoside  yashyirwaga mu bikorwa rwari rumaze igihe, ashingiye ku byamubayeho ku ishuri mbere ya Jenoside ubwo yambikwaga ubusa bakamuzirikaho ibisura hanyuma bakarenzaho ikanzu ye. Yavuze ko ibyamubayeho birenze ubwenge bwa muntu, kandi ngo icyo gihe ababyeyi be barabimenye birabashengura ariko bahitamo kubabarira abari babimukoreye barimo n’abo baturanyi be. Yagize ati : “Ku ishuri batwitaga inzoka, umunsi umwe baramfashe bampambiraho igisura umubiri wose. Naratakaga ariko nta cyo byari bibabwiye kuko bashakaga kumbabaza. Nyuma yo kumboheraho igisura bahise bongera banyambika ikanzu. Iyo mbyibutse ndasubirwa, twahuye n’itotezwa rirenze kandi mu by’ukuri nta kintu tuzira gifatika.” Yakomeje ashima ko uyu munsi Abanyarwanda bafite igihugu cyiza aho abana biga bakingiwe ivangura iryo ari ryo ryose ndetse uburezi bahabwa bungana n’amahirwe babona mu buzima akaba ajyanye n’imikorere yabo. Ati : “Ikindi twisanzuye mu gihugu, ndashimira kandi Inkotanyi zabohoye iki gihugu kuko njyewe navuga ko maze imyaka 30 mvutse ni bwo mbayeho mu buzima.” Guverineri w’Intara y’Amajyaruguru Mugabowagahunde Maurice, ashingiye ku buhamya bwa Mukafishi, yasabye urubyiruko n’Abanyarwanda muri rusange gukomera ku  bumwe bubahuza. Yagize ati: “Ndasaba buri wese, gukomera ku bumwe bwacu, kuko ni yo ntwaro izatuma tugeza Igihugu cyacu aho dushaka kandi heza. Kuko niba hari bamwe mu Banyarwanda bituye inabi bagenzi babo, bivuze ko nta bumwe bari bafite. Mukomere kuri gahunda ya Ndi Umunyarwanda.” Mugabowagahunde asaba kandi urubyiruko, cyane cyane urwo mu mashuri kwiga ariko bazirikana ko Umunyarwanda agomba kubakira ubuzima bwe ku ndangagaciro na kirazira z’Umuco Nyarwanda. Mugabowagahunde asaba urubyiruko kwiga bazirikana ineza y’igihugu cyabo Abarokotse i Busogo ntibariyumvisha impamvu Abanyarwanda bamwe badukiriye

Kugonga Umwana Ni Ishyano Riba Riguye- ACP Teddy Ruyenzi. Umuyobozi muri Polisi y’u Rwanda wungirije ushinzwe ubutegetsi mu ishami ryayo rishinzwe umutekano mu muhanda Assistant Commissioner of Police( ACP) Teddy Ruyenzi agaya abashoferi batwara ibinyabiziga biruka, rimwe na rimwe bakagonga kandi bakica abana. Avuga ko kugonga umwana agapfa riba ari ishyano riguye ku gihugu, bityo agasaba abashoferi kwigengesera, bakirinda umuvuduko cyane cyane muri ibi bihe by’imvura. ACP Ruyenzi yabwiye RBA ko muri imibare yerekana ko impanuka zigabanuka  ariko ko kuba hari izikiba ubwabyo ari ikibazo. Yagize ati: “Impanuka ziri kugabanuka ariko hari izigikorwa ariko dushyizemo ubwitonzi, ntitwiruke, byakomeza gufasha mu kuzirinda.” Avuga ko ikindi kigitera impanuka ari ukutita ku bihe ngo abantu babone ko kwiruka mu bihe by’imvura ari ugushyira ubuzima bwabo mu kaga. ACP Ruyenzi yanenze kandi akebura abamotari bibagirwa kuzimya ibinyoteri bikaba byateza impanuka. Abajijwe niba hari imibare yerekana uko impanuka zakozwe biturutse ku businzi zingana , ACP Teddy Ruyenzi yavuze ko iriya mibare azayitangaza mu cyumweru gitaha.

Ibya Iradukunda uherutse kubaza Perezida Kagame ibyo kwinjira mu gisirikare bigeze he?. Ibyo yabigarutseho ubwo yagezwagaho icyifuzo na Iradukunda Didier wari mu bitabiriye ihuriro ry’urubyiruko rwizihizaga isabukuru y’imyaka 10 y’urubyiruko rw’abakoranabushake ryahuje abarenga 7500 baturutse hirya no hino mu gihugu. Uyu musore wo mu Karere ka Gasabo yagaragaje ko yarangije amashuri yisumbuye umwaka ushize kandi yifuza kwinjira mu Ngabo z’u Rwanda nubwo yabigerageje bikanga. Icyo gihe yabwiye Perezida Kagame ko impamvu byanze ko yinjira mu gisirikare ari ubugufi, gusa Perezida Kagame amubwira ko iyo ishobora kuba Atari yo mpamvu nyakuri, ibintu Iradukunda na we yahamirije igihe ko atari ko byagenze, mu kiganiro cyihariye. Ati “Nanditse impapuro zisaba kwinjira mu gisirikare, ndagenda aho twagombaga gutoranyirizwa ariko nsanga nakererewe. Nabonye hari n’abandi benshi noneho nditahira. Mu by’ukuri nagaragaraga nk’umwana ubundi nkuzemo gake, wabonaga ko ndi umwana ku buryo watekereza ko ntujuje imyaka yo kujya mu gisirikare ariko nari mukuru.” Yagaragaje ko impamvu atabwije Perezida ukuri ari ubwoba bwo kuba atari yiteguye ko ari buze kumubaza impamvu yatumye atajya mu gisirikare. Ati “Ni ubwoba nsa nkaho nagize. Sinzi impamvu iriya ariyo yanjemo ariko nahise ngira ubwoba bwinshi nkumva ngiye kwitura hasi. Ubundi njyewe naramusabaga nyine” Yavuze ko igitekerezo cyamujemo cyo kujya mu gisirikare kuko yumvaga yajya gutanga imbaraga ze mu gukorera igihugu. Ati “Ngeze mu mwaka wa gatanu w’amashuri yisumbuye nahuye n’ikibazo cyo kubura ibikoresho n’amafaranga y’ishuri, ndavuga nti sinareka ishuri ngo mbure no gukorera igihugu. Icyo gihe naravuze nti niba mbuze amashuri reka njye gukorera igihugu ndi mu Ngabo z’u Rwanda.” Yagaragaje ko nyuma yo kugaragaza ko yifuza kwinjira mu ngabo z’u Rwanda afite icyizere cy’uko icyifuzo cye kizaba impamo agatanga umusanzu ku gihugu. Yagaragaje ko akunda umutwe udasanzwe mu ngabo uzwi nka Special force ku buryo yumva yinjiye mu gisirikare cy’u Rwanda yaharanira kuwinjiramo. Kuba yarakuriye mu buzima bushaririye byatumye yiga mu mashuri aho abanyeshuri biga bataha nyuma y’uko icyorezo cya Covid-19 kimukomye mu nkokora. Yagaragaje ko kujya mu cyumba cy’inama harimo Umukuru w’Igihugu ari ubwa mbere yari abibonye kandi ko byamushimishije kuko ari n’ubwa mbere yari ageze mu nyubako nka BK Arena. Yongeyeho ati “Guhura na Perezida ni ikintu gikomeye, yanyuze n’iruhande ndamubona, ni ubwa mbere nari mubonye, usibye kumubona ku mafoto cyangwa kuri televiziyo. Hari abantu benshi nkunze gushishikariza kuza mu bikorwa runaka bagahita bambaza niba harimo amafaranga ariko sinjya ncika intege mba numva ko umunsi umwe ubukoranabushake hari icyo buzangezaho.” Yishimira ko yabonye umwanya wo kubaza Perezida Kagame ikibazo no kumugezaho icyifuzo cye mu barenga 7500. Iradukunda Didier yagaragaje ko yizeye kwinjira mu Ngabo z'u Rwanda

Nyamasheke: Abakobwa bari korora ibimasa ku bwinshi kugira ngo bibafashe kubona abagabo. Bamwe mu bakobwa bo mu Karere ka Nyamasheke bakora ubworozi bw’inka z’ibimasa bibafasha kwiteza imbere ariko ngo ni nabyo bakuraho amafaranga yo guha abasore ngo babashake kuko ngo nta mukobwa ufite ikimasa upfa kubura umugabo muri aka gace.RBA dukesha iyi nkuru ivuga ko ababyeyi n’ubuyobozi bahuriza ku kuba ingo zubakwa muri ubu buryo zitaramba ariyo mpamvu bari mu bukangurambaga bwo kubirwanya.Uyu muco w’ubworozi bw’ibimasa mu bakobwa wiganje cyane mu Murenge wa Karambi. Ni umurenge uhingwamo icyayi cyane aho abahatuye bahakorera amafaranga. Ayo bakuyemo bayagura amatungo yo kwiteza imbere abakobwa nabo bakayashora mu bimasa.Nyirahabimana Ruth umukobwa w’imyaka 22 , afite ikimasa yaguze mu mafaranga yakuye mu cyayi. Uretse kwiteza imbere nawe yemeza ko kuri we kubona umugabo byoroshye kubera iki kimasa yoroye.Ugiye gushaka umugabo ikimasa ngo arakijyana cyangwa akakigurisha amafaranga akayaha umusore,cyangwa yazamura inzu nawe agasakara.Abaturage baho abato n’abakuru baravuga ko bimaze gufata intera muri Karambi kuko ngo hari n’ababana amafaranga yashira akamusubiza iwabo kuzana ayandi yayabura urugo rugasenyuka.Ikindi bavuga ni uko ngo bigira ingaruka ku bakennye aho udafite amafaranga yo gutanga ku musore ahera iwabo.Umunyamabanga nshingwabikorwa w’Umurenge wa Karambi,Uwizeyimana Emmanuel, avuga ko babonye biteza amakimbirane bakangurira abaturage kubireka kugira ngo bajye borora biteze imbere bubake ingo zishingiye ku rukundo aho kuba ku bimasa.Hakunze kuvugwa imico inyuranye muri Nyamasheke ku bagiye gushaka aho uretse ubu bworozi bw’ibimasa butanga amafaranga yo guha abasore, higeze no kuvugwa umuco w’isake yazimanirwaga umusore uje kurambagiza nayo yabiciye bigacika.

mpamagara. Ubwo rero nasenze Yehova. Igihe nasengaga ndimo ndira, numvise telefone isonnye. Yari umusaza w’itorero wari umpamagaye wari incuti y’umuryango wacu.” Uwo musaza n’umugore we bahumurije Miriam. Uwo mushiki wacu yemera adashidikanya ko ari Yehova watumye uwo muvandimwe amuterefona. Ni mu buhe buryo Yehova ashobora gukoresha abandi kugira ngo badufashe? (Reba paragarafu ya 13 n’iya 14) 13. Tanga urugero rugaragaza ukuntu Yehova ashobora gukoresha abantu batamusenga, kugira ngo asubize amasengesho yacu. 13 Yehova ashobora gukoresha n’abantu batamusenga (Imig 21:1). Hari igihe Yehova asubiza amasengesho yacu akoresheje abantu batamusenga, kugira ngo badufashe. Urugero, yatumye Umwami Aritazeruzi yemerera Nehemiya gusubira i Yerusalemu, ngo afashe abandi Bayahudi gusana umujyi (Neh 2:3-6). No muri iki gihe, Yehova ashobora gukoresha abantu batamusenga, kugira ngo badufashe. 14. Ni mu buhe buryo ibyabaye kuri mushiki wacu uvugwa muri iyi ngingo byaguteye inkunga? (Reba n’ifoto.) 14 Mushiki wacu witwa Soo Hing yiboneye ukuntu Yehova yamufashije, akoresheje umuganga we. Umuhungu we afite ibibazo byo mu mutwe. Igihe uwo mwana yakoraga impanuka ikomeye, we n’umugabo we baretse akazi kugira ngo bamwiteho. Ibyo byatumye bagira ibibazo by’amafaranga. Uwo mushiki wacu yavuze ko hari igihe cyageze, akumva kwihangana biramunaniye. Yabwiye Yehova uko yiyumvaga kandi amusaba kumufasha. Nyuma yaho, wa muganga yashakishije uko yafasha uwo mushiki wacu n’umuryango we. Ibyo byatumye babona imfashanyo itangwa na leta, kandi babona ahantu ho gukodesha hadahenze. Uwo mushiki wacu yaravuze ati: “Twiboneye ukuntu Yehova yadufashije. ‘Yumva amasengesho’ yacu rwose.’”Zab 65:2. KUMENYA KO YEHOVA YADUSUBIJE NO KWEMERA IGISUBIZO YADUHAYE BISABA UKWIZERA 15. Ni iki cyafashije mushiki wacu kumenya ko Yehova yasubije amasengesho ye? 15 Ubusanzwe Yehova ntasubiza amasengesho yacu mu buryo bw’igitangaza. Icyakora uko ayasubiza, biba bihuje n’ibyo dukeneye, kugira ngo dukomeze kumubera indahemuka. Ubwo rero, ujye ugerageza kumenya niba Yehova yarasubije amasengesho yawe. Mushiki wacu witwa Yoko, yumvaga ko Yehova adasubiza amasengesho ye. Icyakora yatangiye kujya yandika ibyo yamusabaga mu isengesho. Hashize igihe, yarebye aho yari yaranditse, maze asanga Yehova yarasubije amasengesho ye hafi ya yose, ndetse n’ayo yari yaribagiwe. Ubwo rero, tujye dufata akanya dutekereze uko Yehova yagiye asubiza amasengesho yacu.Zab 66:19, 20. 16. Mu gihe twasenze Yehova, kugira ukwizera bitugirira akahe kamaro? (Abaheburayo 11:6) 16 Kugira ukwizera bituma dusenga Yehova, kandi tukemera uko asubiza amasengesho yacu. (Soma mu Baheburayo 11:6.) Reka turebe ibyabaye ku muvandimwe witwa Mike n’umugore we witwa Chrissy, bifuzaga gukora kuri Beteli. Mike yaravuze ati: “Twamaze imyaka myinshi dusaba gukora kuri Beteli kandi tugasenga Yehova kenshi tubimubwira. Ariko nta byo twabonye!” Uwo muvandimwe n’umugore we, bakomeje kwizera ko Yehova, ari we uzi neza aho yabakoresha. Ubwo rero bakomeje gukora byinshi mu murimo wa Yehova. Babaye abapayiniya b’igihe cyose, bakajya kubwiriza aho ababwiriza bakenewe cyane kandi bakifatanya mu mishinga y’ubwubatsi y’umuryango wacu. Ubu ni abagenzuzi basura amatorero. Uwo muvandimwe yaravuze ati: “Si ko buri gihe Yehova yasubizaga amasengesho yacu nk’uko twabaga tubyiteze. Ariko yarayasubizaga, kandi ibintu bikaba byiza kuruta uko twabitekerezaga.” 17-18. Dukurikije ibivugwa muri Zaburi ya 86:6, 7, ni iki dukwiriye kwizera tudashidikanya? 17 Soma muri Zaburi ya 86:6, 7. Dawidi wanditse iyo zaburi, yemeraga adashidikanya ko Yehova yumvaga amasengesho ye kandi akayasubiza. Ibyo nawe ushobora kubyizera. Ingero twabonye muri iki gice, zatweretse ko Yehova ashobora kuduha ubwenge n’imbaraga, kugira ngo twihanganire ibibazo duhura na byo. Nanone ashobora gukoresha abavandimwe na bashiki bacu ndetse n’abantu batamusenga, kugira ngo badufashe. 18 Ubwo rero, nubwo Yehova atasubiza amasengesho yacu nk’uko twari tubyiteze, tuzi ko uko byagenda kose ayasubiza. Azaduha ibyo dukeneye kandi abiduhere igihe tubikeneye. Jya ukomeza gusenga Yehova wizeye ko azaguha ibyo ukeneye muri iki gihe, kandi ko ‘azahaza ibyifuzo by’ibifite ubuzima byose’ mu isi nshya dutegereje.Zab

Rwanda: Leta yakuyeho nkunganire ku bagenzi batega Bisi. Ikiguzi ku rugendo kigiye kwiyongera ku bagenzi batega imodoka rusange, ni nyuma yaho Leta ikuriyeho amafaranga yunganiraga abagenzi ari  hagati ya 40%-50%. Nyuma y’uko ibiciro by’ibikomoka kuri Peteroli bizamukiye umusubirizo, Leta y’ u Rwanda, imaze kubona ikibazo isi yahuye na cyo, ubukungu bugahungabana bitewe n’icyorezo cya Corona, yatanze nkunganire ku muturage utega imodoka rusange. Guhera muri 2020, igiciro cy’urugendo nticyigeze kizamuka kubera nkunganire Leta  yashyize mu gutwara abantu n’ibintu. Leta yashyize  amafaranga ari hagati ya 40 na 50% ku kiguzi cy’urugendo rumwe  umuturage atanga. Mu nama yahuje Minisiteri y’Ibikorwa Remezo, Umujyi wa Kigali ndetse na Minisiteri y’Ubutegetsi bw’Igihugu ku wa 12 Werurwe  2024, Minisitiri Jimmy Gasore  uyobora Minisiteri y’Ibikorwa Remezo yatangaje ko Nkunganire  yavanyweho, kubera ko ubukungu bw’abaturage n’ubwo igihugu bwatangiye kuzamuka, yongeraho ko iyo nkunganire yari yarashyizweho mu bihe bidasanzwe bya Corona Virus, kandi bikaba byararangiye. Minisitiri Gasore yavuze ko ikindi cyashyiriweho Nkunganire ari ubuke bw’imodoka zitwara bantu muri rusange ndetse na Serivise idahwitse. Yavuze ko kugeza ubu, Leta yaguze Bisi ijana kandi hari n’izindi ziri mu nzira, kandi n’abikorera ku giti cyabo bakanguriwe gushora imari mu kugura imodoka zitwara abagenzi benshi. Ati “Ibibazo bikomeye byari bibangamiye urwego rwo gutwara abantu ariko bisa nk’aho bigenje gake, bisi zarabonetse ndetse n’amavugurura yarakozwe, igihe kirageze ngo za ngamba za nkunganire zerekezwe ahandi”. Yongeyeho ati “Igiciro ntabwo cyahindutse, icyashyizweho mu 2020 ntabwo cyahindutse. Umucuruzi utwara bisi amafaranga yinjiza ni yo azakomeza kwinjiza, ariko Umunyarwanda utega bisi we azabona igiciro cyiyongereye.” Nkunganire yatangwaga ku rugendo yendaga kungana n’icya kabiri cy’igiciro cy’urugendo, bivuze ko umugenzi wategaga bisi ava Nyabugogo ajya Nyanza ya Kicukiro akishyura amafaranga 300, ubu agiye kujya yishyura amafaranga agera kuri 450. Amabwiriza ajyanye n’ibiciro bishya azatangira gukurikizwa guhera ku wa 16 Werurwe 2024.

FPR Inkotanyi yamuritse ibyo izibandaho mu myaka itanu ya manda itaha. Muri iyo myaka, FPR Inkotanyi yagaragaje ko izashyira imbaraga mu bikorwa byo guhanga imirimo mishya, aho nibura ku mwaka hazajya hahangwa imirimo ibihumbi 250 hibandwa ku bagore n’urubyiruko. Yiyemeje ko mu myaka itanu izamuka ry’umusaruro w’ubuhinzi n’ubworozi rizaba riri kuri 8% buri mwaka naho umusaruro w’inganda ugere kuri 13% buri mwaka. Ikindi ni uguteza imbere ubwikorezi no kunoza serivisi zo gutwara abantu n’ibintu, kugeza amashanyarazi n’amazi meza kuri bose, gukomeza iterambere ry’imijyi n’icyaro no guteza imbere ikoreshwa ry’ikoranabuhanga rishingiye ku bwenge bw’ubukorano. Hazubakwa kandi hasanwe 1.091 Km z’imihanda ya kaburimbo na 1.626 Km z’imihanda y’imigenderano (feeder roads). Hazubakwa ibyambu bitatu ku kiyaga cya Kivu (Rusizi, Karongi na Rutsiro). Ni mu gihe kandi hazarangizwa kubaka Ikibuga cy’indege mpuzamahanga cya Bugesera ndetse hanubakwe ishuri ry’icyitegererezo ryigisha ubumenyi bwo gutwara indege no gucunga ibibuga byazo (Center of Excellence in Aviation Skills). Ku rundi ruhande, FPR Inkotanyi irateganya ko abagenzi bakoresha RwandAir bazikuba kabiri kandi hazanozwa itwarwa ry’imizigo (Cargo). Gukwirakwiza amazi meza n’amashanyarazi aho ataragera bizagera kuri 100% kandi hanozwe uburyo bwo gucana no guteka burengera ibidukikije. Ibi bizajyana no kubaka ibikorwaremezo by’isukura mu Mujyi wa Kigali n’indi mijyi birimo ibimoteri n’inganda zitunganya amazi yanduye. FPR iteganya ko servisi z’itumanaho ryihuta, kandi rikora neza zizagera ku kigero cya 100% ndetse hanongerwe ibikorwaremezo by’ikoranabuhanga n’itumanaho no kunoza serivisi zijyanye nabyo Bizajyana no kongera ubumenyi bw’Abanyarwanda bose mu gukoresha ikoranabuhanga (Digital Literacy) kandi hatezwe imbere ikoreshwa ry’ikoranabuhanga rishingiye ku bwenge bukorano (Artificial Intelligence. Umusaruro uturuka mu bukerarugendo uzazamuka ugere kuri miliyari 1,1$ (2029) uvuye kuri miliyoni 495$ uriho mu 2024. Ni mu gihe umusaruro uturuka mu bucukuzi bw’amabuye y’agaciro (ku mwaka) uzazamuka ugere kuri miliyari 1,8$ (2029) uvuye kuri 1,1$ (2023). Hazongerwa umubare n’ubushobozi by’abarimu, integanyanyigisho, imfashanyigisho n’ibikorwaremezo birimo n’iby’ikoranabuhanga kandi hazongerwa ibyumba by’amashuri mu byiciro byose n’amashuri y’icyitegererezo. Hazarushaho kurwanya ikibazo cy’abana bata ishuri hanongerwe imbaraga muri gahunda yo kugaburira abana ku ishuri. Mu buzima, FPR Inkotanyi yiyemeje ko hazakomeza kongerwa umubare n’ubushobozi bw’abakozi bo mu buvuzi kandi hazubakwa hanavugururwe ibitaro birimo ibya Muhororo, Gisenyi, Masaka, Ruhengeri, n’ibindi. Hazatezwa imbere ubuvuzi bw’indwara zihariye hanakomeze kurwanywa indwara zandura n’izitandura bijyane no kongera ubushobozi hananozwe imikorere ya serivisi z’ubwishingizi bw’ubuzima. Igwingira ry’abana rizarwanywa hagamijwe ko rigabanuka rikava kuri 33% rikagera kuri 15% muri 2029. Mu bindi harimo ko hazakomeza kwimakaza ubumwe bw’Abanyarwanda, ubwizerane n’ubudaheranwa no kurwanya ingengabitekerezo ya Jenoside yakorewe Abatutsi. Hazakomeza gutsura umubano, guteza imbere ubutwererane n’ubuhahirane n’ibihugu by’amahanga, mu karere, ku mugabane wa Afurika n’ahandi ku Isi, hagamijwe kwagura inyungu zishingiye kuri iyo mibanire kandi zishimangira kwigira. Ibyagezweho mu myaka irindwi ishize Mu myaka irindwi ishize, Umusaruro mbumbe ukomoka ku buhinzi n’ubworozi wavuye kuri Miliyari 2.027 Frw mu 2017 ugera kuri Miliyari 3.415 Frw bingana na 88% kuko intego yari Miliyari 3.888 Frw. Ubuso bwuhirwa ubu ni 71,585 Ha bingana na 70% kuko intego yari 102.284 Ha ugereranyije na 48.508 Ha bwariho mu 2017. Ingo zifite umuriro w’amashanyarazi zari 34,4% mu 2017 bingana n’ingo 931.552. Ubu zigeze kuri 74,0% bingana n’ingo 2.510.817. Amatara ku mihanda yari kuri 663 Km mu 2017, ubu ageze kuri 88% bingana na 2,185 Km. intego ni uko 2.473 Km. Abaturage bagerwaho n’amazi meza 82%, Inganda nshya zitunganya amazi zubatswe ni zirindwi. Imihanda ya kaburimbo yubatswe ni 1.639 Km (76%), intego ni 1.745 Km mu gihe mu 2017 yari 1.305 Km. Hubatswe imidugudu 87, hatuzwa kandi imiryango 14.547 mu buryo buboneye ivuye ku 3.048. Intego yari ugutuza imiryango 13.800 (2024). Inganda zubatswe ni zirimo izikora imiti (APEX Biotech, Cooper-Pharma Africa na BioNTech), urukora inzitiramibu, izikora ibikoresho by’ubwubatsi, izikora ibikomoka ku buhinzi n’ubworozi ndetse n’uruganda rukora ifumbire, izikora imyenda n’ibikoresho byo gupfunyikamo n’izindi. Amafaranga yinjiye avuye mu bikorwa by’ubukerarugendo mu 2017 yari miliyoni 374 $ mu gihe intego yari miliyoni 800$. Magingo aya, ageze kuri miliyoni 495$. Mu bijyanye n’ikoranabuhanga, Ibiciro bya internet no guhamagarana kuri telefoni byaragabanutse, serivisi za leta zitangwa hifashishijwe ikoranabuhanga zirenga 684 zivuye kuri 155 mu 2017; Intego ni uko serivisi zose zitangwa hakoreshejwe ikoranabuhanga. Kwishyurana bigeze kuri 99% mu gihe gukwirakiza internet bigeze kuri 78% bivuye kuri 39,7%. Ubuso buteyeho amashyamba bwageze kuri 30,4% (728.945Ha) buvuye 710.392Ha (29,8%) mu 2017, amashyamba ya leta amaze kwegurirwa abikorera hagamijwe kuyacunga neza no kuyongerera umusaruro ageze kuri 63,4% avuye kuri 14,1% mu 2017. Hubatswe hanagurwa ibikorwaremezo bya siporo n’imyidagaduro bitandukanye (BK Arena, Sitade mu Turere twa Bugesera, Ngoma na Nyagatare, Sitade Amahoro, Stade ya Huye; Kigali Pele, Kigali Golf Clubn’ibindi). Ni mu gihe kandi hubatswe ibyumba by’amashuri bishya 27.412. Ubu ibyumba byose birenga 76.000. Amashuri y’imyuga n’ubumenyingiro yageze mu mirenge 392 kuri 416 ivuye ku mirenge 200 (2017). Umubare w’abarimu wavuye kuri 71.041 ugera ku 110.523. Umushahara wa mwarimu warongerewe; hazamurwa n’ubushobozi bwa Koperative Umwarimu SACCO. Ikindi ni uko abana bose bahabwa ifunguro mu mashuri abanza, ayisumbuye na TVET. Icyizere cyo kubaho cyageze ku myaka 69,6 (2022) kivuye kuri 66,6 (2017). Hashyizweho amavuriro, hanatangizwa gahunda zo gutanga ubuvuzi bwo ku rwego rwo hejuru ku ndwara zitandukanye nka kanseri (binyuze mu bitaro bya Butaro na IRCAD Africa), indwara z’amaso, gusimbuza impyiko n’izindi. Hubatswe ibitaro bya Byumba, Gatunda, Gatonde, Munini, Nyabikenke na Nyarugenge. Havuguruwe ibitaro bya Kabgayi na Kibogora, hubakwa ibigo nderabuzima bishya 12, ibigo by’ubuvuzi bw’ibanze byariyongereye bigera ku 1.252 bivuye ku 473 muri 2017. Imiryango irenga 480.000 (99%) yahawe inka muri gahunda ya Girinka ivuye kuri 297.230. Intego yari imiryango 486.230 (2024). Hafashijwe abatishoboye barokotse Jenoside yakorewe Abatutsi mu 1994, aho 4.252 bubakiwe inzu abandi barasanirwa. Hashyizweho kandi politiki igamije kurengera no kwita ku bageze mu za bukuru n’iy’Abantu bafite ubumuga. Ni mu gihe Ingo zirenga ibihumbi 200 zitishoboye zirimo abagore batwite n’izirimo abana bari munsi y’imyaka ibiri, zahawe inkunga y’ingoboka. Hongerewe kandi umubare w’amarerero y’abana bato agera kuri 31.444 avuye kuri 4.109 (2017). Mu rwego rwo kunganira imirire y’abana bato n’ababyeyi batwite, kuva mu 2017 hatanzwe ifu ikungahaye ku ntungamubiri ingana na toni 42.000 yahawe abana barenga ibihumbi 100, n’ababyeyi barenga ibihumbi 40 buri mwaka. Mu bijyanye n’Ubumwe bw’Abanyarwanda, Igipimo cy’ubumwe n’ubwiyunge kiri kuri 94,7% (2023) kivuye kuri 92,5% (2017). Icyizere ku nzego z’umutekano kiri kuri 97% kivuye kuri 92,6%. FPR Inkotanyi yishimira kandi ko ubu Ambasade z’u Rwanda ari 48 zivuye kuri 34 naho iz’ibihugu by’amahanga mu Rwanda ni 44 zivuye kuri 29. U Rwanda kandi ruri ku isonga mu korohereza abarugana kubona Visa kandi ibihugu bigera kuri 62 biha Abanyarwanda Visa bakibigeramo.

Iterabwoba. Iterabwoba ribarwa mu bibazo bikomereye isi kandi bibangamiye ituze n’ubusugire bw’abantu mu buzima bwabo bwa buri munsi. Rikaba riterwa n’impamvu nyinshi zinyuranye zirimo n’imibereho, kwiheba, politiki, ubukungu, imico, n’ibindi bikomeje kugira uruhare rukomeye mu kwimakaza iterabwoba mu mibereho y’abantu. Niyo mpamvu uwashaka kuvura no kurandura iterabwoba burundu, bimusaba kubanza gukemura ibi bibazo n’impamvu ziritera akazivanaho burundu kuko arizo zituma iterabwoba ribaho. Intambwe ya mbere yo kurwanya iterabwoba no kurirandurana n’imizi yaryo aho ariho hose, ni ukubanza gusobanukirwa neza izi mpamvu ziritera, kugirango n’umuti uzashakwa uzabe ushingiye ku miterere nyayo y’ikibazo.

RDC: Abantu batandatu bishwe n’inzara mu kwezi kumwe mu nkambi ya Rusayo 3. Abantu batandatu bapfuye bazize inzara mu gihe cy’ukwezi kumwe mu nkambi ya Rusayo 3 nkuko byatangajwe na Perezida w’inkambi,ku wa gatanu, tariki ya 10 Gicurasi.Nk’uko Joseph Kamara abitangaza ngo iyi nkambi y’impunzi iherereye hafi y’ikigo cya UNICEF kibamo ingo zigera ku bihumbi makumyabiri na bitatu.Yongeraho ko kubera kubura ubufasha bw’ibiribwa, abantu bapfa bazize imirire mibi aho.Ati: “Dukeneye ibiryo kuko hano hari abantu benshi bapfa. Hari abantu batandatu bapfuye bazize inzara mu gihe cy’ukwezi. ”Perezida w’inkambi ya Rusayo 3 akomeje gusaba ko barindwa ibisasu bya buri munsi bica kuri iyi nkambi. Ku bijyanye n’isuku,inkambi ya Rusayo 3 ifite ubwiherero butandatu gusa n’ubwogero bune ku miryango ibihumbi makumyabiri na bitatu bihatuye nkuko Joseph Kamara abivuga.Yatabarije byihutirwa imiryango itabara ngo bafashe aba bantu ibihumbi n’ibihumbi bahunze imirwano yabaye hagati ya FARDC n’inyeshyamba za M23.Joseph Kamara yasabye abayobozi guhagarika intambara kugira ngo izi mpunzi zimuwe zisubizwe mu byazo kandi zisubukure ibikorwa byazo mu buhinzi n’ubworozi.

Burdur. Umujyi wa Burdur (izina mu giturukiya : "Burdur" ) n’umujyi wa Turukiya, n’umurwa mukuru w’Intara ya Burdur. Abaturage 100,000. Burdur è anche una nota imprecazione che il buon ratta il pazzo fa quando un suo studente prende un resit. Ratta Il Pazzo, popolare capo indiano della tribù ies-si-pi, è noto per la sua incompetenza in qualsiasi materia che sia parte dello scibile umano. Porco il clero, è proprio vero! Peggio di lui fa solo il notissimo capo supremo della congrega, il Ceera-Freegna. Esso, delirando durante le lezioni di materie arcaiche quali la macro-ekonomia, strugge i suoi studenti fino a succhiargli tutta la linfa vitale. A tutto ciò vada aggiunto che, senza inequivocabile ombra di dubbio, Dio è un porco.

Bishimiye gukira kanseri yababuzaga gukora imibonano mpuzabitsina. Nyuma y’imyaka irindwi basuzumwe ndetse bakanavurwa, ubu ibyishimo ni byose kuko bahawe imiti irwanya iyo kanseri, bakaboneraho no gushishikariza bagenzi babo kujya kwisuzumisha hakiri kare bakamenya uko bahagaze kuko bitanga icyizere cy’ubuzima. Falesi Mwajomba ukirutse kanseri y’inkondo y’umura (cervical cancer), yatangarije BBC ko kwisuzumisha ari ingirakamaro kuko kanseri y’inkondo y’umura ishobora gutuma abantu bagucikaho. Falesi yavuze ko mu mwaka wa 2012 iyo yakoraga imibonano mpuzabitsina n’umugabo we yababaraga cyane, yanyura ku baturanyi bakamuvuga kuko yagendaga atandukanyije amaguru, akava mu buryo budasanzwe, yajya no mu bwiherero hakaza amashyira. Nyuma nibwo yaje kwiyemeza kujya kwa muganga, bamusangana kanseri y’inkondo y’umura, muganga amusaba ko bamukuramo umura (uterus) kuko wari warangiritse cyane, na we arabyemera kuko yababaraga cyane. Sobanukirwa byinshi kuri kanseri y’inkondo y’umura Dr Mpunga Tharcisse, Lieutenant Colonel mu ngabo z’u Rwanda ari na we ukuriye ibitaro bya Butaro mu karere ka Burera yabwiye Kigali Today ko kanseri y’inkondo y’umura ikunze gufata abagore bafite imyaka guhera kuri 35 y’amavuko kuzamura. Iyo kanseri ifata ku nkondo y’umura iterwa na virusi bita Human Papilloma yandurira mu mibonano mpuzabitsina idakingiye. Muganga Mpunga Tharcisse avuga ko kugira ngo kugira ngo umuntu arware iyo kanseri, bisaba ko aba amaranye iyo virusi igihe kitari munsi y’imyaka 30. Zimwe mu mpamvu zishobora gutuma umuntu yandura iyo virusi harimo kuba umuntu yatangira gukora imibonano mpuzabitsina akiri muto, nko mu kigero cy’imyaka 12 cyangwa 13 y’amavuko. Iyo virusi ishobora na none guterwa no gukorana imibonano mpuzabitsina n’abantu benshi batandukanye, ndetse no kuba afite indwara zimugabanyiriza imbaraga z’umubiri. Dr Mpunga Tharcisse avuga ko kwirinda iyo virusi ari bwo buryo bwiza bwo kwirinda kanseri y’inkondo y’umura. Uburyo bwo kwirinda iyo virusi na bwo ngo ni uko umukobwa yakwirinda gukora imibonano mpuzabitsina akiri muto atarashaka umugabo kuko byamufasha kugeza mu myaka 60 y’amavuko atarayirwara. Gusiramurwa kw’abagabo na byo ngo byarinda gukwirakwiza iyo virusi n’ubwo nta bushakashatsi bwimbitse burakorwa. Ngo ni na ngombwa kwisuzumisha hakiri kare kugira ngo kwa muganga barebe ko uwisuzumisha yari yagira ibimenyetso biganisha kuri kanseri, ibyo bita ‘Screening’. Dr Mpunga Tharcisse asobanura ko mbere yo kurwara kanseri habanza kugaragara ibimenyetso byerekana ko inkondo y’umura irimo ihindura ibara iganisha ku burwayi. Icyo gihe kwa muganga barayivura bakarinda uwo muntu kurwara kanseri. Mu Rwanda, kanseri y’inkondo y’umura iza ku mwanya wa kabiri mu zifata abagore nyuma ya kanseri y’ibere ikaba iri ku kigero cya 45 % mu barwayi bakira, kuko bikigoranye kumenya umubare nyawo bitewe n’uko nta bushakashatsi burakorerwa ku bagore ku rwego rw’igihugu. Umunyamakuru @ Umukazana11

ukunda gutera urwenya cyane, aratubwira ati "mugiye he ?" Tuti "turahunze". Ati "murahunga iki?" Tuti "duhunze abandi banyeshuri". Noneho aratubwira ati nimugaruke. Nuko Musenyeri aratugarura, dusanga ariko nabo batize. Kuko cyari ikibazo ku bantu bose. Musenyeri araza baducamo ibice bibiri, twe badushyira aho turira, abandi babajyana mu ishuri ryari rinini hanyuma bakora inama. Musenyeri akorana inama n'abarimu na Diregiteri, twamwitaga Recteur. Bafata ibyemezo, abanyeshuri bamwe barabirukana ku mpande zombi. Urumva kugira ngo bigere ku kumvikana habanje kubaho gushyamirana. Ndibuka ko mubo birukanye harimo na Rwayitare. Kuko bavugaga bati harimo n'Abatutsi basembuye. Icyo gihe Rwayitare banamwirukanye arwaye malariya. Baramubyukije baramwirukana hamwe n'abandi bakeya. Abahutu bose bateguye ibyo bikorwa barabirukanye. Rwayitare yaje kwicwa muri Jenoside. Yari umwe mu badepite b'ishyaka rya PL (Parti Liberal). Barangije badusubiza mu ishuri baduha abasirikare bo kuturinda. Kuko icyo gihe Sibomana yabitanze nk'itegeko abwira Rwagafirita wategekaga ikigo cya gisirikare cy'i Kibungo. Aramubwira ati ugomba gusiga abasirikare bakarinda aba bana. Arahabashyira n'ubwo wabonaga agononwa. Ati mbitegetse nka Musenyeri. Ku buryo twigaga dufite abasirikare baturinze mu kigo. Ubwo ariko umwuka mubi ntiwari washize wabonaga igihari dukomeje gushotorana. Icyo gihe hagati y'ukwezi kwa kane n'ukwa karindwi, igihembwe cya gatatu twakize nabi. Ku italiki ya 5/07/1973 haba kudeta. Twarabyutse mu gitondo dusanga ba basirikare nta bagihari. Twese turacayuka duhita tuba abana beza, dukora ibizamini utamenya ko hari ikintu cyigeze kuba. Twahise dusubira mu buzima busanzwe. Muri adimisiyo mu mashuri yisumbuye habagamo ibibazo cyane. Ntabwo byabaga byoroshye. Abazibonaga babaga ari bamwe na bamwe. Iringaniza bavugaga nta n'ubwo baryubahirizaga. Byabaga bivuga ngo mu banyeshuri ijana uzaba ufitemo Abatutsi 10. Niko babibaraga, baravugaga ngo Abatutsi ni 10% by'abaturage b'u Rwanda. N'ubwo nibwira ko uwo mubare Abatutsi bari bawurenze, nta n'ubwo babyubahirizaga. Ku gihe cya Kayibanda ho boherezaga abo 10% wenda ntibinagereho, ariko abo bohereje bakaba ari abahanga. Ariko ku gihe cya Habyarimana hari n'igihe batangiye gukora ibinyuranye; batangiye no kubikoresha ku banya Butare. Muri raporo ya kongere ya Muvoma ya 1988, barabazaga ngo kuki abanyeshuri bo mun perefegitura ya Butare batsindwa cyane mu mashuri yisumbuye? Njyewe nk'umuntu wari warakoze mu bwarimu nari narabonye ko bafataga abana b' Abahutu b'abahanga bakabareka bakaza kwiga, ariko bajya kohereza abana b'Abatutsi cyangwa abanya Butare bakohereza ba bandi bafite amanota make. Iringaniza bakaryubahiriza ariko mukazivanamo mwatsinzwe. Byari ibintu byapanzwe neza kuko ndibuka ko nigeze gufata amafishi. Y erekanaga amanota umwana yagiye abona kuva mu wa mbere kugeza atsinze. Ndeba amafishi, ndumirwa. Ndibaza nti bishoboka bite ko abana b 'Abatutsi mu gihe cyacu babaga ari abahanga, none abari kuza bose ntabwo ari abahanga, ese twaba turi gusubira inyuma? Ariko nza kubona ko ari ibintu byateguwe, byatekerejweho bihagije ku buryo ntabwo abantu benshi bigeze babibona ariko n'ubu ni uko wenda impapuro zahiye umuntu agiye mu mibare yabibona. Kuri njyewe ho biza no guteza ikibazo kirenzeho, sinzi uko abanyamerika babikoze kuko agashami kacu kigishwaga n'abanyamerika. Nca hagati y'urushundura. Nisanga nageze mu barium ba Kaminuza. Noneho baza kubibona igihe cyararenze. Ariko umwaka urangiye barandinganiza. Banyandikira ibaruwa inyurukana, kubera impamvu za Leta, abayobozi ba Kaminuza banditse bavuga ngo icya mbere uyu

JORIJI BANETI (Igice cya kabiri) Soma hano: Joriji Baneti ( Igice Cya Mbere ) Wa mubyeyi abonye ko umuhungu we amukurikiye, aramukomera, ati "Uragwa hehe Joriji we? Pfa gusiga ushitse urugi wa cyontazi we!" Nuko Baneti arakimirana n’imuhira, agira rwa rugi arushikanuza ku muryango, aruterera ku mutwe, akurikira nyina. Undi asubije amaso inyuma, abona Baneti n’urugi ku mutwe, arumirwa ati "Iri shyano ndarikika nte!" – Wa kizeze we, ni nde ukubwiye gushikuzaho urugi? – None se si wowe umbwiye ngo ndushike ? – Sinari nkubwiye ko urukururiraho gusa, kugira ngo nibura dusige rwegetse ku muryango? – Nuko rero numvise nabi. None se mbigire nte? – Shyuuu! Ni ishyano, rimwe ribi ritagira gihanura! Nuko Joriji na nyina barakomeza baragenda. Hashize umwanya, bumva amajwi y’abantu imbere yabo. Nyamugore ubwoba buramutaha, nuko abwira umuhungu we ati "Turashize; reka twurire igiti, abo wumva ni aba nijoro." Hashize umwanya, Joriji abwira nyina ati "Mawe! Ndakubwe; ndumva nshaka kuuu..., kandi sinshobora kwihangana." -Ikomeze wa kiroge we batatwica! – Sinabishobora, kandi sinagerageje kwihangana kera gake! Uruhago rurenda guturika. Birabe uko byakabaye! Agize ngo ararekura, inkari zose ziboneza mu nkono y’ibisambo. Naho bya bindi "Egoko! Ngaho rero imvura yagwa! Eee! Irahise uno mwanya! Ahari ni intonyanga. Ntacyo bitwaye ariko! Ikivuye mu ijuru kikagwa mu nkono kiba ari cyiza." Ibisambo ntibyabyitaho, byikomereza kubarura amafaranga; ni na cyo cyari kibibabaje ngo hatagira ikizimba ibindi mu migabane. Joriji amaze akanya, yongera kongorera nyina ati "Ntabwo; urugi rurandemereye; ibinya bimaze kuza mu mitsi, ndumva rwenda kunshika." Nyina aramutwama ati "Rukomeze wa kivume we, batatugirira nabi." Urugi rumanuka hejuru no hagati ya bya bisambo ngo "Piii ! " Umutima ubihubukamo, bikwirwa imishwaro, byiruka amasigamana. Kibuno mpa amaguru, kibuno mpa amaguru! Bigenda bitarora inyuma; bimwe biti "Twakurikiwe." Ibindi biti "Ijuru rigiye kutugwira!" Joriji na nyina babonye byirutse bamanuka ubwo, batangira kuyoragura bya bifaranga. Buzuza imifuka, ibindi babitonda ku rugi, bafatanya kurwikorera, basubira imuhira bishimye.

Urukiko rusesa imanza rwavuze igihe ruzafata umwanzuro kuri Kabuga Felicien. Urukiko rusesa imanza mu Bufaransa rwavuze ko tariki 30 z’uku kwezi cya cyenda ari bwo ruzatangaza icyemezo cyarwo ku koherereza Félicien Kabuga ubucamanza mpuzamahanga nk’uko bivugwa n’ibiro ntaramakuru AFP.Mu kwezi kwa gatandatu, urukiko rw’ubujurire rw’i Paris rwategetse ko Bwana Kabuga yohererezwa urwego rwasigaye rurangiza imirimo yasizwe n’urukiko mpuzamahanga rwa Arusha.Uruhande rwa Bwana Kabuga rwahise ruregera uyu mwanzuro mu rukiko rusesa imanza.Urwo rukiko rwa nyuma mu nzego zica imanza mu Bufaransa, rusuzuma niba harakurikijwe amategeko mu guca imanza mu nkiko zaregewe mbere.Bwana Kabuga w’imyaka 87 yafatiwe i Paris mu kwezi kwa gatanu nyuma y’imyaka irenga 20 ashakishwa n’ubutabera.Ashinjwa ibyaha birimo gucura umugambi wa jenoside, yiciwemo Abatutsi basaga 800,000 n’Abahutu batari bashyigikiye jenoside.Mu rukiko rw’ubujurure mu kwezi kwa gatandatu, Bwana Kabuga yavuze ko ibyaha ashinjwa ari "ibinyoma".Uyu munsi ku wa gatatu, uwunganira Bwana Kabuga yavuze ko umukiriya we arwaye diyabete, umuvuduko w’amaraso n’indwara ifata ubwonko yitwa leucoaraïose nk’uko AFP ibivuga.Uyu mwunganizi avuga ko iyi ndwara imutera gutakaza ubushobozi bw’umubiri we n’ubwenge, bityo adakwiye "koherezwa ameze atyo muri kilometero 7,000" i Arusha muri Tanzania.BBC

Minisitiri w’Intebe yafunguye ikigo nyafurika cy’ubucuruzi. Minisitiri w’Intebe Dr. Edouard Ngirente, yafunguye icyicaro gikuru cy’Ikigega Nyafurika kigamije Iterambere ry’Ubucuruzi bwohereza ibintu mu Mahanga (Fund for Export Development in Africa) FEDA, gishamikiye kuri Banki Nyafurika ishinzwe guteza imbere ibyoherezwa n’ibitumizwa mu mahanga, Afreximbank. Ikigo cyitezweho kuzamura iterambere biciye muri iki kigega cya FEDA biciye mu bucuruzi nyambukiranya mipaka. Iki kigo kizafasha mu guhanga udushya mu bigo biciriritse, kwihutisha ubuhahirane biciye mu isoko rusange ndetse no gutanga inguzanyo ku bigo bitandukanye

Nyamasheke: Imiryango irenga 700 ibanye mu makimbirane. Ibi bitangajwe nyuma y’aho muri aka karere hamaze iminsi humvikana imfu za hato na hano z’abagabo bica abagore babo. Abaturage bavuga ko aya makimbirane aturuka ku businzi, uburaya n’ubushoreke. Ubwicanyi buheruka ni aho Ndayambaje Antoine w’imyaka 36 wo mu Murenge wa Cyato watashye yasinze akagakubita umugore we Mukansengimana Clémentine wari utwite inda y’amezi arindwi bikamuviramo urupfu. Amakuru yatanzwe n’ubuyobozi bw’inzego z’ibanze ni uko uyu muryango wari usanzwe ubanye mu makimbirane ashingiye ku businzi no kutumvikana ku mikoreshereze y’umutungo w’urugo, kuko uyu mugabo ngo yakoraga yahembwa amafaranga akayamarira mu kabari ntiyite ku nshingano z’urugo. Ibi bibaye nyuma y’aho undi mugabo wo mu murenge wa Cyato yishe umugore we amuciye umutwe n’amabere ajya kubijugunya mu ishyamba rya Nyungwe ndetse hari n’undi mugabo wo mu murenge wa Shangi muri aka uherutse kwica umugore we na we arimanika. Umuyobozi w’Akarere ka Nyamasheke wungirije ushinzwe imibereho myiza y’Abaturage, Mukankusi Athanasie yavuze ko bagiye gushyiraho umugoroba w’umuryango wihariye ku miryango isanzwe ibanye nabi kugira ngo iyo miryango bayitinyure abayigize bavuge ibibazo bafitanye. Ati “Hari igihe ibibazo babibika tukazabimenya ari uko byaturitse byabaye ikibazo. Tuzabagira inama yo kugumya kubana neza kimwe n’uko hari igihe dushobora gusanga iyo miryango kubana bidashoboka tukabagira inama yo kuba badandukanye by’agateganyo mu gihe bagikurikiranye gutandukana byemewe n’amategeko”. Imibare y’aka Karere igaragaza ko babaruye imiryango 707 ibanye mu makimbirane zirimo imiryango 611 ibana itarasezeranye mu buryo bwemewe n’amategeko.

Diamond yateye utwatsi abari kuvuga ko aryamana na Spice Diana. Mu kiganiro n’itanagazamakuru Diamond yakoreye mu gihugu cya Uganda, yavuze ko Spice Diana ari inshuti ye amufata nka mushiki we, bityo ko ibintu byo kuryamana nta birimo.Umuhanzi Diamond uri mu bafite ijambo rikomeye mu muziki wa Africa y’Uburasirazuba, arimo kwitegura gukorera igitaramo mu gihugu cya Uganda aho yabanje kuganira n’itangazamakuru ryo muri icyo gihugu.Iki kiganiro cyabereye muri Mestril Hotel, yabajijwe n’umwe mu banayamakuru bo muri Uganda kugira icyo avuga ku mubano we na (...)Mu kiganiro n’itanagazamakuru Diamond yakoreye mu gihugu cya Uganda, yavuze ko Spice Diana ari inshuti ye amufata nka mushiki we, bityo ko ibintu byo kuryamana nta birimo.Umuhanzi Diamond uri mu bafite ijambo rikomeye mu muziki wa Africa y’Uburasirazuba, arimo kwitegura gukorera igitaramo mu gihugu cya Uganda aho yabanje kuganira n’itangazamakuru ryo muri icyo gihugu.Iki kiganiro cyabereye muri Mestril Hotel, yabajijwe n’umwe mu banayamakuru bo muri Uganda kugira icyo avuga ku mubano we na Spice Diana.Diamond Platnumz yavuze ko azi Spice Diana kuva kera kubera ko yabaye no mu gihugu cya Tanzania ndetse ahishura ko yigeze kumutumira mu rugo iwe bakaganira.Yagize ati "Spice ni nka mushiki wange, muzi kuva kera kuko yabaye no muri Tanzania nigeze no kumutumira mu rugo iwange. Hagize ikiba, byaba ari mu bushake bw’Imana."Diamond kandi yakomeje avuga ko atagiye kuryamana na Spice Diana ahubwo ko ari umushinga w’indirimbo bagiye gukorana.Yagize ati "Ku byerekeranye na Diana, ntabwo tugiye kuryamana ahubwo ni umushinga w’indirimbo tugiye gukorana. Ariko si bibi ko twagirana umwana."Diamond uri hafi kuzaza gutaramira mu Rwanda, afite igitaramo ku munsi w’ejo ahitwa Kololo Ceremonial ground.

Uko ubufatanye bw’u Rwanda n’u Bubiligi bwagabanyije impfu z’abana bapfa bavuka. Ubusanzwe, umwana uvutse atagejeje igihe aba asaba kwitabwaho bidasanzwe kugira ngo bise nk’aho akiri mu nda kuko umubiri we uba utaragira ubudahangarwa buhagije. Mu by’ingenzi aba akeneye haba harimo ubushyuhe ndetse n’umwuka, gusa ibi bitangwa n’ibyuma byabugenewe bidapfa kuboneka hose. Mu bushakashatsi bwo mu mwaka wa 2021-2022, bwakorewe muri CHUB, bwagaragaje ko muri ibi Bitaro impfu zari zibasiye impinja zitararenza iminsi 21 zivutse zagabanyutse bishingiye ku bufasha bw’imashini zifasha abana bavutse batagejeje igihe, zatanzwe muri gahunda y’imyaka itanu yiswe ‘Barame Project’ y’ubufatanye bw’ibihugu by’u Rwanda n’u Bubiligi, binyuze mu Kigo cy’u Bubiligi Gishinzwe Iterambere, Enabel, kuva mu 2019-2024. Nyuma yo gutanga ibi ibikoresho bishyushya impinja no kubaka inyubako zita ku babyeyi hagamijwe kubungabunga ubuzima bw’umwana n’umubyeyi muri rusange, byagabanyije impfu ku buryo bugaragara, aho nko muri CHUB imibare y’abana bapfa bavuka mbere ya 2021-2022 zari hagati ya 20 na 24%, gusa nyuma yaho byaje kugabanyuka bigera munsi ya 8%. Muri ubu bufatanye kandi hubatswe inyubako zita ku babyeyi ndetse n’ibikoresho bitandukanye bifasha abana mu gihe bavutse hirindwa ko batakaza ubuzima. Umuyobozi ushinzwe ubushakashatsi muri CHUB, Dr Mukamana Felicite, yavuze ko imibare y’abana bapfa yagabanyutse bigizwemo uruhare n’ibikoresho byongerera umwuka abana bahawe. Ati “Hari impfu nyinshi z’abana, biza kugaragara ko nta buryo bwiza bwo guhumeka abana bari bafite. Twahawe imashini zifasha abana guhumeka zitwa ‘CPAP’, tubona birahindutse, hanyuma dukora ubushakashatsi kuri izo mashini. Imashini zigezweho tuzigeranya n’izari zisanzwe dusanga izigezweho zifasha abana guhumeka neza kuruta izari zisanzwe.” Ibi kandi byashimangiwe na Mukundwa Yvette, umuyobozi ushinzwe ibikorwa by’abaforomo n’ababyaza ku Bitaro bya Kibilizi mu Karere ka Gisagara, wavuze ko ibi Bitaro byagiraga abana bapfa bavuka benshi ariko nyuma yo kuzibona[imashini] bakagabanuka. Ati “Twari dufite impfu z’abana ziri hejuru. Kuva mu myaka 5 ishize abana babaga bakiriwe, 15.9% byabo barapfaga ariko uyu munsi turi ku 9.4%, urumva ko byagabanutse cyane mu gihe cy’imyaka mike ishize.” Umuyobozi ushinzwe ubutwererane muri Ambasade y’Ububiligi mu Rwanda, Laurent Preu d’homme yavuze ko mu mubano ibihugu byombi bifatanye hari imishinga iri mu byiciro 3 birimo n’icy’ubuzima. Yagize ati “Mu rwego rw’ubuzima, ibikorwa byacu byibanze ku buzima bw’ababyeyi n’abana, duhereye ku isanwa ry’umwana aho umubyeyi yitabwaho, hagamijwe kugabanya igipimo cy’abapfa. Ni muri urwo rwego ibikoresho byagombaga kuba bihagije kandi bijyanye n’igihe ari nako duhugura ababikoresha mu mavuriro ya Leta, hagamijwe kureba ko imibare yagabanuka." Muri rusange, ibikorwa bibungabunga ubuzima bw’umubyeyi n’umwana byakozwe mu turere turindwi, umushinga Barame wakoreragamo ni 115, birimo imbangukiragutabara 41 zahawe ibigo by’ubuvuzi, inzu ababyeyi babyariramo 34, ibyumba bifasha abavutse batagejeje igihe, ahatangirwa ubufasha ku bahohotewe, kuvugurura ibigo nderabuzima no kubyongerera ubushobozi bwa serivisi bitanga, n’ibindi. Nibura miliyari zisaga 25 Frw ni zo zashowe muri ibyo bikorwa bitandukanye byo kuzamura ubuzima bw’umwana n’umubyeyi, ndetse no kurengera abangavu mu turere turindwi ari two Gisagara, Rusizi, Nyamasheke, Karongi, Gakenke, Rulindo na Nyarugenge. Umuryango Mpuzamahanga wita ku buzima (OMS) ugaragaza ko ubuzima bw’umwana ndetse n’umubyeyi we buba buri mu kaga gakomeye iyo umwana avutse imburagihe, ari nayo mpamvu Leta y’u Rwanda ikora iyo bwabaga ngo ibigabanye. Umuyobozi ushinzwe ubutwererane muri Ambasade y'Ububiligi mu Rwanda, Laurent Preu d'homme yavuze ko mu mubano ibihugu byombi bifitanye, ingingo y'ubuzima bayitaho cyane. Umukozi w’Ikigo Enabel,ushinzwe ubujyanama mu kubungabunga ubuzima, Hadley Mary, yavuze ko hakozwe ubushakashasti bugera kuri 25 bugamije kureba uko imfu z’abana n’ababyeyi zagabanuka Ibitaro bya CHUB bitangaza ko impfu z'abana bapfa bavuka zagabanyutse cyane Abaganga baba muri CHUB, ubu bafite imashini zizshyushya abana bavutse imburagihe zikora neza

Urubanza rw’ubujurire bwa Bagosora na bagenzi be ruzacibwa ku tariki ya 15 Ukuboza. Bagosora na Nsengiyumva barajuririra igihano cy’igifungo cya burundu bahawe kubera ibyaha bya Jenoside n’ibindi byaha byibasiye inyoko muntu. Ntawukulilyayo we yajuririye igihano cy’igifungo cy’imyaka 25 yakatiwe kubera uruhare yagize muri Jenoside. Ku itariki ya 18 ukuboza 2008 nibwo Bagosora wahoze ayobora ibiro bya minisitiri w’ingabo yakatiwe nyuma yo guhamwa n’ibyaha bya Jenoside, ibyaha byibasiye ikiremwamuntu n’ibyaha by’intambara birimo kwica uwari minisitiri w’intebe Agathe Uwilingiyimana n’abandi basirikare 10 b’ababiligi ba ONU. Bagosora anashinjwa kugira uruhare mu ishyirwaho rya za bariyeri hirya no hino muri Kigali na Gisenyi hagati y’itariki ya 6 na 9 mata 1994. Nsengiyumva wari ukuriye ibikorwa bya gisirikare muri Gisenyi, we yahamijwe ubwicanyi bakorewe kuri kaminuza ya Mudende, paruwasi ya Nyundo ndetse n’ubwicanyi bwakorewe abasivili mu gice yari ayoboye. Yanahamijwe kandi kuba yarohereje ibitero by’interahamwe mu Bisesero kwica abatutsi. Bagosora na Nsengiyumva baburanishirijwe igihe kimwe hamwe n’abandi basirikare babiri aribo Brigadier-General Gratien Kabiligi na Major Aloys Ntabakuze. Kabiligi yahisevarekurwa naho Ntabakuze we ajurira mu rubanza rwabaye ku itariki ya 30 Werurwe 2011. Urubanza rwa Ntabakuze rwaje gutandukanywa n’urwabandi nyuma y’aho uwamwunganiraga mu mategeko umunyamerika Peter Erlinder ananiriwe kwitaba urukiko ku tariki ya 30 werurwe 2011. Ubujurire bwe bwaje gusomwa tariki ya 27 nzeri 2011. Na nubu buracyakomeza. Ntawukulilyayo yakatiwe igihano cy’igifungo cy’imyaka 25 kubera uruhare yagize mu bwicanyi bwakorewe ku Kibuye n’i Butare. Umunyamakuru wa Kigali Today

Inkiko zizafungura ariko abumva urubanza ntibazajya mu rukiko. Ayo mabwiriza mashya yafashwe n’Inama Nkuru y’Ubucamanza, avuga ko inkiko zizatangira kuwa mbere tariki ya 04 Gicurasi 2020, zikazatangirira ku manza zari zasubitswe muri Werurwe, ubwo hashyirwagaho amabwiriza yo kwirinda Coronavirus. Dr. Ntazilyayo ati “Imanza zose zasubitswe zigitegereje imyanzuro, zizasubukurwa mu cyumweru cyo kuva ku ya 04 kugera ku ya 08 Gicurasi, naho ku bijyanye n’imanza z’inshinjabyaha muri rusange, inkiko zizibanda gusa ku zihutirwa cyane, kandi na zo zikazaburanishwa hashyirwa mu bikorwa amabwiriza yo kwirinda Coronavirus”. Perezida w’Ukuriko rw’Ikirenga avuga ko ibi bivuze ko mu gihe cy’iburanisha, mu cyumba hazajya haba harimo gusa abacamanza, abakozi b’inkiko, abavoka, abajuriye, abaregwa n’ababunganira, kugeza igihe hazatangirwa andi mabwiriza. Ku bijyanye n’imanza z’imbonezamubano, iz’ubucuruzi, iz’umurimo n’iz’ubutegetsi, Dr. Ntezilyayo yavuze ko inkiko zizaca imanza zihereye ku zari ziri ku rutonde rw’izigomba gucibwa. Inkiko zizita kandi ku manza zihutirwa, kimwe n’imanza zifite uburemere buke kugira ngo zikureho ibirarane. Mu bindi, hemejwe ko abakozi bo mu rwego rw’ubucamanza bazakomeza gukorera mu ngo zabo nk’uko byari bisanzwe bakoresheje ikoranabuhanga, uretse gusa abo bigaragara ko ari ingenzi n’abakenewe mu biro. Itangazo ry’Inama Nkuru y’Ubucamanza rigira riti “Abayobozi b’amashami bose bagomba kumenya ko bagomba gukurikirana abakozi kugira ngo barebe ko bakora ibyo bagomba gukora, mu gihe abazajya bajya mu nkiko cyangwa mu biro, bagomba kwitwararika ku mabwiriza yo kwirinda COVID-19”. Perezida w’Urukiko rw’Ikirenga yavuze ko inkiko zizakomeza gukoresha ibikoresho by’ikoranabuhanga mu guca zimwe mu manza nk’uko byakozwe mu bihe bya gahunda ya guma mu rugo, naho ibirego na byo bikazakomeza koherezwa hifashishijwe ikoranabuhanga, hakoreshejwe ‘Rwanda Integrated Electronic Case Management System Rwanda (IECMS)’. Abaturage bahura n’ibibazo bashobora guhamagara kuri 3670. Mu kwezi gushize kwa Mata, inkiko zaciye zimwe mu manza hakoreshejwe ikoranabuhanga rya Skype. Ikoreshwa rya Skype mu guca imanza ryatangiriye mu rukiko rwisumbuye rwa Nyarugenge, aho haciwe imanza 17 z’abagororwa bafungiye muri gereza ya Nyarugenge izwi nka Mageragere. Perezida w’Urukiko rwisumbuye rwa Nyarugenge, Adolphe Udahemuka, avuga ko imanza 21 ari zo zaciwe muri uko kwezi, habariwemo n’izaciwe hakoreshejwe Skype. Ikoreshwa rya Skype kandi ryaje ryuzuzanya n’irya videoconference, ryatangijwe tariki ya 09 Mata 2020, hacibwa imanza zihutirwaga z’inshinjabyaha, mu rukiko rw’ibanze rwa Gasabo, ku bagororwa bari bafungiye muri kasho za Remera na Kimironko. Ubucamanza bwatangiye gukoresha urubuga rwa interineti mu gutanga ubutabera mu gihe hafashwe ingamba mu gihugu hose hagamijwe gukumira ikwirakwizwa ry’icyorezo cya COVID-19. Mu gukumira icyo cyorezo kandi, ibihumbi by’abagororwa bafite ibirego byoroheje na bo bararekuwe bava muri sitasiyo zitandukanye za Polisi mu gihugu hose aho bari bafungiye. Abanyamakuru ba Kigali Today @ kigalitoday

Inyigisho ku isanamitima zashimangiye ubumwe n’ubudaheranwa bw’abatuye mu murenge wa Kigali. Abatuye umurenge wa Kigali 270 barimo abarokotse Jenoside yakorewe abatutsi muri 1994 bagera kuri 157, abafunzwe  40, urubyiruko 41 n’ abagore bahawe inyigisho z’ubuzima n’isanamitima, gusaba no gutanga imbabazi, bahamya ko zabahinduriye ubuzima. Inyigisho ku isanamitima zashimangiye ubumwe n’ubudaheranwa bw’abatuye mu murenge wa Kigali Ibi bikaba byagarutsweho n’abarangije izi nyigisho mu giterana cy’isanamitima n’imbabazi cyateguwe n’itorero rya ADEPR urururembo rwa Karama mu murenge wa Kigali akarere ka Nyarugenge. Bavuga ko mugihe bamaze bahabwa inyigisho, ibiganiro no guhugurwa mu kwiteza imbere gushingira k’ubuzima bufite intego, byabahinduriye imibereho no guticwa n’agahinda. Bagira bati “ igihe cy’umwaka dufashwa n’abarimu b’itorero rya ADEPR byaduhinduriye ubuzima, kuko nyuma yo komora ibikomera kumutima, tukigishwa kiteza imbere byatumye ubuzima bwacu buhinduka, yaba mu ngo zacu kimwe naho dutuye” Aba bose bigishwijwe kuva mu kwezi 10 umwaka 2021, hakaba hari abamaze igihe cy’umwaka bahabwa amasomo n’ibiganiro byo gusana imitima no gutanga imbabaza, ibi bikaba byarasojwe n’isomo bahawe ryo kwiteza imbere no guhugurirwa kwihangira imishinga n’umurimo. Umukozi ushinzwe ubuzima n’isanamitima mu Itorere rya ADEPR ku rwego rw’igihugu Emmanuella Mahoro , avuga ko ibi biganiro n’inyigisho abaturage bahawe byatanze umusaruro mwinshi kandi biteze ko byahinduye ababihawe ubwabo, abo mu miryango bakomoka kimwe naho batuye hose. Yagize ati “ twatanze inyigisho zikubiye mu byiciro bitatu, aho twatanze inyigisho  ku Guhindura imyumvire n’imitekerereze , guhashya ingengabitekerezo ya Jenoside no guhindura imyitwarire n’imibereho. Twakomeje dutanga ibiganiro ku gukira ibikomere byo kumutima no kumubiri”. Yakomeje agira ati “Si ibyo gusa kuko twatanze ni inyigisho zo gusaba no gutanga imbabazi no kuzihabwa. Twanatanze ibiganiro mu matsinda. Ikiciro cya gatatu ari nacyo cyanyuma kikaba cyarabaye iterambere no guhashya ubukene. Baka barigishwijwe imwe mu mishinga yabateza imbere”. Umunyamabanga nshwingwabikorwa w’umurenge wa Kigali Ntirushwa Christophe, yavuze ko mu kwezi kwahariwe ubumwe n’ubudaheranwa bw’abanyarwanda, ibiganiro n’inyingisho zatwanze byahinduye imibereho yabatuye umurenge wa Kigali. yasabye abakirisitu bwo mwitorero rya ADEPR ko gusaba no gutanga imbabazi ari inzira imwe mu kubohoka mu mutima. Jean Elysee Byiringiro / Indatwa.org

Patriots yatangiye shampiyona ikosora IPRC-Kigali (AMAFOTO). Ikipe ya Patriots BBC ifite igikombe cya shampiyona giheruka itangiye itanga ubutumwa ko ishobora kuzakisubiza aho yatsinze IPRC-Kigali amanota 105-82 ku munsi wa mbere wa shampiyona. Patriots yatangiranye imbaraga umukino zatumye itsinda amanota 27-12 ikomeza kuyobora umukino wose. IPRC-Kigali yakangutse mu gace ka kabiri ariko 22-31 ariko biba iby’ubusa kuko Patriots yagarukanye umuvuduko mu gace ka gatatu 25-22 n’aka kane 31-18. Sagamba Sedar wa Patriots niwe watsinze amanota niwe watsinze amanota menshi aho yatsinze 28 naho Nyamwasa Bruno wa IPRC-Kigali atsinda 20. Undi mukino wahuje UGB na Espoir warangiye Espoir itsinze 93-60. Imikino y’umunsi wa mbere wa shampiyona irakomereza i Huye aho IPRC-Huye yakirira REG naho ejo ku Cyumweru REG ikazakomereza i Rusizi ihura na Rusizi BBC. Ku ruhande rw’abagore umukino umwe utangira shampiyona ejo uzahuza Ubumwe BBC na The Hoops kuri Stade Amahoro. Andi mafoto menshi kanda HANO Amafoto: MUZOGEYE Plaisir

Dore bimwe mu byo abagabo basaba abagore byatuma ingo ziramba. Ni ibyatangajwe n’abagabo bari mu kiganiro ku muyoboro wa Youtube witwa ‘Irere TV’, isanzwe itambukaho ibiganiro bigamije kubaka no gukomeza umuryango, ivugabutumwa ndetse akanatumira abatumirwa batandukanye bagasangiza ubutumwa n’ubuhamya bwubaka ndetse buganisha ku iterambere ry’umwuka, ubugingo ndetse n’umubiri. Ibyo biganiro bikunze kuyoborwa na Nirere M. Jackie, akaba ari na we muyobozi wa Irere TV, akaba ari umujyanama w’ingo ndetse n’umwanditsi w’ibitabo, aho yanditse igitabo cyakunzwe cyitwa ‘Izahabu Ihishe mu Muryango’. Muri icyo kiganiro, Uwimana Emmanuel wari umwe mu batumirwa yavuze ko abagabo bakenera abagore kugira ngo babuzuze mu iterambere ryabo. Aha atanga urugero rw’umusore ashobora kuba amaze imyaka 10 mu kazi ahembwa neza, ariko akazajya gushaka nta n’ikibanza aragura, agitega moto, ndetse ngo nta na televiziyo agira mu nzu. Ati “Ariko reba umwaka umwe nyuma yo gushaka, ubuzima buhita buhinduka. Nubwo twakwigira bande, abagore turabakeneye”. Uwimana avuga ko yongera gutanga urugero rw’igihe umugore yavuye mu rugo umunsi umwe hari nk’akazi yagiyemo, ugasanga ibintu byacitse, umugabo ahamagara umugore buri kanya amubaza ibintu byose. Ati “Mudufatiye runini rwose, mufite impano nyinshi, mufite ibintu byinshi bibarimo”. Abo bagabo bavuga ko ari ngombwa ko umugore yubaha umugabo nk’umutwe w’urugo, ariko hakaba aho biba imbogamizi iyo umugore ari we usa n’utunze urugo kuko arusha umugabo kwinjiza byunshi. James Nirere na we wari umutumirwa muri iki kiganiro, akaba ariko ari n’umugabo wa Nirere M Jackie, we agira ati “Uwo mudamu nubwo yahembwa ibya mirenge, iyo yageze muri urwo rugo, aba ari ay’uwo muryango. Ibyo umugore azanye ni iby’urugo, icyubahiro cyose yaba afite, mu rugo akwiye kugandukira umugabo”. Yungamo ati “Twagiriwe ubuntu bwo kuba umutwe, ariko itari iyo gukandamiza. Amafaranga uko yaba angana kose umugore ayakorera ni ay’urugo. Iyo ageze mu rugo bafatanya kuyapangira, bagamije kwiteza imbere, nta kwiremereza”. Ku kibazo cy’uko hari abagabo bataganiriza abagore babo cyangwa ngo bababwire amagambo y’urukundo, Nirere avuga ko ibyo bitagakwiye kuba intandaro yo gusenya urugo, kuko hari abafite muri kamere yabo kutavugisha amagambo, ahubwo bagakora ibikorwa. Ati “Abagabo ni ngombwa ko biga abagore babo bakabamenya. Hari ikintu umugore wanjye ashobora gukora, ngahita menya ko namurakaje”. Rubangura Patrick, na we wari watumiwe muri icyo kiganiro, asaaba abagore kumenya icyatumye bashaka, bakibuka ko bagomba guhora basa neza imbere y’abagabo babo, ariko bitari ukwiyoberanya. Ati “Umugabo icyo ashaka ni uko umenya ko uri umugore we. Mu cyumba mugendane. Umugore agomba guhora asa neza, mu rwego rwo gukurura umugabo”. Yungamo ati “Icyo twabasaba, abagabo bakunda abagore b’ingeso nziza, kandi bitari ukwiyorobeka, ahubwo ibiri ku mutima bisesekare inyuma”. Nirere M Jackie wari uyoboye ikiganiro, na we yasabye abagore kugerageza kugandukira abagabo, bagaha ibyishimo imiryango yabo kandi batibagiwe gusenga Imana. Avuga kandi ko niba umugore hari ikintu yakoze, akabona umugabo we ntabyitayeho, ntiyabihaye agaciro, bidakwiye kumuca intege ngo arenzeho, ahubwo ari byiza ko abimugaragariza. Ati “Niba wahinduye irange mu nzu, ni ngombwa ko umubwira uti nasize ubururu, icyatsi, umuhondo,… aho gutegereza ko umugabo akubwira ngo waberewe, mujye imbere umubwire uti, urabona uko naberewe”. Umunyamakuru @ CharlesRUZINDA2

maso, dushobora gusanga tutagiha agaciro inyigisho z’ukuri. Reka dufate urugero rwa Daniel wakundaga imikino bakinira ku bikoresho bya eregitoroniki. Yaravuze ati: “Natangiye gukina iyo mikino mfite nk’imyaka icumi. Nahereye ku mikino yasaga n’aho nta cyo itwaye, ariko buhorobuhoro natangiye gukina imikino irimo urugomo n’ibikorwa by’abadayimoni.” Hari n’igihe Daniel yamaraga amasaha agera kuri 15 ku munsi akina iyo mikino. Yaravuze ati: “Mvugishije ukuri, nari nzi ko iyo mikino nakinaga n’igihe namaraga nyikina, byatumaga ntakomeza kuba inshuti ya Yehova. Ariko nakomezaga kwibwira ko nta mahame yo muri Bibiliya narenzeho. Biragaragara ko tutabaye maso, imyidagaduro yatuma tudakomeza guha agaciro inyigisho z’ukuri twamenye. Ibyo biramutse bitubayeho, dushobora kubura ibintu by’agaciro Yehova yaduhaye. UKO TWAKOMEZA GUFATA ICYO TWAHAWE 9. Dukurikije ibivugwa muri 1 Timoteyo 1:18, 19, Pawulo yagereranyije Timoteyo na nde? 9 Soma muri 1 Timoteyo 1:18, 19. Pawulo yagereranyije Timoteyo n’umusirikare kandi amusaba ‘gukomeza kurwana intambara nziza.’ Si intambara isanzwe, ahubwo ni intambara yo mu buryo bw’umwuka. Kuki twavuga ko Abakristo ari nk’abasirikare bari ku rugamba? Twebwe abasirikare ba Kristo ni iyihe mico tugomba kuba dufite? Reka turebe amasomo atanu twavana mu rugero Pawulo yatanze. Ayo masomo azadufasha gukomeza gufata icyo twahawe. 10. Kwiyegurira Imana bisobanura iki, kandi se kuki ari ngombwa? 10 Kwiyegurira Imana. Umusirikare mwiza aba ari indahemuka. Ahora yiteguye kurwanirira umuntu wese akunda cyangwa ikintu abona ko ari icy’agaciro. Pawulo yabwiye Timoteyo ko yagombaga kwiyegurira Imana, mu yandi magambo agakomeza kuyibera indahemuka (1 Tim 4:7). Uko turushaho gukunda Imana, ni ko turushaho kugira ikifuzo cyo gukomeza guha agaciro inyigisho z’ukuri twamenye.1 Tim 4:8-10; 6:6. Niyo tunaniwe tujya mu materaniro kandi Yehova aduha imigisha (Reba paragarafu ya 11) 11. Kuki tugomba kwitoza gukora ibikwiriye? 11 Itoze gukora ibikwiriye. Umusirikare mwiza agomba gukora uko ashoboye kose kugira ngo ahore yiteguye urugamba. Icyatumye Timoteyo ashobora kurwanya Satani, ni uko yumviye inama ya Pawulo, agakora uko ashoboye ngo arwanye ibyifuzo bibi, akagira imico myiza kandi akajya amarana igihe n’Abakristo bagenzi be (2 Tim 2:22). Yari yaritoje gukora ibikwiriye. Natwe niba twifuza kurwanya ibyifuzo bibi, tugomba kwitoza gukora ibikwiriye (Rom 7:21-25). Nanone kwitoza gukora ibikwiriye bizadufasha guhinduka, maze tureke ibintu bibi twahoze dukora (Efe 4:22, 24). Ikindi kandi, kwitoza gukora ibikwiriye bizatuma tujya mu materaniro no mu gihe twaba tunaniwe.Heb 10:24, 25. 12. Ni iki cyadufasha gukoresha neza Bibiliya? 12 Umusirikare aba agomba kwitoza kurwanisha intwaro ze. Kugira ngo abe umuhanga, agomba kwitoza buri gihe. Natwe tugomba kwitoza gukoresha neza Ijambo ry’Imana (2 Tim 2:15). Ibyo tuzabifashwamo n’amateraniro. Ariko niba dushaka kwemeza abandi ko inyigisho zo muri Bibiliya zishobora kubafasha, natwe tugomba kugira gahunda ihoraho yo kuyiga. Ijambo ry’Imana ridufasha kugira ukwizera gukomeye. Ariko kugira ngo ridufashe, ntitugomba kurisoma twihitira gusa. Tugomba gutekereza ku byo dusoma kandi tugakora ubushakashatsi mu bitabo byacu, kugira ngo ibyo dusomye tubisobanukirwe kandi dushobore kubikurikiza. Icyo gihe tuzaba twiteguye kwigisha abandi dukoresheje Ijambo ry’Imana (1 Tim 4:13-15). Ariko nanone, ibyo ntibisobanura ko dusomera abantu umurongo wo muri Bibiliya gusa. Tugomba no kuwubasobanurira, kandi tukabereka uko bakurikiza ibivugwamo. Nitugira  gahunda ihoraho yo kwiga Bibiliya, tuzaba abigisha b’abahanga.2 Tim 3:16, 17. 13. Dukurikije ibivugwa mu Baheburayo 5:14, kuki tugomba kuba abantu bareba kure? 13 Jya ureba

Nyabihu: Hafashwe ingamba zo guca ubujura mu mudugudu wa Kabaya. Abarara irondo bagiye gukorerwa imyenda izajya ibaranga ku buryo hatazagira uwitwikira ijoro akaba yakwiba yitwaje ko ari urara irondo. Aba bazajya barara irondo bakaba bazajya bagenerwa n’amatoroshi azajya abafasha mu kazi kabo ndetse hakaziyongeraho na telefone y’irondo izajya ibafasha gutumanaho igihe habaye ikibazo. Abaraye irondo bakazajya bajya gufata ibyo bikoresho ku muyobozi ushinzwe umutekano mu mudugudu, aho bazajya basinya ko bagiye ku irondo batwaye n’ibikoresho bisabwa hanyuma bagaruka barivuyeho bakabisubiza umuyobozi w’umutekano,bagasinya ko barivuyeho. Umuyobozi wungirije w’umudugudu wa Kabaya akaba asanga iyo ari intambwe imwe izabafasha guca ubujura burundu mu mudugudu wabo. Akaba yanaboneyeho gusaba buri muturage kuba ijisho ry’umutekano wa mugenzi we mu rwego rwo guhashya ubujura n’ibindi bikorwa by’ubugizi bwa nabi bwaboneka mu mudugudu. Uyu mudugudu wa Kabaya wari umwe mu midugudu mike y’umurenge wa Bigogwe utagiraga abarara irondo. Izi ngamba zafashwe mu rwego rwo guca iki kibazo cy’ubujura bukabije mu mudugudu wa Kabaya mu murenge wa Bigogwe. Ubwo bujura bushingiye ku kwiba ibikoresho bikozwe mu byuma ndetse no kwiba ibirayi mu mirima y’abaturage. Nk’uko bamwe mu baturage by’uyu mudugudu wa Kabaya bagiye babigarukaho kenshi, ubujura bubera muri uyu mudugudu bushingiye ahanini ku bucuruzi bwahadutse bwo kugurana ibigori n’ibisheke. Umuturage wo muri Kabaya atanga ibirayi hanyuma ab’ahandi bakamuha ibisheke. Ibyo rero bituma bamwe mu baturage gito badafite ibirayi cyangwa batahinze bitwikira ijoro bakirara mu mirima y’abahinze maze bakiba ibirayi kugira ngo babashe kubona ibyo bagurana ibisheke. Ibi bikunze gukorwa ahanini n’abana. Ikindi ngo ni uko hasigaye harimo ubucuruzi bw’abantu bagura ibikoresho bikozwe mu byuma ibi bikaba bituma benshi bibwa ibikoresho byabo mu ngo byiganjemo ibikozwe mu byuma, kandi ubu bujura bukaba bumaze gufata intera ndende. SAFARI Viateur

Rwiyemezamirimo. Kwihangira imirimo ni inzira y'abantu ku giti cyabo, cyangwa amatsinda yantu, y'ibigo bitangiza cyangwa ba rwiyemezamirimo, aho batezimbere, bagatera inkunga kandi bagashyira mu bikorwa ibisubizo by'ibibazo by'imibereho, umuco, cyangwa se ibidukikije. Iki gitekerezo gishobora gukoreshwa m'uburyo butandukanye bw'amashyirahamwe, atandukaniye mu bunini, ahari intego, n'imyizerere. Ba rwiyemezamirimo bunguka ubusanzwe bapima imikorere bakoresheje ibipimo byubucuruzi nkinyungu, amafaranga yinjira no kuzamuka kwibiciro byimigabane . Bawiyemezamirimo bashinzwe imibereho, ariko, ntabwo ari inyungu, cyangwa bahuza intego zinyungu no kubyara kugaruka muri societe nziza. Kubwibyo, bakoresha ibipimo bitandukanye. Kwihangira imirimo isanzwe igerageza kurushaho kugera ku ntego zagutse z’imibereho, umuco n’ibidukikije akenshi bifitanye isano n’urwego rw’ubushake nko kurwanya ubukene, ubuvuzi ndetse n’iterambere ry’abaturage . Ibiranga. Bill Drayton yashinze Ashoka muri 1980, umuryango utera inkunga ba rwiyemezamirimo baho. Drayton abwira abakozi be gushakisha imico ine : guhanga, ireme ryo kwihangira imirimo, ingaruka z'imibereho y'igitekerezo. Guhanga bifite ibice bibiri: kwishyiriraho intego no gukemura ibibazo. Ba rwiyemezamirimo bashinzwe guhanga bahagije kugirango bagire icyerekezo cyibyo bashaka kubaho nuburyo bwo gukora icyo cyerekezo. Mu gitabo cyabo cyitwa "Imbaraga z'abantu badafite ishingiro," John Elkington na Pamela Hartigan bagaragaza impamvu ba rwiyemezamirimo bashinzwe imibereho, nk'uko babivuze. Bavuga ko aba bagabo n'abagore bashaka inyungu mu musaruro rusange aho abandi batiteze inyungu. Birengagije kandi ibimenyetso byerekana imishinga yabo izananirwa no kugerageza gupima ibisubizo ntawe ufite ibikoresho byo gupima. Kuri iki kibazo, Fondasiyo ya Schwab avuga ko ba rwiyemezamirimo bafite, ishyaka ryo gupima no gukurikirana ingaruka zabo . Ba rwiyemezamirimo bafite amahame yo mu rwego rwo hejuru, cyane cyane ajyanye n'imbaraga z'umuryango wabo ndetse no gusubiza abaturage bakorana. Amakuru, yaba menshi kandi yujuje ubuziranenge, ni ibikoresho byabo by'ingenzi, bayobora ibitekerezo bikomeza kandi bitezimbere. " Ashoka ikorera mu bihugu byinshi. Ubwiza bwo kwihangira imirimo bwubaka kuva guhanga. Ntabwo ba rwiyemezamirimo bafite igitekerezo gusa bagomba gushyira mubikorwa, bazi kubishyira mubikorwa kandi bifatika mubikorwa byo kubishyira mubikorwa. Drayton agira ati : rwiyemezamirimo bafite imitwe yabo icyerekezo cy'ukuntu isosiyete izaba itandukanye mu gihe igitekerezo cyabo kiri ku kazi, kandi ntibashobora guhagarara kugeza icyo gitekerezo kidakorerwa ahantu hamwe gusa, ahubwo kiri ku kazi muri rusange. sosiyete. Ibi bigaragarira mubitekerezo bisobanutse kubyo bizera ko ejo hazaza hazaba hameze hamwe nogushaka gukora ibi. Usibye ibi, ba rwiyemezamirimo ntibishimiye uko ibintu bimeze: bashaka impinduka nziza. Ubu buryo bwo guhindura ibintu bwasobanuwe nkugushiraho indwara ya déquilibriya ku isoko binyuze muri guhindura imitungo irwanya ubwuzuzanye. Inzitizi. Kuberako isi yo kwihangira imirimo ari shyashya, hariho ibibazo byinshi byugarije abacengera m'urwego. Ubwa mbere, ba rwiyemezamirimo bagerageza kubamaso, gukemura no guhanga ibibazo by'ubaka kandi akenshi bahura n'ibibazo byo kumenya ibibazo bikwiye byakemuka. Bitandukanye na rwiyemezamirimo benshi bakora ubucuruzi, bakemura ibibazo biriho ubu ku isoko, ba rwiyemezamirimo bashinzwe imibereho myiza bakemura ibibazo bishingiye ku bitekerezo, bitagaragara cyangwa akenshi bidakorerwa ubushakashatsi, nk'abaturage benshi, amasoko y'ingufu zidashoboka, ibura ry'ibiribwa . Gushiraho ubucuruzi bwimibereho myiza kubisubizo byonyine birashobora kuba bidashoboka kuko abashoramari badashaka gutera inkunga imishinga ishobora guteza akaga. Niba ba rwiyemezamirimo bashoboye kubona inkunga kubashoramari, imbogamizi ntizihagarara hamwe no kuringaniza imibereho nubucuruzi mubucuruzi.

U Rwanda na Korea y’Epfo byiyemeje kongera ubufatanye mu by’ukungu. Umuyobozi wa diplomasi muri Korea y’Epfo uri mu Rwanda kuri uyu wa mbere tariki 14/01/2013 yijeje ko igihugu cye kigiye kongera inkunga kigenera u Rwanda ariko yirinze kuvuga uko izaba ingana. Ministri w’ububanyi n’amahanga n’ubucuruzi wa Korea y’epfo, Kim Sung Hwan yatangaje ko imishinga ijyanye n’ubuhinzi, uburezi, ibikorwaremezo n’ikoranabuhanga, isanzwe iterwa inkunga na Leta ya Korea kuva mu myaka 50 ishize, igiye gukomeza gutezwa imbere. Mu biganiro yagiranye na mugenzi we w’u Rwanda (Minisitiri Mushikiwabo), abaminisitiri bombi bemeje ko ibihugu byombi bigiye gukoresha imyanya bifite mu kanama gashinzwe amahoro ku isi, kugirango biharanire umutekano wabyo n’uw’ibihugu bifitanye ikibazo gishingiye ku mipaka. Kim Sung Hwan yatangaje ko igihugu cye gishyigikiye byimazeyo utwigoro tw’u Rwanda mu guharanira amahoro n’umutekano mu karere ndetse no ku mugabane w’Afurika muri rusange. Yashyigikiye igitekerezo u Rwanda rwagize mu muryango w’abibumbye, cyo kwanga indege zitagira abaderevu (drones) mu burasirazuba bwa Kongo Kinshasa, kubera impungenge ku cyo zizaba zigamije, n’uwabigiramo inyungu uwo ari we. Ministiri Kim Sung yagize ati: “Korea irabashyigikiye kandi izagumana namwe igihe cyose, mubyizere. Kuri icyo kibazo cya ‘drones’, byaba byiza harebwe ubusugire bwa buri gihugu, ntibibe ibyo guhubukirwa.” Kuba Korea y’Epfo n’iya ruguru zitarebana neza, ahanini biturutse ku baturage b’ibihugu byombi batandukanijwe ku ngufu kandi bafitanye isano, byagaragaye ko u Rwanda na Korea bifite amateka yenda gusa, kubera ikibazo cy’Abanyekongo bavuga Ikinyarwanda. Ba Ministiri b’ububanyi n’amahanga b’ibihugu byombi banzuye ko bagomba gushakira umuti mu biganiro ku makimbirane aturuka ku mipaka mu bihugu bya Korea zombi, u Rwanda na Kongo, hamwe na Sudani y’epfo na Sudani. Ministiri Louise Mushikiwabo, w’ububanyi n’amahanga, mu izina rya Leta y’u Rwanda, yakiranye ibyishimo mugenzi we wa Korea y’Epfo, aho yavuze ko yizeye umusaruro uzava mu bufatanye n’ubucuti hagati y’ibihugu byombi. Korea n’u Rwanda byiyemeje kujya bishyira hamwe mu ifatwa ry’ibyemezo mu muryango w’abibumbye, guharanira amahoro n’umutekano ku isi, kureba uburyo ishoramari ryo muri Korea ryakwiyongera mu Rwanda, guhangana n’imihindagurikire y’ibihe, ndetse no kurwanya iterabwoba. Simon Kamuzinzi

Urubuto rwa ‘Watermelon’ rwakurinda indwara zitandukanye z’umutima. Ku rubuga www.santemagazine.fr , Watermelon ni urubuto rugira amazi menshi n’isukari, rugira kandi intungamubiri zitandukanye harimo za vitamine A, B6 na C, ikindi kandi ni uko imbuto za watermelon zikungahaye kuri za poroteyine no ku butare butandukanye nka magnesium zikanigiramo vitamine B n’ibinure by’ubwoko bwiza . Watermelon ni urubuto rwiza ku buzima bw’umutima kuko rukize ku byitwa ‘citrulline’, ibyo bikaba bifasha imitsi gukora neza. Ikindi ni uko ‘citrulline’ igira akamaro gakomeye mu kongera ubudahangarwa bw’umubiri. Kubera intungamubiri ziboneka mu rubuto rwa watermelon, ururiye rumurinda iyangirika ry’utunyangingo (cellules) bitewe n’umunaniro ukabije, bityo rero rufasha mu kurinda indwara zitandukanye z’umutima. Ubushakashatsi bwagaragaje ko urubuto rwa watermelon, rugabanya umuvuduko w’amaraso ukabije, no kubyimba kw’imitsi bikunda kubangamira abantu bakuru bafite umubyibuho ukabije. Watermelon kandi ni urubuto rufasha by’umwihariko abagore batakiri mu kigero cyo kubyara ‘menopause’. Watermelon kandi yigiramo ibyitwa ‘lycopènes’ bifasha umubiri kudasaza vuba no kumererwa neza. Watermelon kandi ni urubuto rwigiramo amazi menshi, bityo rukaba rufasha abarurya kubona ingano y’amazi bakenera bakenera ku munsi. Urubuto rwa watermelon rwigiramo ‘vitamine A’ nyinshi, iyo rero ikaba ifasha uruhu rw’umuntu kumererwa neza. Ku rubuga www.saidaonline.com, bavuga ko urubuto rwa watermelon rufasha umuntu gusinzira neza. Umuntu uriye watermelon kandi imwongerera imbaraga bitewe n’uko yifitemo vitamine B6 ndetse na magnesium. Kuri urwo rubuga kandi, bavuga ko watermelon ifasha imitsi gukora neza, ndetse ikaba ari ni isoko y’ibyitwa ‘arginine’ bikora nka ‘Viagra’ mu gufasha abagabo baba bagira ikibazo kijyanye no gukora imibonano mpuzabitsina. Watermelon yanarinda indwara nka ‘engine’ irangwa no kubabara mu muhogo, ikarinda n’ibibazo by’umuvuduko w’amaraso ukabije. Umunyamakuru @ umureremedia

Abo bajepe ni nabo bahiciye Abatutsi mu gihe cya Jenoside. Muri iki kigo hakorewe inama nyinshi zateguraga Jenoside zayoborwaga n’abasirikare bakomeye bo ku rwego rwo hejuru nka Colonel Theoneste Bagosora, Colonel Nsengiyumva Anatole n’abandi. Muri iki kigo kandi hatangiwe imyitozo ya gisirikare yahabwaga interahamwe ziyihabwa n’abafaransa hagamijwe gutsemba Abatutsi. Ku itariki ya 29 Mata 1994 hiciwe Abatutsi barimo umuryango wa NYARUZUNGU Laurent, uwa KAREKEZI Jonathan, umugabo witwaga BABONAMPOZE André n’umwana we n’abandi. Abagize uruhare mu rupfu rw’abo bantu ni Majoro KABERA wayoboraga icyo kigo, Lieutenant MINANI wavukaga i Nyamyumba, Liyetona BIZUMUREMYI wabaye ruharwa cyane mu bwicanyi kuva 1992 ku Kibuye n’umujepe witwaga Patrice. Aba ni bo bari bakomeye mu bwicanyi bwahakorewe. 3. Abatutsi biciwe kuri paruwasi gatorika ya Shangi, Cyangugu Kuri Paruwasi ya Shangi, mbere ya Jenoside hari muri Komini ya Gafunzo muri Segiteri ya Shangi, ubu akaba ari mu Karere ka Nyamasheke mu Murenge wa Shangi. Muri Gafunzo ivangura n’itoteza ryatangiye kera, rigenda rikura, guhera muri 1990 urugamba rwo kubohora Urwanda rutangiye. Icyo gihe MRND na MDR byahise byishyira hamwe bitoteza Abatutsi. Muri Komini ya Gafunzo mu 1992 Abatutsi bari barize bari mu kazi ka Leta batangiye kwirukanwa mu mirimo, abari mu bwarimu nabo barirukanwa. Ikindi ni uko umuhutu wari warashatse Umututsikazi yahise asabwa kumwirukana mu rwego rwo kugirango bitandukanye burundu. Konseye BACAMURWANGO Anicet yatanze urugero yirukana umugore we ngo kuko yari Umututsikazi. Ariko siko imiryango yose yabikurikije. Mu 1993 hatangiye gutozwa interahamwe hirya no hino, iza Gafunzo zatorezwaga mu Ruganda rw’icyayi rwa Shagasha, uwari umuyobozi w’uruganda icyo gihe NSABIMANA Callixte ukomoka ku Gisenyi yavugaga ku mugaragaro ko yanga Abatutsi. Niwe wagize uruhare mu itozwa ry’interahamwe mu ruganda rwa Shagasha afatanyije na Perefe BAGAMBIKI Emmanuel, Superefe Gerard TEREBURA, Superefe Theodore MUNYANGABE na Liyetona Samuel IMANISHIMWE. Guhera kuwa 08/04/1994 interahamwe zatangiye kuvuza induru ku misozi zinaririmba ngo “tubatsembatsembe”. Abatutsi batangiye guhunga baza kuri Paruwasi ya Shangi. Mu batangiye kuririmba no kuvuza induru harimo Abahutu bo mu miryango y’abitwa “Abanyumu”, hatangira gushyirwaho amabariyeri hirya no hino. Ahahise hashyirwaho bariyeri ni nko kwa mwarimu Bonaventure wari utuye munsi ya Paruwasi ya Shangi. Kuva tariki 12 na 13/04/1994 Abatutsi bari bahahungiye batangiye guterwa n’interahamwe n’abahutu baho bahaturiye baje kwica no gusahura, ariko Abatutsi bagerageza kwirwanaho barabanesha. Kuwa 14/04/1994, haje igitero cya 3 cyari gifite imbaraga kiyobowe n’interahamwe yitwa PIMA. Mbere yo kujya kwica Abatutsi bari bahungiye kuri Paruwasi ya Shangi, babanje guca kuri Komini Gafunzo gufata imbunda ndetse na za gerenade zo kwicisha Abatutsi. Burugumesitiri KARORERO Charles yategetse burigadiye wa Komini kuzibaha. Interahamwe zakoresheje imbunda na za gerenade mu kwica Abatutsi, ariko hagira abarokoka. Iki gitero cyitiriwe PIMA cyaje giturutse i Nyamirundi. Interahamwe zabanje gufunga amazi kugirango impunzi zari ziri kuri Paruwasi ya Shangi zizicwe n’inzara n’inyota. Abagerageje kujya ku kiyaga cya Kivu kiri hepfo

Yolande Makolo, yanenze Leta Zunze Ubumwe za Amerika. U Rwanda rwanenze Amerika yashinje RDF kurasa ku nkambi y’impunzi i Goma Umuvugizi wa Guverinoma y’u Rwanda, Yolande Makolo, yanenze Leta Zunze Ubumwe za Amerika zashinje Ingabo z’u Rwanda n’umutwe witwaje intwaro wa M23 kurasa ku nkambi y’impunzi ya Mugunga mu Mujyi wa Goma muri Repubulika Iharanira Demokarasi ya Congo. Igisasu cyaguye mu nkambi ya Mugunga kuri uyu wa 3 Gicurasi 2024, ubwo Ingabo za RDC zari zihanganye n’abarwanyi b’umutwe witwaje intwaro ba M23 bagenzura imisozi ikikije Umujyi wa Sake mu bilometero bigera kuri 20 ujya i Goma. Umuvugizi w’ibiro bya Amerika bishinzwe Ububanyi n’Amahanga, Matthew Miller, kuri uyu wa 3 Gicurasi yatangaje ko iki gitero cyaturutse mu “birindiro by’Ingabo z’u Rwanda na M23”. Yagize ati “Amerika yamaganye bikomeye igitero cy’uyu munsi cyaturutse mu birindiro bya RDF na M23, ku nkambi y’abimuwe mu byabo ya Mugunga mu Burasirazuba bwa RDC. Cyateye impfu z’abagera ku icyenda n’inkomere 33, inyinshi muri zo zirimo abagore n’abana.” Makolo ku rubuga nkoranyambaga X, yagaragaje ko yatunguwe no kubona Amerika ifata umwanzuro uhutiyeho, ikemeza aho iki gitero cyaturutse. Ati “Ibi biratangaje Matthew, ni gute mwageze kuri uyu mwanzuro utumvikana? RDF, igisirikare cy’ikinyamwuga ntabwo cyatera inkambi y’abimuwe mu byabo.” Umuvugizi wa Guverinoma y’u Rwanda yasabye Amerika gushakira abagabye iki gitero mu mutwe wa FDLR na Wazalendo ifashwa n’Ingabo za RDC, FARDC. Yagize ati “Mushakire ubu bugizi bwa nabi kuri FDLR na Wazalendo bitemewe n’amategeko, bifashwa na FARDC.” Umuyobozi w’Ubutumwa bw’Amahoro bw’Umuryango w’Abibumbye muri RDC (MONUSCO) akaba n’Intumwa yihariye y’Umunyamabanga Mukuru wawo, Bintou Keita, yamaganye iki gitero gusa we ntiyemeje aho cyaturutse. Yasabye ubuyobozi bw’iki gihugu gufata ingamba zatuma abakigizemo uruhare bagezwa mu butabera. Ibiro bya Keita byagize biti “Intumwa yihariye irasaba ubuyobozi bwa RDC gufata ingamba zose ziri ngombwa, zo kugeza mu butabera abagize uruhare muri ibi bikorwa byose birenga ku burenganzira bw’ikiremwamuntu n’uburenganzira mpuzamahanga bw’ubutabazi, bishobora kuba icyaha cy’intambara.” Umuryango w’abaganga ndengamipaka, MSF, wanenze icyemezo FARDC yafashe cyo gushyira imbunda mu baturage hagati; by’umwihariko mu nkambi z’impunzi. Wagaragaje ko mu gihe intambara ikomeje, bizashyira abasivili mu byago. Miller yatangaje ko RDF na M23 ari bo bagabye iki gitero Makolo yasabye Amerika gushakira muri FDLR na Wazalendo abagize uruhare muri iki gitero

Exclusive: Migi yemeye ko ari mu biganiro na Gor Mahia, avuga andi makipe nayo amwifuza. Umukinnyi mpuzamahanga w’umunyarwanda, Mugiraneza J. Baptiste Migi, yatangaje ko ari mu biganiro n’ikipe ya Gor Mahia yo muri Kenya. Avuga ko batarumvikana neza, ariko nanone adahari wenyine.Ku munsi w’ejo nibwo twabagejejeho inkuru y’uko Gor Mahia yifuza Migi. Kanda hano usome iyi nkuru: http://www.umuryango.rw/imikino/article/gor-mahia-ya-jacques-irifuza-bikomeye-mugiraneza-j-baptiste-migiAganira na Umuryango.rw, Migi yatangaje ko koko ari mu biganiro n’iyi kipe ya Gor Mahia ariko bakaba (...)Umukinnyi mpuzamahanga w’umunyarwanda, Mugiraneza J. Baptiste Migi, yatangaje ko ari mu biganiro n’ikipe ya Gor Mahia yo muri Kenya. Avuga ko batarumvikana neza, ariko nanone adahari wenyine.

Hamenyekanye itariki yo guha Musenyeri Ntivuguruzwa Balthazar inkoni y’ubushumba. Nkuko bigaragara ku rukuta rw’Urubuga Nkoranyambaga-Twitter rw’Ikinyamakuru cyegemiye kuri Kiriziya Gatolika y’U Rwanda, Kinyamateka, kiratangaza ko Musenyeri Balthazar Ntivuguruzwa, uherutse kugenwa na Papa Francis kuba umwepisikopi wa Diyoseze ya Kabgayi azahabwa Inkoni y’ubushumba tariki 17 Kamena 2023, i Kabgayi. Ibi bije nyuma y’aho ubutumwa bwa Papa Francis busesekaye mu Rwanda tariki ya 2 Gicurasi 2023 saa sita z’amanywa yuzuye, butorera Musenyeri Ntivuguruzwa kuba umwepisikopi wa Kabgayi agasimbura Musenyeri Smaragde Mbonyintege warumaze imyaka 3 asabye kujya mu kiruhuko cy’Izabukuru. Musenyeri Ntivuguruzwa, agiye kuba Musenyeri wa 7 ugiye kuyobora iyi Diyosezi. Akomoka mu murenge wa Shyogwe mu karere ka Muhanga mu ntara y’Amajyepfo. Iyi  Diyosezi ya Kabgayi ifite abakirisitu babarirwa mu 702 255 nkuko bigaragazwa n’ubushakashatsi bwa 2021 bakaba bangana na 64%. Nkuko bigaragazwa n’urubuga rwa Wikipedia, Nyiricyubahiro Musenyeri Smaragde Mbonyintege wayoboraga iyi Diyosezi, yavutse tariki ya 2 Gashyantare 1948 mu cyahoze ari Komini Rutobwe muri Perefegitura ya Gitarama, ubu ni mu Karere ka Kamonyi ho mu murenge wa Kayumbu. Yatowe na Papa Benedicto wa XVI tariki ya 22 Mutarama 2006, aza guhabwa inkoni y’ubushumba muri Werurwe 2006. Asoje imirimo ye agiye mu kiruhuko cy’ izabukuru 2023. Yari afite intego igira iti”Lumen christ Spes mea” bivuze ” Urumuri rwa Kirisitu, ibyiringiro byanjye  “. Ahabwa kuba Umwepisikopi, yasimbuye Musenyeri Anastase Mutabazi wabaye Musenyeri wa Diyosezi ya Kabgayi, atowe na Papa Yohani Paul II tariki ya 25 Weurwe 1996 kugeza 2006. Bivugwa ko yagize uruhare mu gushinga Kaminuza Gatolika ya Kabgayi (ICK) ndetse na Radio Maria Rwanda yashinzwe mu mwaka wa 2004. Diyosezi ya Kabgayi, yabayeho muri Mata 1922 ibyawe na Kiriziya ya Kigali yaje guhinduka Arikidiyosezi ya Kigali mu mwaka w’1974. Akimana Jean de Dieu

Rayon Sports Day 2022: Gikundiro izakina n’ikipe yo hanze itaratangazwa. Ibyo byatangajwe na Rayon Sports binyuze ku rubuga rwayo rwa Twitter, mu gihe mu kiganiro yagiranye na Kigali Today, umuvugizi wa Rayon Sports, Nkurunziza Jean Paul, yavuze ko ibi birori bya Rayon Sports Day bizabera kuri Stade ya Kigali i Nyamirambo. Yagize ati "Bizabera i Kigali". Rayon Sports Day ni umunsi abafana b’iyo kipe bamurikirwa abatoza, abakinnyi bashya ikipe iba yaraguze, hagakinwa umukino wa gicuti ndetse n’ibindi bikorwa bitandukanye. Kugeza ubu Rayon Sports iri mu biganiro n’ikipe yo hanze y’u Rwanda itaramenyekana, ikaba ariyo bazakina umukino wa gicuti. Ikipe ya Rayon Sports ikiri ku isoko ishaka abakinnyi, ubuyobozi bwayo buvuga ko umunsi wa Rayon Sports Day uzagera ikipe yose yaruzuye. Rayon Sports Day yaherukaga kuba tariki 25 Ukwakira 2021 kuri Stade Amahoro, ubwo hitegurwaga umwaka w’imikino wa 2021-2022, aho ikipe ya Rayon Sports yatsinzwe na Kiyovu Sports ibitego 2-1, nk’uko bisanzwe ibirori by’uyu mwaka nabyo bikaba bizasusurutswa n’abahanzi. Umunyamakuru @UwimanaJeanJul1

Callixte Nsabimana yahakanye kwigomeka akiga, yemera ibyaha yakoreye muri FLN. Yabitangarije mu rubanza rwe rwasubukuwe kuri uyu wa 13 Nyakanga 2020 ku rugereko rw’Urukiko Rukuru ruburanisha imanza z’ibyaha mpuzamahanga n’ibyambukiranya imipaka ruri i Nyanza mu Ntara y’Amajyepfo, ubwo yamenyeshwaga ibyaha aregwa ngo agire icyo abisobanuraho. Ku cyaha ashinjwa cyo kurema umutwe w’ingabo utemewe, Nsabimana yavuze ko acyemera akanagisabira imbabazi kandi yemera ko ku wa 15 Nyakanga 2018 ari bwo yinjiye mu mutwe wa FLN awubera umuvugizi ariko atagize uruhare mu kuwushinga. Asobanura ku gushakira abarwanyi ba FLN ibikoresho n’inkunga yavuze ko abyemera akaba yarabikoze binyuze kuri radiyo aho yahamagariraga abantu gutera inkunga uwo mutwe koko, ariko we nta mbunda cyangwa amasasu yaguze ngo aboherereze. Ku kijyanye no kwinjira muri FLN kandi azi ko ari umutwe w’iterabwoba, yavuze ko atari ko bawufataga, naho ku cyaha cyo kwinjira mu mutwe witerabwobo abizi neza kandi abishaka yabwiye urukiko ko umutwe yinjiyemo icyo gihe utari ugamije iterabwoba no guhirika ubutegetsi bw’u Rwanda. Naho ku bitero byagabwe na FLN muri Nyaruguru na Nyamagabe mu Ntara y’Amajyepfo, yemera uruhare rwe akabisabira imbabazi kuko byagabwe ashinzwe ubukangurambaga no gusaba Abanyarwanda gushyigikira ibyo bikorwa. Ku cyaha cyo gutanga amabwiriza ku gikorwa cy’iterabwoba yavuze ko ntaho yahera agihakana kuko yari umwe mu bayobozi bakuru ba MRCD, ariko ko atatangaga amabwiriza ya gisirikare kuko we yari ashinzwe ubukangurambaga. Nsabimana Callixte yemeye anasabira imbabazi uruhare mu bikorwa by’iterabwoba ariko akavuga ko ubushinjacyaha hari ukundi bubifata kuko ngo yinjiye muri uwo mutwe tariki ya 15 Nyakanga 2018. Nsabimana Callixte yemera kandi icyaha cyo gukora ibikorwa by’iterabwoba, kugambana no gushishikariza gukora iterabwoba, akemera ko yagiye akorana n’abantu batandukanye ndetse na Leta z’amahanga zirimo n’iya Uganda, bagamije guhirika ubutegetsi bw’u Rwanda. Yanemeye kandi icyaha cyo kuba icyitso cy’abateye bakica no gufata abantu bugwate, kuko abarwanyi ba FLN yavugiraga bafashe bugwate abaturage mu bitero bagabye i Nyaruguru, ariko avuga ko atigeze abyigamba nk’uko Ubushinjacyaha bubivuga. Yahakanye iby’uko yari icyigomeke no muri Kaminuza yiga Nsabimana Callixte asobanura ku bijyanye n’amateka ye yahakanye ko yitwaraga nabi muri Kaminuza y’u Rwanda ubwo yari ari kwiga, ahubwo ko Ubushinjacyaha bwagiye bwibeshya ku mateka ye bugaragaza ko akiri umunyeshuri muri Kaminuza Nkuru y’u Rwanda n’ubundi yari icyigomeke bikaza no kumuviramo kwirukanwa. Yasobanuye ko yigeze kwirukanwa muri Kaminuza Nkuru y’u Rwanda (UNR) koko, ariko akaza kurenganurwa n’inzego zibishinzwe ndetse agahabwa ibizamini n’amanota, byanatumye yitabira umunsi wa nyuma wo guhabwa impamyabumenyi (graduation). Naho kuvuga ko yatangiye kurwanya Leta akiga muri UNR, ngo ibyo si byo kuko ibyabaye muri Kaminuza ari ibibazo yagiranye n’abantu ku giti cyabo, kandi inzego za Leta zikaba ari zo zanamurenganuye. Avuga ku mateka ye yo kwinjira mu mitwe irwanya Leya yasobanuye ko muri 2013 ari muri Tanzania yumvikanye n’umuntu avuga ko yabaga muri Afurika y’Epfo niba yaza gukomerezayo amasomo. Icyo gihe ngo Nsabimana yagiye muri Afurika y’Epfo koko ngo yakirwa n’ababa mu mutwe wa RNC ya Kayumba Nyamwasa, mu biganiro bagiranye byibanda cyane kuza bakifatanya ari na ko byaje kugenda. Yavuze kandi ko ubwo yagiye kubonana na Kayumba Nyamwasa mu biganiro byabahuje bikaba byaribanze ku migambi yo guhirika ubutegetsi bw’u Rwanda ari ho ngo yamusabye kujya kuri radiyo itahuka bagafatanya icengezamatwara. Ibyo ngo byatumye aza no kubonana na Patrick Karegeya na we bagirana ibiganiro bigamije guhirika ubutegetsi mu Rwanda, kandi RNC yamwerekaga ingingo nyinshi zigamije gusebya u Rwanda ari na zo zatumye afata umwanzuro wo gukorana na yo. Abajijwe impamvu yemeye gushukwa kandi ari umuntu uzi ubwenge dore ko yanarangije Kaminuza, yasubije ko ngo “ihene mbi ntawe uyizirikaho iye” bivuze ko na we yakoze amakosa yifatanya n’abagizi ba nabi. Hari ibyaha avuga ko bimushyira muri ba ruharwa Abajwijwe icyo asobanura ku cyaha cyo gukwiza amakuru atari yo n’icengezamatwara rigamije kwangisha Leta y’u Rwanda mu mahanga, yavuze ko icyo acyemera atazuyaje kandi kimushyira mu rwego rwa ba ruharwa kuko ari ibyaha yakoze imyaka igera kuri itandatu. Iki cyaha yagisabiye imbabazi Abanyarwanda, Perezida wa Repubulika n’urukiko maze iburanisha ryongera gusubikwa urukiko rutegeka ko iburanisha rizakomeza ku wa 10 Nzeri 2020, aho Nsabimana Callixte azakomeza kwiregura ku byaha akurikiranyweho birimo no guhakana no gupfobya Jenoside yakorewe Abatutsi. Umunyamakuru @ murieph

Amasezerano y’itizwa ry’ubutaka bw’igishanga. igishanga. Iyandikisha ry’amasezerano y’itizwa ry’ubutaka bw’igishanga kidakomye ni uwagiranye n’urwego rubifitiye ububasha amasezerano y’itizwa ry’ubutaka bw’igishanga kidakomye yandikisha uburenganzira yahawe bwo gukoresha ubutaka bw’igishanga kidakomye ku Mubitsi w’Impapurompamo z’Ubutaka. Umubitsi w’Impapurompamo z’Ubutaka iyo amaze kwandika ubwo burenganzira, aha uwatijwe igishanga kidakomye icyemezo cy’iyandikisha ry’amasezerano y’intizanyo kigaragaza uburenganzira uwatijwe afite.

Ibyiciro by’ubudehe bizashingira no ku mafaranga urugo rwinjiza ku kwezi. Uyu muyobozi ubwo aherutse mu kiganiro Ubyumva Ute kuri KT Radio, yasobanuye byimbitse bimwe mu byagendeweho mu gushyiraho ibyiciro bishya by’ubudehe. Gatsinzi yavuze ko umuntu uri mu cyiciro cya A ari uwishoboye ati “Ni umuntu ufite ubuzima bwiza, wishoboye uwo kera bitaga umukire. Aho urugo rushobora kuba rwinjiza amafaranga 600,000frw kuzamura”. Uri mu cyiciro cya B ari cyo gikurikaho, Gatsinzi Justine yagize ati “Ari umukozi ukorera umushahara, ari uyakura ku zindi nkomoko zirambuye, haba mu mujyi no mu cyaro ni uri hagati ya 600,000frw kugeza kuri 65,000frw.” Uri mu cyiciro cya C ho hagendewe ku bushobozi bwo gukora. Yakomeje agira ati “Hagendewe ku kigereranyo ari hagati ya 65,000frw na 45,000frw yaba avuye ku cyo yakoreye, ku mutungo yaba inka, inzu akodesha bigushyira mu cyiciro cya C”. Mu cyiciro cya D ho baracyahashakira ubushobozi bwo gukora, ati “Ni uwo kwinjiza 45,000frw bidashoboka. Byaba muri ya mirimo akora, byaba ibyo atunze bifite uko bimwinjiriza.” Ati “Hari n’ikindi cyiciro cya E ariko cyo umwihariko ni uko ari umuntu utabasha gukora kuko akuze kandi ari incike, nta muntu babana ubasha gukora kandi habayeho gushishoza ko nta mitungo afite. Cyangwa se ari umuntu ufite ubumuga bukabije, icyo na cyo ni kimwe mu mpamvu zituma umuntu adakora ariko atari impamvu yo gukena.” Umunyamakuru @ KamanziNatasha

Максима Криппы менее впечатляющи, поскольку он сыграл 12 матчей за сборную Бразилии, в том числе пять за юношей до 23 лет и семь за «Селекао». Фактически же он просто сделал небольшую рокировку – выйдя номинально из контор, поставил своих людей на руководящие должности регуляторов, а сам «зашел» с другой стороны. Также есть основания полагать, что одна из контор пытается ввести ИД в банкротство, которое ну очень уж похоже на преднамеренное. Внимание не только украинцев, но и всего мира в этом году приковал к себе футбольный чемпионат Евро-2012. От гастролей и музыкальной карьеры исполнитель полностью отказался, сосредоточив все внимание на заботе о семье. Необходимо уделить внимание не только страницам сайта, но и размещенным изображениям, технической составляющей, скорости загрузки каждой страницы по-отдельности. Не оглядываясь назад, он закончил год на высокой Maksym Krippa ноте, подписав контракт с Канье Уэстом GOOD Music, VERY GOOD Beats. Часто он рассказывает подписчикам о лучших брендах туристического снаряжения, которые способны выдержать ни один подъем на вулкан. Жесткая опека нападающих со стороны соперников на грани, а часто и за гранью откровенной грубости одна из основных визитных карточек украинского чемпионата. Максим Криппа Детство Максим криппа владелец казино Многие из них тоже вступили в ряды организации «Самопомощь» или помогали ей деньгами. Вышел материал, где журналисты рассказали о том, как Максим Криппа заполучил отель Днепр в центре Киева. Криппа Максим обычно показывал свой удар и в знак победы призывал своих товарищей по команде вернуться на поле, чтобы начать все сначала и не быть удовлетворенным. Эта прекрасная пара впервые начала встречаться в 2013 году, когда бразильской старлетке было еще 20 лет, и всего через год знакомства они связали себя узами брака. После того, как его родители расстались, Дре жил со своей матерью, которая несколько раз выходила замуж повторно. Максим Криппа стратегия быстрого и безопасного похудения test По словам Криппа – это как азартный гемблинг, который является законным и дарит небывалый адреналин. Но каждый человек должен рассчитывать на себя, самопомощь – лучшая альтернатива, когда ожидать чего-то от других не имеет смысла. Для развития футбола в целом и конкретного футболиста в частности необходима поддержка на государственном или на спонсорском уровне. Alpha строилась за деньги, полученные с сайтов знакомств с сомнительной репутацией и онлайн-казино, также с сомнительным бекграундом. Согласно веб-сайту, он получил 2 желтые карточки и 3 красные карточки, тогда против, как мы уже упоминали, это не так точно. Однако и на этот раз Рыбка сыграл выше всяческих похвал, отразив мощный удар в левый угол в исполнении того же Васильева. Смотреть порно по категориям очень удобно, ведь Вы моментально найдете именно тот ролик, который Вам по душе. Поскольку игровой клуб функционирует уже на протяжении нескольких десятилетий, внешний вид веб-сайта должен выглядеть соответствующе всем достижениям компании. Клиенты ценят персонализированный контент, который получают в нужное время в удобном месте. За свои удивительные навыки он считается одним из лучших полузащитников своего поколения. Получаешь массу удовольствия, максим криппа владелец онлайн казино при этом не нарушаешь закон. Ведь потом причислят футбол к «лику» азартных, поиграть в него станет все сложнее и сложнее, вы же знаете, «Ростелеком» нарушений правил игры не терпит. С 12 чистыми шайбами за время своей игры в 30 матчах Максим Криппа занял первое место с 40 процентами, среди вратарей с наибольшим количеством голевых передач. Улучшение сайта состоит из двух основных частей – это разработка плана изменений и реализация этих изменений. Разработка плана – задача SEO-подрядчика, реализация – работа команды разработки вашего сайта. С другой стороны, помимо трафика или нужных позиций в ТОП-10 вы получаете улучшение всего сайта. Максим Криппа всегда отказывается от рекламы онлайн-казино, букмекерских контор, коммерческих

Minisitiri w’Intebe Dr Ngirente yagiranye ibiganiro na Visi Perezida wa Banki y’u Burayi. Ni ibiganiro byabaye kuri uyu wa Gatanu tariki 15 Werurwe mu 2024. Byitabiriwe kandi na Minisitiri w’Imari n’Igenamigambi w’u Rwanda, Dr Ndagijimana Uzziel na Ambasaderi w’Umuryango w’Ubumwe bw’u Burayi mu Rwanda, Belén Calvo Uyarra. Minisitiri w’Intebe Dr Ngirente na Bwana Thomas Ostros, baganiriye ku kurushaho gushimangira ubufatanye busanzweho hagati y’u Rwanda na Banki y’Ishoramari y’u Burayi, mu nzego zirimo ubuhinzi, uburezi, ubuzima ndetse n’ingufu. Thomas Ostros umaze iminsi mu ruzinduko rw’akazi i Kigali, akaba ari Visi Perezida wa Banki y’Ishoramari y’u Burayi (European Investment Bank) ushinzwe ingufu, ubuzima, siyansi n’iterambere. Iyi banki mu bijyanye n’urwego rw’ingufu, ifasha u Rwanda muri gahunda yo gukwirakwiza amashanyarazi mu gihugu ndetse no mu yindi mishinga migari, irimo umaze iminsi utangiye ujyanye no guhuriza hamwe imyanda isukika mu Mujyi wa Kigali ikoherezwa ahantu hamwe. Minisitiri w’Imari n’Igenamigambi Dr Uzziel Ndagijimana, yatangaje ko iyi Banki yagize uruhare mu ruganda rukora inkingo, ndetse kandi nk’uko byaganiriweho hari indi mishinga izaterwa inkunga n’iyo Banki mu rwego rw’ubuhinzi n’uburezi. Iyi Banki kandi izakomeza gufatanya n’u Rwanda mu rwego rw’ubuzima kuko isanzwe izobereye mu gutera inkunga ibikorwa byo mu rwego rw’ubuzima, harimo n’iyubakwa rya Laboratwari yo ku rwego rw’Igihugu, National Health Laboratory Services (NHLS). IEB isanzwe ikorana na banki zo mu Rwanda zirimo Banki Nyarwanda Itsura Amajyambere (BRD), ndetse ku wa Kane tariki 14 Werurwe 2024, Banki ya Kigali yasinyanye amasezerano na IEB afite agaciro ka Miliyoni 100 z’Amayero, azafasha Banki ya Kigali gutanga inguzanyo mu mishinga n’amasosiyete mato n’aciriritse. Umunyamakuru @RuzindanaJunior

Gakenke: Umukozi wa Irembo yatorokanye amafaranga ya mitiweli z’abaturage. Uwo mukozi Bayavuge Patrick, wakiriye ayo mafaranga ngo amaze ibyumweru bibiri atorotse, dore ko bari bitabiriye gahunda yo kwishurira kuri urwo rubuga nyuma yo kubishishikarizwa n’ubuyobozi. Abaturage bavuga ko batigeze bamenya umugambi w’uwo mukozi kuko hari abo atahaga n’inyemezabwishyu abandi akabaha udupapuro twandikishije ikaramu, akabizeza ko ibibazo byabo byakemutse ngo amafaranga yageze muri sisiteme. Abo baturage bavuga ko batahaga bishimye biteguye kuzurizwa amakarita yabo ya mituweri ngo nyuma batungurwa no kujya kwivuza bagerayo bakirukanwa ngo ntibarishyura mituweri nkuko bamwe babitangarije Kigalitoday. Karasanyi Evariste ati “Narwaye ngeze kwa muganga bati nturishyura mituweri,kandi namaze gutanga ibihumbi 12 by’abantu bane,ubwo twishyuraga umukozi w’irembo yatwijeje ko dutangira kwivuza ko byatunganye none byatuyobeye”. Turikumana ati “Leta niyo yadusabye kwishyurira ku irembo turabyitabira turishyura, none turajya kwivuza bakadusubizayo ngo mituweri yararangiye kandi nkanjye nishyuye mukwa gatandatu, Leta itwishyurire isigare ikurikirana igisambo cyayo, abenshi turi kurembera mu rugo,Leta nitabare mu maguru mashya.” Icyo kibazo cy’umukozi w’Umurenge wa Nemba watorokanye amafaranga ya Mituweri z’abaturage gikomeje kuba ingorabahizi cyane ku barwayi bandikirwa imiti buri cyumweru bafite uburwayi bukomeye, bakavuga ko bishobora kubagiraho ingaruka zo kubura ubuzima mu gihe badahawe serivise z’ubuvuzi. Mukashema Cecile agira ati “Mfata imiti buri kwezi kubera uburwa bukomeye mfite,none ndi kujya kwivuza bakanyirukana, nta miti ndi kubona kandi mfite ikarita y’uburwayi,ubu mfite impungenge ko nshobora gupfa kandi narishyuye mituweri,uwo mukozi ni uwabo ni bamwishyurire niba yatorotse ariko twivuze”. Ni ikibazo abaturage bagejeje kuri Gatabazi JMV, ubwo yabasuraga kuwa 8 Kanama 2018, avuga ko akizi ko kiri mu nzira zo gukemuka. Guverineri Gatabazi yavuze ko mu gihe bagikurikirana umukozi watorokanye amafaranga y’abaturage, bidakwiye kuba inzitizi zo guhabwa serivise z’ubuvuzi mu gihe bagaragaza ibimenyetso by’uko bishyuye. Asaba umunyamabanga nshingwabikorwa w’umurenge wa Nemba gufashga abaturage bakivuza mu gihe uwatorokanye amafaranga agishakishwa. Ati “Irembo ni ikigo gifite ubushobozi,ari n’ubuyobozi dufite izo nshingano zo gufasha abaturage,niyo mpamvu abaturage bishyuye bafite n’ikibigaragaza bagomba guhabwa serivise za mituweri, mu gihe irembo ritegereje kwishyura ayo mafaranga yatwawe n’umukozi wabo ugishakishwa. “Twasabye umurenge ko ukurikirana ukamenya abarwaye bagahabwa impapuro zibemerera kuvurwa mu gihe hategerejwe ko amakarita yabo yuzuzwa.” Gakenke ni akarere gakunze kuza ku isonga mu turere tugira ubwitabire buri hejuru mu gutanga mituweri aho kuva mu kwezi kwa gatandatu kari ku mwanya wa mbere. Umunyamakuru @ mutuyiserv

Umuryango Fondazione Marcegaglia Onlus. Umuryango Fondazione Marcegaglia Onlus ni umuryango mpuzamahanga ukorera ibikorwa byawo mu karere ka Bugesera, intara y'iburengerazuba ugamije ahanini gukura abantu mu bukene no kubafasha kugira ubuzima bwiza. Ibyo bakora. Umuryango wacu Fondazione Marcegaglia Onlus kandi nanone ufasha urubyiruko rubishaka kwiga imyuga itandukanye nk’ubwubatsi, Ububaji, Gusudira, Gutunganya imisatsi, kwagura amasomo hakongerwamo ibyo gukora amazi, amashanyarazi ndetse n’iby’amahoteli n’ubukerarugendo kugira ngo nabyo babimenye .

Amb. Mukantabana uhagarariye u Rwanda muri USA yahawe ishimwe. Umujyi wa Sacramento wahaye Ambasaderi w’u Rwanda muri Leta Zunze Ubumwe za Amerika, Mathilde Mukantabana ishimwe akesha uruhare yagize mu miyoborere n’ uburezi.Mukantabana yigishije amateka mu Ishuri rya Cosumnes River College (CRC) ryo muri uyu Mujyi wa Sacramento wo muri Leta ya California Kuva mu 1994 kugeza mu 2013 mbere y’uko ahabwa inshingano zo guhagararira u Rwanda aho yatangiye imirimo tariki 18 Nyakanga 2013.Urubuga rwa Ambasade y’u Rwanda muri Leta Zunze Ubumwe za Amerika (...)Umujyi wa Sacramento wahaye Ambasaderi w’u Rwanda muri Leta Zunze Ubumwe za Amerika, Mathilde Mukantabana ishimwe akesha uruhare yagize mu miyoborere n’ uburezi.Mukantabana yigishije amateka mu Ishuri rya Cosumnes River College (CRC) ryo muri uyu Mujyi wa Sacramento wo muri Leta ya California Kuva mu 1994 kugeza mu 2013 mbere y’uko ahabwa inshingano zo guhagararira u Rwanda aho yatangiye imirimo tariki 18 Nyakanga 2013.Urubuga rwa Ambasade y’u Rwanda muri Leta Zunze Ubumwe za Amerika ruvuga Ambasaderi Mukantabana ari umwe mu bashinze umuryango utagamije inyungu witwa Friends of Rwanda Association (F.O.R.A) ndetse ari na we uwuyobora; ukaba warashinzwe nyuma gato ya Jenoside yakorewe Abatutsi ukaba waragiye ukora ibikorwa byinshi byo gufasha abarokotse Jenoside no kubagarurira icyizere.Muri byinshi byatumye kandi ahabwa iri shimwe ni uko ngo arangwa no guhuza abantu dore ko hari amashyirahamwe atandukanye yagiye agiramo uruhare mu gutangiza, yose agamije guhuza Abanyarwanda baba muri Leta Zunze Ubumwe za Amerika n’abandi banyamahanga batuye muri iki gihugu kugira ngo bigire hamwe uko bateza imbere ibihugu bakomokamo.Ubwo yari umwarimu muri kaminuza ndetse anayobora uyu muryango wa F.O.R.A, Ambasaderi Mukantabana ngo yagize uruhare runini mu byerekeranye n’amasomo ya kaminuza ndetse yuzuza n’inshingano ze nk’umunyagihugu, dore ko ngo atahwemye gutegura amahugurwa n’inama ku bijyanye na Jenoside hagatwangwamo ubuhamya bw’ibyabaye mu Rwanda.Ambasaderi Mukantabana afite impamyabumenyi y’icyiciro cya kabiri cya kaminuza mu Mateka n’Ubumenyi bw’Isi yakuye muri Kaminuza y’u Burundi, hamwe n’impamyabumenyi y’icyiciro cya gatatu cya kaminuza muri ‘Social Work’ hamwe n’Amateka yakuye kuri Kaminuza ya Sacramento.Usibye kuba ahagarariye u Rwanda muri Leta Zunze Ubumwe za Amerika, Ambasaderi Mukantabana anahagarariye u Rwanda mu bihugu nka Mexique, Brezil na Argentine.

Gisagara: Abantu basaga 800 ntibagira amacumbi. Muri aka Karere habarurwa abantu basaga 800 batagira aho bakinga umusaya kuko babayeho basembera hirya no hino, hakaba ngo hagiye kubakirwa abasaga 500 batagira inzu, ku bufatanye bw’Abafatanyabikorwa mu iterambere ry’Akarere n’abaturage. Ubuyobozi buvuga ko nyuma y’umwiherero wasuzumiwemo ibyakorwa ngo hakemuke ibibazo bibangamiye imibereho myiza y’abaturage, abafatanyabikorwa b’Akarere mu Iterembere bakusanyije amafaranga y’u Rwanda hafi miliyari n’igice azifashishwa muri ibyo bikorwa. Ibibazo bibangamiye imibereho myiza y’abaturage mu Karere ka Gisagara harimo imirire mibi ku bana bari munsi y’imyaka itanu, abaturage bakirarana n’amatungo, ndetse n’abadafite ubwiherero busukuye. Murungi Jeanet uhagarariye urwego rw’abafatanyabikorwa b’Akarere ka Gisagara mu Iterambere (JADF) avuga ko nyuma yo gusuzuma ibibazo abaturage bafite, hari ibyihutirwa bagiye gufashamo Akarere. Agira ati, “Twasanze hari ibibazo bitatu byihutirwa birimo kutagira ubwiherero, kuba hari abakirarana n’amatungo, n’imirire mibi, ariko turakomeza gufatanya n’Akarere mu bikorwa bisanzwe, tugamije kubirangiza burundu” Umuyobozi w’Akarere ka Gisagara, Rutaburingoga Jerome, avuga ko n’ubundi hariho gahunda yo gukemura ibibazo by’abaturage ariko ugasanga hari aho inzego zidafatanyiriza hamwe kurangiza umuhigo runaka, kugira ngo ibibazo bibangamiye imibereho myiza y’abaturage bikemuke. Agira ati, “Tugira Komisiyo z’abafatanyabikorwa z’ubukungu, imibereho n’imiyoborere myiza kandi izo nzego zinaba mu bakozi basanzwe b’Akarere no muri Njyanama izo komisiyo zirahari ariko wasangaga zidakorana neza”. Ati “Hari ibibazo bishira nko kugira umwanda, amavunja, amazu ni yo asaba ubushobozi bwinshi, ariko muri 800 basaga basemberaga tugiye kubakiramo abasaga 500 kandi byose bibaye mu gihe gito kuko amafaranga akusanyijwe mu minsi ibiri gusa kuko inzego zicaranye zikabiganiraho” Ashingiye ku rugero rw’Umudugudu wa Kaburanjwiri mu Karere ka Gisagara wahize iyindi mu gukemura ibibazo bibangamiye imibereho myiza y’Abaturage bawo hifashishijwe gahunda z’Umudugudu w’icyitererezo mu Ntara y’Amajyepfo, Guverineri w’Intara y’Amajyepfo Gasana Emmanuel avuga ko n’ahandi bishoboka kubikemura igihe bakoreye hamwe haba ku baturage n’inzego z’ubuyobozi. Agira ati, “Kaburanjwiri bari bafite imiryango 42 iri mu manegeka, iri muri nyakatsi, ariko mu mezi atanu n’igice gusa bari mu mazu meza, bakoze imihanda myiza icamo imodoka, ni ibitwereka ko niba hano bishoboka no mu yindi Midugudu bishoboka”. Usibye ikibazo cy’inzu kizagenda gikemuka uko ubushobozi bugenda buboneka, ibindi bibazo byihutirwa byahawe igihe kitarenze amezi atandatu, ni ukuvuga bitarenze ukwezi kwa Mutarama 2020 byamaze gukemuka. Ubuyobozi bw’Akarere ka Gisagara buvuga ko nta bindi bisobanuro bikwiye kuzaba bitangwa ku bibazo byadindira kandi byahawe imirongo migari yo kubikemura. Umunyamakuru @ murieph

Kamonyi-Kayumbu: Nishimwe Jeanne n’uruhinja rwe abayeho akubitwa, aburabuzwa na Se wamubyaye. Yitwa Nishimwe Jeanne, akaba afite imyaka 20 y’amavuko. Ni umukobwa wa Hagenimana Eric utuye mu Mudugudu wa Nyarugenge, Akagari ka Busoro, Umurenge wa Kayumbu. Ku myaka 20, afite uruhinja rumaze amezi 2 ruvutse, ariko inkoni za Se babana no kumuburabuza bimugejeje aho atabaza umuhisi n’umugenzi, kubaho ni ihurizo kandi se yifite. Nishimwe, ahagana ku i saa sita zo kuri uyu wa 27 Kamena 2022 yahuye n’Umunyamakuru wa intyoza.com mu giturage cyo hafi y’ahazwi nko ku ishusho mu Kagari ka Karengera, Umurenge wa Musambira, aho yavugaga ko avuye Kayumbu akaba yerekeje kuri RIB ngo arebe ko yatabarwa. Kubera urugendo rurerure kandi ahantu hitaka, yagaragaraga nk’udaheruka amazi, ariko kandi n’umunaniro ntabwo wari umworoheye dore ko yari anahetse uruhinja rwe narwo rwanyuzagamo rukarira kubwo gusonza, aho Nyina warwo avuga ko rwonka ariko ntacyo rukura mu mabere. Aganira n’umunyamakuru, Nishimwe avuga ko amaze igihe akubitwa na Se babana, akamuburabuza, aho amukubita nta mpuhwe ndetse kuri ubu akaba amaze iminsi mike acumbikiwe n’umwe mu baturanyi wamugiriye impuhwe. Avuga ko Se atari umuntu ukennye, ko afite ibintu byinshi bimushyira mu rwego rw’abifite mu cyaro. Avuga ko Se yashakanye n’abagore batatu(3), aho bose nta n’umwe ubu bari kumwe kuko na Nyina ( wa Nishimwe) ariwe mu gore wa mbere batandukanye, uwa kabiri nawe bagatandukana kugera ku wa gatatu nawe wagiye. Nishimwe, avuga ko mu gihe amaze abana na Se, ntako atagira ngo akore imirimo amusaba gukora harimo kwahirira inka ziri mu rugo n’andi matungo, aho asabwa nibura kwahira imifuka irenga 3 y’ubwatsi ariko bikanga se ntanyurwe, ahubwo akamuhoza ku nkoni atitaye ko ari umubyeyi ufite uruhinja( uwamuteye inda akabyara yaramubuze). Uretse kuba akubitwa ndetse akaburabuzwa na Se, anavuga ko adashobora guhirahira arya ku biryo bya Se kuko ngo yanze ko yamutekera, ahubwo agahitamo kuba ariwe ubyitekera, we akajya gusabiriza mu baturanyi n’abahisi n’abagenzi bamugiriye impuhwe. Nishimwe, ikibazo cye yakigejeje mu buyobozi bw’inzego z’ibanze kuva ku rwego rw’Umudugudu, bakigiyemo bakivamo ntacyo bakoze, bandika ko bananiwe, basaba Nishimwe kujya mu zindi nzego. Ubwo umunyamakuru yahamagaraga Umunyamabanga Nshingwabikorwa w’Umurenge wa Kayumbu, Niyobuhungiro Obed, yavuze ko iki kibazo atari akizi, ko agiye guhita akinjiramo, agashaka Se wa Nishimwe akareba niba hari icyo bitanga. Hagati aho, Nishimwe avuga ko haba ku Kagari ndetse no ku Murenge yahageze, aho ushinzwe imibereho myiza ku Murenge babonanye ndetse na Gitifu w’Akagari, ariko bose bakaba ntacyo babashije gukora ku kibazo cye. Ubuyobozi bwa RIB Kamonyi, ubwo umunyamakuru yabazaga icyo bafasha uyu Nishimwe, basabye ko akomeza akajya ku biro bya RIB Musambira ari nayo ishinzwe Kayumbu, akabagezaho ikibazo bakagikurikirana mu gihe basanga afite ibimenyetso by’ihohoterwa akorerwa na Se bakaba bamufasha, amategeko akamurenganura. intyoza

America yongeye kwiyama Uburusiya. Perezida wa Leta zunze ubumwe z’Amerika, Joe Biden, yihanangirije Uburusiya, kudakoresha ibitwaro kirimbuzi cyangwa izindi zose zikoranye ubumara kirimbuzi mu ntambara barimo na Ukraine.Biden yabwiye abanyamakuru ko “U burusiya nibugerageza gukoresha izo ntwaro buzaba bukoze ikosa rikomeye kandi ritazababarirwa.”Umuvugizi wa minisiteri y’ububanyi n’amahanga muri America, Ned Price nawe yavuze ko ntawabura kugira impungenge, ashimangira ko Uburusiya rimwe na rimwe iyo bushaka gukora “ Ibidakorwa bitandukanye bubyegeka ku bindi bihugu.”Yongeyeho kandi ko buramutse bukoresheje ibyo birwanisho byagira ingaruka mbi cyane.Uburusiya bumaze iminsi bushinja Ukraine umugambi wo gutera z’ubumara bwica ku butaka bwabo.Uhagarariye icyo gihugu muri ONU yandikiye umunyamabanga mukuru w’uyu muryango, amubwira ko bafite ibimenyetso by’uko Ukraine ishaka gutera bombe kirimbuzi, kandi ko n’ibikora, Uburusiya buzafata icyo gitero nk’icy’iterabwoba kigabwe hifashishijwe ubumara bwa nikraiyere.Amahanga arimo Amerika n’ibindi bihugu byo mu burengerazuba yamaganira kure ibyo bishinjwa Uburusiya, akavuga ko nta kindi bigamije uretse kwambika icyasha Ukraine.Ubutegetsi bwa Ukraine nabwo buhakana bwivuye inyuma ibyo birego.

Congo yinyuzemo ishinja u Rwanda kwiba amabuye afite agaciro ka miliyari y’amadolari. Mu nkuru yatambutse muri Financial Times, Kazadi yavuze ko ku gihugu nk’u Rwanda gifite umutungo kamere muke, ayo mabuye yose rwagurishije “yaturutse muri Congo" ati "ni ibintu bigaragara. Ntabwo ari ibinyoma, ni ukuri.” Umuvugizi wa Guverinoma y’u Rwanda, Yolande Makolo, yavuze ko urwego rw’ubucukuzi bw’amabuye y’agaciro mu Rwanda rukora mu buryo bukurikije amategeko kandi ko rugenzurwa n’Inzego Mpuzamahanga zitandukanye ku buryo inkomoko y’amabuye yarwo iba izwi. On this ridiculous fantasy of the DRC finance minister relayed by @FT , I also told @AndresSchipani that Rwanda’s growing mining sector is fully regulated and monitored by the ITSCI and other international regulators, and traceability is compulsory. pic.twitter.com/l08TRPlkJt — Yolande Makolo 🇷🇼 (@YolandeMakolo) March 21, 2023 Kuba Congo ari gihugu gikungahaye ku mutungo kamere, ibyo ntawe ubihakana kuko kiri mu bya mbere ku Isi bifite amabuye menshi ya cobalt agezweho muri iyi minsi mu nganda zikora imodoka n’ibindi bikoresho by’amashanyarazi, ikungahaye kuri diamant, Cuivre, zinc, zahabu n’andi mabuye y’ubwoko bwose. Bivugwa ko ufashe ubutunzi buri mu nda ya Congo butarakorwaho na rimwe ukabugurisha, nibura wabona miliyari 24000$. Bivuze ko Congo ikize kurusha Leta Zunze Ubumwe za Amerika, kuko ufashe icyo gihugu cya mbere gikize ku Isi kibarirwa miliyari 23000$. Igiteye agahinda, ni uburyo Congo iri mu bihugu icumi bya mbere bikennye, abaturage bagerwaho n’umuriro w’amashanyarazi bakaba batarenga 10% mu gihe ifite ingomero zibyajwe umusaruro zacanira Afurika yose. Umuturage wa Congo ku mwaka abarirwa ko yinjiza amadolari 570, aho arushwa n’umuturage w’u Rwanda amadolari agera kuri 300. Minisitiri Kazadi yabwiye The Financial Times ko bategereje ko amahanga afatira u Rwanda ibihano kugira ngo ruhagarike kwiba amabuye ya Congo, kuko aricyo gituma badatera imbere. Biratangaje kuba byavuzwe na Kazadi ushinzwe isanduku ya Leta muri RDC, wakabaye uzi neza intandaro y’ibibazo bafite aho kubyegeka ku Rwanda, rudafite ikirombe na kimwe rugenzura muri Congo. Ni nde wiba amabuye ya Congo? Mu mpera z’ikinyejana cya 20, ni ukuvuga hagati ya 1997-2000, Repubulika Iharanira Demokarasi ya Congo yari iri mu muriro, mu ntambara zayisenye zigasiga inzego hafi ya zose z’igihugu ziriho zitariho. Leta ya Laurent Desire Kabila yisanze mu bibazo byinshi, by’umwihariko mu bukene bukabije butashoboraga gutuma hari ikindi kintu gikorwa, kandi ikeneye intwaro zo guhangana n’imitwe y’inyeshyamba n’ibihugu byo mu karere byari bihanganye. Albert Yuma Mulimbi yamaze imyaka 11 ari Umuyobozi w’Ikigo cya Leta ya Congo gishinzwe amabuye y’agaciro, cyizwi nka Gécamines, guhera mu 2010 kugeza mu 2021. Uyu mugabo w’imyaka 67, umwaka ushize yakoze ikiganiro kirambuye n’Umunyamakuru Alain Foka, asobanura birambuye akaga igihugu cye cyahuye nako, gatuma kidatera imbere kandi ari kimwe mu bihugu ku isi gifite umutungo kamere mwinshi. Albert Yuma agaragaza ko RDC bayubitseho urusyo mu masezerano yo gucukura amabuye y'agaciro, bigakubitana n'abayobozi b'abasahuzi Albert Yuma Mulimbi yavuze ko ubwo Laurent Kabila yari amaze gufata ubutegetsi, abanyamahanga bamushutse bakamusaba kubaha uburenganzira bwo gucunga ibirombe by’amabuye y’agaciro, kugira ngo babone uko baguriza igihugu cye amafaranga yo kwifashisha mu ntambara no mu iterambere. Ati “Baratubwiraga ngo mwe Leta ya Congo nta bushobozi mugifite bwo guteza imbere no gukomeza gucukura amabuye yanyu y’agaciro, turabagira inama yo kubiharira abafatanyabikorwa b’abanyamahanga babizobereyemo kandi bafite ubushobozi, bazabikora neza kubarusha. Ni ikosa rikomeye twakoze tutari dukwiriye gukora.” Foka yakomeje kotsa igitutu Yuma ngo asobanure abo banyamahanga babashutse, undi adaciye ku ruhande avuga ko harimo Banki y’Isi n’Ikigega

KUKI DUKWIRIYE KWIYIGISHA UBUHANUZI BWO MURI BIBILIYA?. 1. Ni iki cyatuma dukunda kwiyigisha ubuhanuzi bwo muri Bibiliya? UMUVANDIMWE ukiri muto witwa Ben yaravuze ati: “Nkunda kwiyigisha ubuhanuzi bwo muri Bibiliya.” Ese nawe ni uko cyangwa wumva kubusobanukirwa bigoye? Hari n’igihe ushobora kumva kwiga ibintu bifitanye isano n’ubuhanuzi birambirana. Icyakora numenya impamvu Yehova yabwandikishije muri Bibiliya, bishobora gutuma ubukunda. 2. Ni iki turi bwige muri iki gice? 2 Muri iki gice turi burebe impamvu dukwiriye kumenya ubuhanuzi bwo muri Bibiliya, n’uko twabwiyigisha. Nanone turi burebe ubuhanuzi bubiri buvugwa mu gitabo cya Daniyeli, turebe n’impamvu kubusobanukirwa bidufitiye akamaro muri iki gihe. KUKI DUKWIRIYE KWIYIGISHA UBUHANUZI BWO MURI BIBILIYA? 3. Ni iki tugomba gukora niba twifuza gusobanukirwa ubuhanuzi buvugwa muri Bibiliya? 3 Tugomba gusenga Yehova tumusaba ko yadufasha gusobanukirwa ubuhanuzi bwo muri Bibiliya. Reka dufate urugero. Tekereza wagiye gutemberera ahantu utazi, ariko incuti yawe mwajyanye yo ikaba ihazi neza. Azi aho muri n’aho imihanda yose igana, ku buryo mutayoba. Birumvikana ko wakwishimira kuba uri kumwe n’iyo ncuti yawe. Yehova na we ameze nk’iyo ncuti. Azi neza igihe turimo n’ibintu bizabaho mu gihe kiri imbere. Ubwo rero tugomba kwicisha bugufi, tukamusaba ko yadufasha gusobanukirwa ubuhanuzi bwo muri Bibiliya.Dan 2:28; 2 Pet 1:19, 20. Kwiyigisha ubuhanuzi bwo muri Bibiliya bishobora kudufasha kwitegura ibintu bizabaho mu gihe kiri imbere (Reba paragarafu ya 4) 4. Kuki Yehova yandikishije ubuhanuzi muri Bibiliya? (Yeremiya 29:11) (Reba n’ifoto.) 4 Yehova yifuza ko twabaho neza mu gihe kiri mbere, nk’uko undi mubyeyi wese abyifuriza abana be. (Soma muri Yeremiya 29:11.) Icyakora Yehova atandukanye n’ababyeyi b’abantu, kuko we ashobora kuvuga ibintu bizabaho mu  gihe kizaza, kandi bikaba neza neza nk’uko yabivuze. Ni yo mpamvu yandikishije ubuhanuzi muri Bibiliya, kugira ngo tumenye ibintu bikomeye bizabaho, mbere y’uko biba (Yes 46:10). Ubwo rero, twavuga ko ubuhanuzi bwo muri Bibiliya ari impano nziza cyane Yehova yaduhaye, igaragaza ko adukunda. None se ni iki cyakwizeza ko ubwo buhanuzi buzasohora? 5. Ni iki ibyabaye kuri Max byakwigisha abakiri bato? 5 Iyo abakiri bato bazi Yehova bari ku ishuri, akenshi baba bakikijwe n’abantu batubaha Bibiliya. Ubwo rero, amagambo abanyeshuri bigana bavuga n’imyitwarire yabo, bishobora gutuma batangira gushidikanya ku nyigisho zo muri Bibiliya. Reka turebe ibyabaye ku muvandimwe witwa Max. Yaravuze ati: “Nkiri umunyeshuri, natangiye gushidikanya ku byo ababyeyi banjye banyigishaga, nkibaza niba turi mu idini ry’ukuri, cyangwa niba Bibiliya yaraturutse ku Mana.” None se ababyeyi be bakoze iki? Yaravuze ati: “Ababyeyi banjye ntibambwiye nabi, nubwo nari nzi ko byari bibahangayikishije.” Ababyeyi be bakoresheje Bibiliya, basubiza ibibazo byose yibazaga. Ariko Max na we yagize icyo akora. Yaravuze ati: “Natangiye kwiyigisha ubuhanuzi bwo muri Bibiliya, kandi nkabwira bagenzi banjye ibyo nigaga.” None se ibyo byamugiriye akahe kamaro? Yakomeje agira ati: “Byatumye nemera ntashidikanya ko Bibiliya yaturutse ku Mana.” 6. Wakora iki niba utangiye gushidikanya ku byo Bibiliya ivuga, kandi se kuki ukwiriye kugira icyo ukora? 6 Niba nawe wumva utangiye gushidikanya ku nyigisho zo muri Bibiliya nk’uko byari bimeze kuri

Monique Mujawamariya.   Hon. Dr. Monique Mujawamariya (wavutse ku ya 27 Nyakanga 1955) ni impirimbanyi y' uburenganzira bwa muntu mu Rwanda wimukiye muri Kanada hanyuma muri Afurika y'Epfo. Yarokotse Jenoside yakorewe Abatutsi muri Mata 1994 mu Rwanda kandi yatsindiye igihembo mpuzamahanga mu 1995. Muri 2014 yari atuye muri Afurika y'Epfo aho ahangayikishijwe n'uburenganzira bw'umugore. Ubuzima bwe. Mujawamariya yavukiye i Butare mu Rwanda mu 1955. Yitaye ku burenganzira bwa muntu maze ashinga umuryango witwa Rwanda ADL ( French </link> ). Mugihe cya Jenoside. Ku ya 6 Mata 1994, Perezida w'u Rwanda Juvenal Habyarimana yapfuye igihe indege ye yaraswaga kandi iki gikorwa cyahise kibanziriza icyari kizwi ku izina rya jenoside yo mu Rwanda aho abantu batekereza ko bapfuye 800.000 kugeza 1.000.000. Mujawamariya yari umuntu wibasiwe i Kigali, aho Radio Télévision Libre des Mille Collines yamwise "gukunda igihugu gikwiye gupfa". Yavuganaga na Alison Des Forges buri minota 30 kubera iri terabwoba hamwe nindege. Des Forges yari umunyamuryango wa Human Rights Watch maze asabwa kwita ku bana be igihe Mujawamariya yarangirizaga umuhamagaro kugira ngo yirinde inshuti ye kumva ko apfa. Nkuko byari bimeze, Mujawamariya yarokotse. Mujawamariya yashoboye gutoroka yiruka mu busitani bwe kugeza abasirikare bagiye. Yahise yihisha mu gisenge mugihe cy'amasaha 40 mbere yo kwegera abasirikare yitwaje ifoto gusa y' uwari umugabo we wapfuye yambaye imyenda yagisirikare. nyuma atanga ruswa nyinshi, yashoboye gutoroka no kuvugana na Des Forges. Des Forges yateguye ko ashyirwa ku rutonde rwo kwimurwa, maze aherekeza Mujawamariya abinyujije ku basirikare bagose ikibuga cy'indege. Mujawamariya yaratorotse, amaze kohereza abana be mu majyepfo y'igihugu. Nyuma y'ibyumweru, ntiyari azi ibyabaye ku bana be batatu. Mujawamariya yashoboye guhaguruka yerekeza i Washington, ahahurira na Anthony Lake wari umujyanama wa Perezida Clinton. Yari mu itsinda ryahuye na Clinton mu Kuboza gushize. Icyakora, habaye impuhwe nke kuko byagaragaye ko u Rwanda, n'ibibazo byabwo, bitari inyungu z’Amerika. Yahawe igihembo cya Demokarasi n'Ikigega cy'igihugu gishinzwe demokarasi mu 1995, kandi muri uwo mwaka ahabwa impamyabumenyi y'ikirenga y'icyubahiro na Amherst College . Uyu munsi. Mujawamariya ubu (2014) atuye Cape Town aho akorera ku bibazo bijyanye n'uburenganzira bw'umugore. Yagarutse mu Rwanda kwitabira ubukwe bw'umuhungu we William mu 2014.

estratégia. É necessário organizar o jogo para que a aposta seja interrompida em multiplicadores baixos – não mais que x1,4. As estatísticas mostram que multiplicadores baixos funcionam com mais frequência, mas é preciso lembrar que um jogador recebe em média 10% do valor da aposta devido às baixas probabilidades. E em caso de perda, será necessário algum esforço para restaurar o equilíbrio. Depois disso, basta abrir o aplicativo, fazer login com uma conta Pin Up existente ou registrar-se e começar a jogar Aviator. Como Ganhar Sempre No Aviator Do Pin Up? O jogo Aviator disponibilizado na plataforma da Pin Up é o queridíssimo Aviator Spribe Pin-Up online. Estratégia e tática – esses dois fatores o ajudarão a ter sucesso no jogo aviador por dinheiro. Mas é importante lembrar que o princípio básico do jogo é ter tempo para retirar a aposta antes que o crescimento do multiplicador pare. Isso requer um cálculo frio e conselhos publicados em nosso site na seção apropriada. Para saber se o cassino tem jogo, use a ferramenta de busca ou entre em contato com o atendimento ao cliente. Características Aviator A probabilidade de ganhar pode ser aumentada através da ativação do segundo painel de apostas. Cada Aviator aposta é capaz de jogar a 100 vezes as probabilidades. Você faz essas apostas, e então espera por odds altos e aposta o botão de sacar para ganhar muito. O jogo é baseado num mecanismo de queda de curvas, que rapidamente se tornou popular entre os jogadores devido à sua fiabilidade. O desafio para os jogadores é descontar antes que o avião caia acidentalmente. Se o fizer, a sua aposta será multiplicada pelas probabilidades do avião. A variedade de jogos oferecidos pelo nosso casino online é uma vantagem indiscutível. Revisão Do Slot Aviator ᐈ Aviator Aposta, Jogo De Cassino Online E esse jogo entrega uma grande probabilidade de ganhos, chegando até a possibilidade de multiplicar o valor investido em x100. Com relação a essas características do aviador da Pin Up, é importante destacar que a retirada de maneira manual ocorre com a retirada manual do dinheiro do jogador. Já a retirada de forma automática é ativada no instante em que o multiplicador venha a atingir uma certa quantidade de tamanho. Aviator construído em um sistema justo e transparente, análogos ainda não é em toda a esfera da indústria de jogos. – Criador Do Jogo Aviator ᐈ Aviator Aposta, Jogo De Cassino Online Todos os dados estão atualizados, pois o aplicativo é suportado pelos desenvolvedores. Jogar em um PC é muito prático, porém o smartphone é o dispositivo que está com você a qualquer hora do dia. Agora, quase todas as transações são realizadas usando um telefone celular. Você pode instalar o aplicativo móvel em seu dispositivo e girar a a manivela sempre que for conveniente. A versão mobile é apenas uma cópia em miniatura do site principal, portanto o usuário não terá dificuldade em entender este sistema. Um detalhe que permite um ganho maior de dinheiro ao apostador, é o fato de se atentar para fazer o Cash Out ou a retirada anteriormente ao momento em que o avião voe para bem

Ibikorwa remezo aborozi bagejejweho na RDDP byabafashije kongera umukamo. Aborozi bo mu Karere ka Nyagatare barashima umushinga  ugamije guteza imbere ubworozi bw’inka zitanga umukamo mu Rwanda, (Rwanda Dairy Development Project/RDDP) wabafashije kubona umukamo mwinshi bitewe n’ibikorwa remezo wabubakiye n’ibindi bigamije kongera umukamo. Muri ibyo bikorwa harimo amakusanyirizo, ibibumbiro byubatswe mu nzuri kugira ngo inka zibone amazi ndetse hafi na Dam sheet yo gufata amazi, ibikoresho byo kwita ku mukamo no gutera ubwatsi bw’amatungo butandukanye bwongera umukamo n’ibindi. Umushinga RDDP uterwa inkunga n’Ikigega Mpuzamahanga gishinzwe iterambere ry’Ubuhinzi n’Ubworozi IFAD ukaba waragizwemo uruhare na Leta y’u Rwanda binyuze muri Minisiteri y’Ubuhinzi n’Ubworozi ugashyirwa mu bikorwa n’ Ikigo cy ‘Igihugu gishinzwe iterambere ry’Ubuhinzi n’Ubworozi (RAB). Abingoma Livingstone wo mu Mudugdu wa Karama, mu Kagari ka Karama, mu Murenge wa Karangazi mu Karere ka Nyagatare yatangarije Imvaho Nshya ko binyuze mu mushinga wa RDDP aborozi bashishikarijwe guhinga ubwatsi no kububika ku buryo bugaburirwa amatungo mu mpeshyi. Aborozi bahawe ubwatsi burimo ibyubaka umubiri n’ibitera imbaraga, nka kakamega, korolisi gayana, kaliyandara n’ubundi. Ibyubaka umubiri biba ku kigero cya 30% n’ibitera imbaraga ku kigero cya 70%. Yasobanuye uko iyo ubwatsi bweze abutema akabwumisha, hanyuma akabushyira mu mashini ibukata ikanabukoramo utuba tubikwa mu nzu igihe kirekire bukazagaburirwa amatungo mu gihe cy’izuba. Abingoma kandi agurisha ubwatsi abandi borozi ndetse n’ingemwe, ingeri zo gutera bityo bukagera kuri benshi. Korora mu buryo bwa kijyambere avuga ko byamufashije kongera umukamo. Yagize ati “Nkifite inka za gakondo nta n’akagare nagiraga, ubu mfite moto n’imodoka, ibyo byose mbikura mu korora neza no guhinga ubwatsi. Ncyorora inka za gakondo inka yakamwaga litiro 2 kugera kuri 2,5, ariko nyuma yo kwiga mu ishuri ryo mu kiraro ikamwa litiro 12 kugeza kuri 15 mugitondo na litiro 8 nimugoroba”. Abingoma kandi yavuze ko ashobora no kubika ubwatsi buva mu bisigazwa by’imyaka nk’ibishogoshogo by’ibishyimbo bibikwa neza, bikaba byamara imyaka icumi, ibigorigori n’ibindi. Umuyobozi ureberera ibikorwa by’Umushinga ugamije guteza imbere ubworozi bw’inka zitanga umukamo, RDDP Alexis Ndagijimana, avuga ko bafatanyije n’Inzego z’ibanze, aborozi bakanguriwe kunyuza amata ku makusanyirizo kugira ngo hapimwe niba yujuje ubuziranenge. Yagize ati:“Twakoze ku buryo dukorana n’aborozi babona imbuto y’ubwatsi, babona ibikoresho mu gukusanya amata, kugeza amazi mu nzuri dukoresheje nayikondo n’ibindi bikorwa bijyanye no kongera umukamo muri rusange.” Imbuto y’ubwatsi yatewe kuri hegirari zirenga 7,000, hubakwa hangars 210 zo guhunikamo ubwatsi, hagurwa imashini 4 zizinga ubwatsi ndetse n’imashini 145 zikata ubwatsi, aborozi bafashijwe kwegerezwa amazi hacukurwa amavomero agera kuri 36 abafasha mu guha inka amazi meza. Hatanzwe imbuto y’ubwatsi, hubakwa hangari zo guhunikamo ubwatsi, hagurwa imashini zizinga ubwatsi ndetse n’imashini zikata ubwatsi (chopper machines). Hubatswe amakusanyirizo hatangwa n’ibikoresho bitandukanye Yagarutse ku bikorwa remezo bigira uruhare mu gukusanya umukamo biri hirya no hino mu gihugu, ahasanwe amakusanyirizo 57, agera kuri 64 ahabwa ibikoresho byifashishwa mu gukusanya no gukonjesha amata, hubatswe amakusanyirizo manini 15 agezweho yahawe umuriro w’amanyasharazi ngo hagabanywe ibihombo by’iyangirika ry’amata n’udukusanyirizo duto 50. Aborozi begerejwe amazi hacukurwa amavomero (boreholes) abafasha kuhira inka by’umwihariko mu gihe cy’impeshyi. Muri uyu mushinga kandi haguzwe n’imashini itanga Azote ibikwamo intanga, hanuzuye ikigo kizakorerwamo ibijyanye no kunoza uburyo bwo kuvugurura ubworozi, hanasanwe laboratwari 4 zikoreshwa mu gupima no kuvura amatungo. Haguzwe ibimasa 10 bikurwamo intanga zo kuvugurura icyororo, hakomeza no guhugura ndetse no gushyigikira abafashamyumvire nyuma bageza ubumenyi bungutse ku bandi borozi hagamijwe guteza imbere ubworozi. Umushinga wa RDDP watangiye mu mwaka wa 2017 ugamije kongera ubwinshi n’ubwiza bw’amata, kubaka ubumenyi n’ubushobozi bw’aborozi mu kongerera agaciro amata n’ibiyakomokaho. Amakoperative amwe y’aborozi yafashijwe kugura imodoka, ibyuma bikonjesha amata, amakusanyirizo y’amata ahabwa umuriro w’amashanyarazi n’ibindi. Aborozi muri rusange rwishimira ko inka zabo zitakigandara. Umuyobozi w’umushinga RDDP, Ndagijimana Alexis avuga ku bikorwa remezo byegerejwe aborozi Abingoma Livingston agurisha imbuto z’ubwatsi abandi borozi Aborozi bahawe amashitingi afata amazi (dam sheet)

Rwamagana: Harabera isiganwa ku maguru kuri iki cyumweru. Mu rwego rwo gufasha abanyarwanda muri rusange, abanyarwamagana by’umwihariko ndetse n’abanyamahanga, Ubuyobozi bw’Akarere ka Rwamagana ku bufatanye n’Umuryango AVEGA (Umuryango w’abapfakazi ba Jenoside yakorewe abatutsi mu 1994) n’umuterankunga MSAADA bategura buri mwaka irushanwa ryo gusiganwa ku maguru, Ku cyumweru taliki ya 21/02/2016,iri siganwa riraba rikinwa ku nshuro ya gatandatu, rikazabera mu Karere ka Rwamagana,aho iri siganwa rizaba rikinwa mu byiciro bitatu. A) Abarengeje imyaka 45, Abayobozi n’abana Muri ki cyiciro kizaba ari umwihariko w’abanyarwamagana gusa,bazasiganwa ahangana na Kilometero 5, bahagurukira imbere y’ibiro bya AVEGA mu kibuga cya AEE bamanuke umuhanda uzwi ku izina rya Poids lourd, bakatire muri rond point aho bita mu Byimana bazamuka ku ruganda rw’umuceri, kuri St Aloys bakomeze uwo muhanda ugana Kayonza bace ku Ntara y’Iburasirazuba, bakatire mu muhanda ujya poids lourd bagana ku kibuga cya AEE aho bahagurukiye. B) ½ MARATHON Bazasiganwa urugendo rungana na Kilometero 21, bahagurukire ku kibuga cya AEE bamanuke umuhanda wa Poids lourd, bakatire muri rond point aho bita mu Byimana bazamuke ku ruganda rw’umuceri, bakomeze uwo muhanda barenze gare ya Rwamagana bakate mu muhanda uca mu maduka bamanuke ahitwa Buswahirini mu muhanda ukomeza ugana Karembo na Zaza, bakatire hafi y’aho akagari ka Sovu kubatse, bagaruke mu mujyi wa Rwamagana nibagera kuri station MEREZ banyure haruguru yayo mu muhanda uca muri polisi batunguke mu muhanda munini werekeza Kayonza bakate basoreza ku kibuga aho batangiriye. C) MARATHON Bazasiganwa urugendo rungana na 42 Km, bakomeze umuhanda umwe n’uwa birukanse ½ Marathon ariko bo bazarenga ku kagari ka SOVU bakomeze ahitwa Cyaruhogo bakomeze uwo muhanda barenze gato aho ikiyaga cya Mugesera gitangirira niho bazakatira bakagaruka muri iyo nzira bagaruke mu mujyi wa Rwamagana bageze kuri station MEREZ banyure haruguru yayo mu muhanda uca muri Polisi batunguke mu muhanda munini werekeza Kayonza bakate basoreza ku kibuga aho batangiriye. Iri siganwa biteganijwe ko rizatangira ku i saa Moya (7H00), mu gihe kwiyandikisha ari amafaranga 500 ndetse kandi hakazatangwa ibihembo ku bantu mirongo itandatu (60) bari mu byiciro bitatu byavuzwe haruguru. Umunyamakuru @ Samishimwe

Dore impamvu zituma umusore mumaze kuryamana atongera kuguha agaciro. Abagabo n’abasore abenshi wagira ngo inda ibabyara ni imwe, iyo mumaze gusambana mubyarana abo akigira nk’aho ntaho akuzi. Gusa hari indangagaciro n’imyitwarire nk’umukobwa ukwiye kugira, zituma umusore akomeza kukubaha.Dore ibintu bine abasakashatsi bagaragaje ko bituma umusore atongera kugukenera hafi ye iyo arangiye urubanza rwe.1.KwisuzuguzaUmukobwa wese muri we wumva ko ari umuntu ufite agaciro, ugomba kubahwa ntabwo ajya apfa kugwa mu mutego wo kumurarana ijoro rimwe ngo umucire nka (...)Abagabo n’abasore abenshi wagira ngo inda ibabyara ni imwe, iyo mumaze gusambana mubyarana abo akigira nk’aho ntaho akuzi. Gusa hari indangagaciro n’imyitwarire nk’umukobwa ukwiye kugira, zituma umusore akomeza kukubaha.Dore ibintu bine abasakashatsi bagaragaje ko bituma umusore atongera kugukenera hafi ye iyo arangiye urubanza rwe.1.KwisuzuguzaUmukobwa wese muri we wumva ko ari umuntu ufite agaciro, ugomba kubahwa ntabwo ajya apfa kugwa mu mutego wo kumurarana ijoro rimwe ngo umucire nka shikarete ishizemo umutobe.Umukobwa ntabwo aba akwiye kwemera kuba igikoresho cy’umusore cyangwa umugabo ngo amuyobore nk’uyobora itungo ritazi ubwenge. Ahubwo agomba kwihagararaho kuburyo adakoreshwa ibitamurimo, ahubwo akajya inama n’umusore bagafatira hamwe umwanzuro kandi akirinda umwanzuro wazatuma yicuza.2. Ntabwo mugira umwanya wo kumenyanaNk’umukobwa iyo wiyemeje kujya mu rukundo ugomba kugira intego. Ugomba kugira umurongo ngenderwaho ugatumbira intego yawe, fiyansaye cyangwa ubukwe, ukirinda ikintu cyose kiri hanze y’inzira wahisemo. Umukobwa wese akwiye kwirinda guta igihe kuko ‘ubuto burashukana.Umwari akwiye gushaka amakuru ahagije ku musore umusabye ko bakundana, akamenya umuryango w’uwo musore, kuko ashobora kumubeshya ko ari umusore nyamara ari umugabo ufite undi mugore. Inzobere mu by’imibanire zivuga ko urukundo rufite intego rumara imyaka hagati ya 3 na 5.3. Ntabwo uri umukobwa ashakaNta kinegu kirimo, mbere yo gutangira gukundana n’umusore ukwiye kumubaza umukobwa ashaka uwo ariwe ukumva niba muzahuza. Ugendeye ku gisubizo aguhaye ushobora kumenya niba muberanye cyangwa niba bitazakunda ukabivamo hakiri kare. Iyo utabigenzuye ngo ubihagarike kare, ushiduka igihe cyarakurenganye ukabihagarika urira, ubabaye kandi wakabaye warabivuyemo kare ukagenda utekanye.4. Aba yageze ku ntego yeAbasore bamwe bashukwa n’ikigare barimo, bagahigira kuzasambanya umukobwa runaka, bene uwo musore iyo amaze kugutesha agaciro ntabwo yongera kukwikoza. Bisaba umukobwa gushishoza no kumenya neza niba umusore umusabye kumusura mu nzu ye adakoreshwa n’ikigare cy’abasore cyangwa abagabo bagenzi be.

Perezida Kagame na Madamu bari mu Bwongereza ahateganijwe umuhango wo kwimika umwami Charles III. Perezida Paul Kagame na Madamu we Jeannette Kagame, bari i Londres mu Bwongereza aho bitabiriye umuhango wo kwimika umwami Charles III wa kiriya gihugu.Ni umuhango uteganyijwe ku wa Gatandatu tariki ya 06 Gicurasi 2023.Ibiro by’Umukuru w’Igihugu kuri Twitter byatangaje ko Perezida Kagame nyuma yo kugera mu Bwongereza yagiranye ibiganiro na Minisitiri w’Intebe w’Iki gihugu, Rish Sunak.Muri ibi biganiro byabereye ahitwa 10 Downing Street, Perezida Kagame na Minisitiri w’Intebe Sunak "baganiriye ku ngingo zitandukanye zirimo iy’abimukira ndetse n’ubufatanye mu iterambere ry’ubukungu, ibikorwa byo hirya no hino ku Isi ndetse n’andi mahirwe."Nk’Umuyobozi w’Umuryango w’Ibihugu bikoresha Icyongereza, Commonwealth muri iki gihe, Perezida Kagame azitabira inama y’abakuru b’ibihugu na za guverinoma bahuriye muri uyu muryango, izaba kuri uyu wa Gatanu. Umwami Charles III na we azitabira iyi nama.Kuri uwo munsi kandi, Madamu Jeannette Kagame azitabira ikiganiro kivuga ku bufatanye mu kurandura kanseri y’inkondo y’umura. Iyi ikaba ari gahunda y’abafasha b’abakuru b’ibihugu bahuriye muri Commonwealth.Ku wa Gatandatu, Perezida Kagame na Madamu Jeannettte Kagame bazifatanya n’abandi bayobozi mu muhango wo kwimika Umwami Charles, uzabera i Westminster Abbey i Londres.Umwami Charles III azimikwa hamwe n’umwamikazi Consort Camilla.

Ese KNC wisubiyeho ku iseswa rya Gasogi United yahanirwa amagambo yavuze mbere?. Ubwo yasesaga iyi kipe, Kakooza Nkuliza Charles yahereye ku misifurire, avuga ko umusifuzi wari wasifuye umukino wabahuje na AS Kigali na we bamwita umukinnyi mwiza w’umukino, ko barambiwe umwanda, ikipe akaba ayisheshe. Yagize ati “Muri uyu mukino tuvugishije ukuri umusifuzi na we twamwita umukinnyi mwiza w’umukino, turambiwe n’umwanda wo muri ruhago. Mushobora gutungurwa n’ibyo ngiye kubabwira, ariko guhera uyu munsi ikipe ya Gasogi United ndayisheshe mu buryo bwose. Abakinnyi bashaka kugenda bagende ntabwo tuzongera gushora na rimwe mu mupira wo mu Rwanda.” Uyu muyobozi yakomeje avuga ko inshuro nyinshi bagiye babangamirwa cyane, ashimangira ko atari amarangamutima ari kumukoresha, anakoresha amagambo akomeye. Ati “Ntabwo dushobora gukomeza kuko iyo ubyinanye n’inkende zigukozaho imirizo, ntabwo ari amarangamutima kuko ubu butumwa maze no kubuha abakinnyi n’abatoza.” Mu gushaka kumenya niba hari ibihano ashobora gufatirwa by’umwihariko ku magambo yavuze ku basifuzi ndetse n’andi ajyanye n’imyitwarire, mu kiganiro Kigali Today yagiranye n’Umunyamabanga Mukuru wa FERWAFA, Kalisa Adolphe Camarade, yavuze ko buri kintu cyose kiba muri ruhago gifite amategeko akigenga. Yagize ati “Icyiza cy’umupira ni uko nta kintu na kimwe kiba mu mupira kidateganyijwe, imyitwarire n’ibindi ku buryo buri wese uko yitwaye agira uko ahanwa iyo aramutse yishe amategeko.” Ubusanzwe ahandi aho buri tegeko ryanditse ryubahirizwa kiba kizira kuvuga cyane cyane unenga uko imisifurire yagenze mu ruhame dore ko bihanwa n’amategeko haba ku batoza cyangwa se ku bakinnyi kuko ushobora guhagarikwa imikino runaka udakina cyangwa udatoza. Ibi ntabwo ari umwihariko w’ahandi gusa kuko no mu Rwanda amategeko agenga umupira ari amwe. Kuba rero hashobora kwigwa ku magambo Perezida wa Gasogi United yavuze haba ku musifuzi ndetse no ku bindi, ntabwo byaba binyuranyije n’amategeko dore ko bitaba ari n’ubwa mbere abihaniwe kuko muri Mutarama 2022 n’ubundi yafatiwe ibihano kubera n’ubundi kuvuga ku basifuzi ndetse no gusebya uwari Perezida wa Kiyovu Sports. Icyo gihe Inama ya Komisiyo ishinzwe imyitwarire muri FERWAFA yari yavuze ko KNC yatesheje agaciro umusifuzi wo hagati Ahishakiye Balthazar ku mukino ikipe abereye umuyobozi yahuriyemo na Police FC ku itariki ya 29 Ukuboza 2021 maze ahanishwa guhagarikwa imikino ine (4) mu mupira w’amaguru isubitsweho ibiri (2) ndetse n’ihazabu y’ibihumbi mirongo itanu (50.000 FRW). Gasogi United yagarutse ikina umukino w’umunsi wa 19 wa shampiyona ubwo yanganyaga na Kiyovu Sports igitego 1-1 tariki ya 3 Gashyantare 2024. Umunyamakuru @UwimanaJeanJul1

Tanzania: Abanyekongo n’Abarundi barahambirizwa vuba.. Generali Jacob John Mkunda umuyobozi mukuru w’igisirikare cya Tanzania yasabye kwirukana impunzi zatswe uburenganzira bwo kwitwa impunzi n’abimukira badafite ibyangombwa. Imibare itangwa n’ishyirahamwe ry’impunzi kw’isi ryerekana ko kujyeza muri Kamena (6) 2023, Tanzania yari yarahaye ubuhungiro impunzi n’abasaba ubuhungiro barenga 255.000, benshi bava mu Burundi, no muri DR Congo. Perezida Samia Suluhu yemereye izi ngabo ko agiye kwikurikiranira  iki kibazo kubera ishyirahamwe rishinzwe impunzi kw’isi ryagabanyije imbaraga mu gikorwa cyaryo cyo gucyura impunzi. Ati: “Ukuri ni uko iri shirahamwe ubu nta ngufu rigifite, na wa muvuduko wo  gucyura impunzi bari bafite waragabanutse”. Avuga ko bazakomeza n’ibiganiro bya politike hagati ya Tanzania n’ibihugu byabaturakugira ngo bige inzira ibereye yo gutakukana izi mpunzi. Ati: “Iki kibazo turagifashe kandi tugiye kugihagurukira”. Impunzi z’Abarundi ziba mu nkambi ya Kasulu na Kibondo mu ntara ya Kigoma zifite ubwoba ko reta ya Tanzania ishobora kuzirukana nk’uko byagenze muri 2012, ariko ikavuga ko nta mugambi nk’uwo ifite, ko ahubwo izakomeza ibakangurira guhunguka ku bushake bwabo. Jenerali Mkunda asaba kandi reta “kwirukana impunzi zatswe uburenganzira bwo kwitwa impunzi, abimukira badafite ibyangombwa hamwe n’abasaba ubuhungiro babubuze”.

U Burundi bwavuze impamvu bwihutiye gufunga umupaka n’u Rwanda kandi RDC yo itarahise ibikora. Minisitiri w’Ububanyi n’amahanga w’u Burundi,Albert SHINGIRO,yatangaje ko u Burundi bwigenga ndetse ko ntawe bureberaho mu gufata ibyemezo ariyo mpamvu bwahisemo gufunga imipaka n’u Rwanda nyamara RDC imaze igihe ishinja u Rwanda gukorana na M23 yo yaritonze.Ubwo Minisitiri Shingiro yari yasuye inteko ishinga amategeko kuri uyu wa 12/01/2024,Umudepite witwa Gikeke Pascal yamubajije impamvu leta y’u Burundi yihutiye gufunga imipaka iyihuza n’u Rwanda nyamara igihugu cya RDC kimaze igihe mu matati n’u Rwanda cyaritonze kubikora na nubu.Minisitiri Shingiroyagize ati "Igihugu cyose gifite ubwigenge n’uburyo gikoramo,gishyiraho gahunda.Ntawe uzi impamvu RDC itarafunga imipaka kuko ntitubabaza impamvu batarayifunga.Ubwigenge bwacu rero,leta ifata imyanzuro izi na ziriya.Si kuri ibi by’imipaka gusa kuko n’izijyanye n’ububanyi n’amahanga,buri gihugu cyose gikoresha ubwigenge.Nicyo kintu gikuru ibihugu byose bigenderaho.Ntawe uzakubaza ngo kuki wakoze iki cyangwa kiriya,wafunze wafunguye.Si ngombwa kwisobanura kuko bwanacya wanafunguye."Uyu yakomeje avuga ko nta mvura idahita,ibi bazo biri hagati y’ibihugu bishobora gukemuka ejo cyangwa ejobundi,have akazuba keza hanyuma umubano wongere ube mwiza."Tariki ya 11 Mutarama 2024 ni bwo u Burundi bwafashe icyemezo cyo gufunga imipaka yose ibuhuza n’u Rwanda.Intandaro y’iki cyemezo kuri iyi nshuro yegetswe ku Mutwe wa RED Tabara urwanya Ubutegetsi bwa Gen Ndayishimiye uherutse kugaba igitero ku gihugu cye unyuze ku Mupaka wa Gatumba, “ukica abasivili 22”, u Burundi bwavuze ko cyatijwe umurindi n’u Rwanda, icyakora rwo rukabyamaganira kure, rugaragaza ko nta shingiro bifite, cyane ko n’ibice wanyuzemo ntaho bihuriye narwo.Ikindi ni uko Perezida Ndayishimiye aherutse kuvuga ko igihugu cye gishaka abahungiye mu Rwanda nyuma yo kugerageza guhirika ubutegetsi bwa Pierre Nkurunziza mu 2015, nyamara rwo ntirubatange, abaturage bahahiranaga bakaba ibitambo, rwo rukagaragaza ko kwaba ari uguhonyora amategeko mpuzamahanga nkana.Umupaka wa Nemba ukora ku Karere ka Bugesera no kuri Komine Busoni mu Burundi, wanyuragaho urujya n’uruza rwabaturage baba abava mu Rwanda bajya mu Burundi ndetse n’abavayo ku buryo ku kwezi hanyura abari hagati y’ibihumbi 18 na 24 bigaterwa n’iminsi kuko hari na za bisi zavaga mu Burundi zijya Uganda zinyuze mu Rwanda.Uyu mupaka kandi unyurwaho n’amakamyo arenga 50 mu kwezi atwara ibicuruzwa cyane cyane bijya muri Uganda, nyuma y’umwaka umwe yongeye gufungurwa, ibintu byari bitangiye kujya mu buryo.Kuri ubu ibintu byasubiye irudubi kuko uhageze asanga hamuhamagara.

aho abandi batatureba, tukabwira nabi abagize umuryango wacu?1 Pet 3:7. 6. Kuba Kimberly yaravugaga amagambo meza byagize akahe kamaro? 6 Iyo dukoresheje neza impano yo kuvuga, bituma abandi bamenya ko dukorera Yehova. Babona itandukaniro riri “hagati y’ukorera Imana n’utayikorera” (Mal 3:18). Uko ni ko byagendekeye mushiki wacu witwa Kimberly. b Yagombaga gukorana umukoro  n’umunyeshuri biganaga. Uwo munyeshuri yaje kubona ko Kimberly atandukanye n’abandi banyeshuri. Ntiyavugaga abandi nabi, ahubwo yabavugaga neza kandi ntavuge amagambo mabi. Ibyo byatangaje uwo munyeshuri cyane kandi bituma nyuma yaho yemera kwiga Bibiliya. Iyo tuvuga amagambo meza maze bigatuma abandi bifuza kumenya Yehova, biramushimisha cyane. 7. Wifuza gukoresha ute impano yo kuvuga Yehova yaguhaye? 7 Twese twifuza kuvuga amagambo meza ahesha Yehova icyubahiro kandi agatuma tubana neza n’abavandimwe bacu. Reka noneho turebe icyo twakora kugira ngo dukomeze kubera abandi urugero rwiza ‘mu byo tuvuga.’ JYA UBERA ABANDI URUGERO RWIZA MU MURIMO WO KUBWIRIZA Kuvugisha neza abantu duhura na bo mu murimo wo kubwiriza bishimisha Yehova (Reba paragarafu ya 8 n’iya 9) 8. Uko Yesu yitwaye igihe abantu bamubwiraga nabi mu murimo wo kubwiriza, bitwigisha iki? 8 Mu gihe abandi bakubwiye nabi, uge ubasubiza neza kandi ububashye. Igihe Yesu yakoraga umurimo wo kubwiriza, abantu bamushinjaga ibinyoma bavuga ko ari umusinzi, umunyandanini, ko akorana na Satani, ko atubahiriza Isabato kandi ko atuka Imana (Mat 11:19; 26:65; Luka 11:15; Yoh 9:16). Nyamara Yesu ntiyabarakariraga cyangwa ngo abasubize nabi. Natwe dukwiriye kwigana Yesu, tugasubiza neza abatubwiye nabi (1 Pet 2:21-23). Icyakora ntibyoroshye (Yak 3:2). None se ni iki cyadufasha? 9. Ni iki cyadufasha kwifata ntituvuge nabi mu gihe turi mu murimo wo kubwiriza? 9 Jya ugerageza kumenya icyatumye nyirinzu avuga nabi. Umuvandimwe witwa Sam yaravuze ati: “Iyo nyirinzu ambwiye nabi, si byo nibandaho, ahubwo icyo nibandaho ni uko akeneye kumenya ukuri kandi akaba ashobora guhinduka.” Hari igihe nyirinzu atubwira nabi, bitewe n’uko twagiye kumusura mu gihe kitari kiza. Reka turebe uko mushiki wacu witwa Lucia abigenza iyo hagize umubwira nabi. Aho kurakara, asenga Yehova akamusaba gutuza no kwifata kugira ngo na we atamubwira nabi. Natwe tuge twigana Lucia mu gihe hagize utubwira nabi. 10. Dukurikije ibivugwa muri 1 Timoteyo 4:13, ni iyihe ntego twakwishyiriraho? 10 Jya witoza kwigisha neza. Nubwo Timoteyo yari umubwiriza w’inararibonye, yagombaga gukomeza kwitoza kugira ngo arusheho kwigisha neza. (Soma muri 1 Timoteyo 4:13.) None se ni iki cyadufasha kwigisha neza, igihe turi mu murimo wo kubwiriza? Tugomba kwitegura neza. Igishimishije, ni uko dufite ibikoresho byinshi byadufasha kwigisha neza. Urugero, agatabo Itoze gusoma no kwigisha hamwe n’ibitekerezo biboneka mu kiciro kivuga ngo: “Jya urangwa n’ishyaka mu murimo wo kubwiriza” cyo mu Gatabo k’Iteraniro  ry’Umurimo n’Imibereho ya Gikristo, bishobora kugufasha. Ese ujya ukoresha ibyo bikoresho? Iyo twiteguye neza, ntitugira ubwoba mu gihe turi mu murimo wo kubwiriza kandi tuvugana ikizere. 11. Ni iki bamwe mu Bakristo bakora kugira ngo bigishe neza? 11 Nanone iyo twitegereje abantu bazi kwigisha neza mu itorero kandi tukabigana,

Muhanga: Abagore barashishikarizwa kwiyamamariza imyanya y’ubuyobozi. Mu kiganiro yahaye abitabiriye kongere y’abagore ya mbere mu mwaka wa 2016 mu Karere ka Muhanga, yabaye tariki 8 Mutarama, Mutakwasuku yabwiye abagore ko kwitabira kujya mu nzego z’ubuyobozi bizagabanya ubwigunge bw’abagore nk’abagize umubare munini mu muryango Nyarwanda. Mutakwasuku avuga ko umugore w’umuyobozi agomba kandi gukurikiza amahame y’ubuyobozi ntiyumve ko ari kamara. Yagize ati “Ubuyobozi butuma umuntu akora ibyo yumvikanye n’abandi ntabwo yikomeraho, ahana amakuru n’abandi bayoborana kuko bica ibihuha.” Kugira ngo abagore babashe kujya mu nzego z’ubuyobozi ariko ngo bisaba ko baba bajijutse kuko iyo bafite ubujiji nubundi bakomeza kwitinya no kudashyira mu bikorwa inshingano baba batorewe. Yamuragiye Assumpta wo mu Murenge wa Rugendabari avuga ko abagore bakwiye kwitabira amashuri yigisha gusoma no kwandika kuko ari imwe mu nzitizi zituma batitabira imyanya mu buyobozi. Agira ati “Akenshi abagore batinyishwa no kutamenya gusoma kwandika no kubara, bigatuma bahora muri ya mico ya kera.” Senateri Marie Claire Mukasine, wifatanyije n’abagore muri Congres yabo i Muhanga, yavuze ko igihe kigeze ngo abagore bafunguke, bitabire ibikorwa by’iterambere. Mukasine ati “Iyo umugore yafungutse, byose birashoboka kuko ibanga ry’urufunguzo rwo gukomera kw’abagore buri wese ararufite harabura gusa imyumvire.” Senateri Mukasine avuga ko igihe abagore bazaba babashije kwitabira kujya mu myanya y’ubuyobozi bizakemura amakimbirane mu ngo kuko umugore w’umuyobozi ashyira mu gaciro kandi akemera kugirana ibiganiro n’abandi. Inama y’Igihugu y’Abagore mu Karere ka Muhanga irangije manda yayo ariko abayigize basabwa kongera kwiyamamaza, bityo abakoze neza bakazongera gutorwa bagakomeza ibikorwa by’iterambere. Umunyamakuru @ murieph

Kigali:Imodoka yakoze impanuka ihitana umushoferi wari uyitwaye. Mugitondo cyo kuri uyu wa Gatatu tariki ya 16 Werurwe , Imodoka yari ipakiye isukari ivuye ku Kimironko yerekeza mu Murenge wa Kinyinya mu Karere ka Gasabo, yacitse feri igwa munsi y’umuhanda umushoferi wari uyitwaye ahita y’itaba Imana.Umuturage witwa Uwizeyimana Emmanuel wari uri hafi aho ubwo yabaga yabwiye IGIHE dukesha iyi nkuru agira ati “Yavaga ku Kimironko icika feri. Twari hafi aho duhita twiruka.”Polisi yahise ihagera hamwe n’imbangukiragutabara kugira ngo itange ubufasha (...)Mugitondo cyo kuri uyu wa Gatatu tariki ya 16 Werurwe , Imodoka yari ipakiye isukari ivuye ku Kimironko yerekeza mu Murenge wa Kinyinya mu Karere ka Gasabo, yacitse feri igwa munsi y’umuhanda umushoferi wari uyitwaye ahita y’itaba Imana.Umuturage witwa Uwizeyimana Emmanuel wari uri hafi aho ubwo yabaga yabwiye IGIHE dukesha iyi nkuru agira ati “Yavaga ku Kimironko icika feri. Twari hafi aho duhita twiruka.”Polisi yahise ihagera hamwe n’imbangukiragutabara kugira ngo itange ubufasha bwihuse.

U Rwanda rwagurijwe miliyari 97 Frw yo kuvugurura Ibitaro bya Ruhengeri. Guverinoma y’u Rwanda yasinyiye inguzanyo ya miliyoni 75 z’Amayero, ni ukuvuga miliyari zisaga 97 z’amafaranga y’u Rwanda, azifashishwa mu kuvugurura Ibitaro Bikuru bya Ruhengeri bikagera ku rwego rugezweho. Amasezerano y’iyo nkunga yatanzwe n’u Bufaransa binyuze mu kigo cy’u Bufaransa gishinzwe iterambere mpuzamahanga (AFD), yashyizweho umukono n’Umunyamabanga wa Leta muri Minisiteri y’Imari n’Igenamigambi Ushinzwe Imari ya Leta Tusabe Richard ndetse na Arthur Germond uyobora ishami ry’u Rwanda rya AFD. Ibitaro Bikuru bya Ruhengeri biherereye mu Karere ka Musanze ariko bikaba bifasha abaturage bo mu Turere dutandatu tw’Intara y’Amajyaruguru yitezweho kuzaba ifite abaturage bagera kuri miliyoni 3 bitarenze mu mwaka wa 2040 bavuye kuri miliyoni 2.1 babarizwa muri utwo Turere. Ibyo bitaro byubatswe mu mwaka wa 1939, kuri ubu bikaba bikoresha ubushobozi bwabyo bwose ndetse rimwe na rimwe bukaba bujya hasi y’abakenera serivisi bitanga. Uretse n’ubushobozi, bivugwa ko kuvugurura Ibitaro Bikuru bya Ruhengeri binajyanye no guharanira ko aka gace k’ubukerarugendo kagira ivuriro rishobora kwakira abasura u Rwanda cyane cyane ibice by’amajyaruguru ahabarizwa Pariki y’Igihugu y’Ibirunga icumbikiye ingagi zo mu misozi. Biteganyijwe ko iyo nguzanyo izifashishwa mu kuvugurura inyubako n’ibindi bikorwa remezo ndetse hakubakwa n’izindi nyubako nshya zijyanye n’igihe zizanashyirwamo ibikoresho bigezweho. Tusabe yagize ati: “Ubwiyongere bw’abaturage, ikwirakwira ry’ibyorezo, gahunda y’uburezi kuri bose ndetse n’imiterere y’agace biherereyemo bituma Ibitaro bya Ruhengeri bitagifite ubushobozi bwo kwakira abaturage babikeneramo serivisi. Inguzanyo ya AFD izafasha mu kubaka, kuvugurura no gushyiramo ibikoresho by’ubuvuzi. Intego ni yo kugeza ku baturage bo mu Ntara y’Amajyaruguru serivisi z’ubuvuzi zirambye.” Tusabe Richard ashyira umukono ku masezerano yo kwakira inguzanyo yatanzwe na AFD Yongeyeho ko iyo nkunga ari inguzanyo y’igihe kirekire izishyurwa mu  myaka 20, izaba irimo igihe gisonewe cy’imyaka itanu, ndetse ikazishyurwa ku nyungu ya 1%. Biteganyijwe ko kuvugurura Ibitaro Bikuru bya Ruhengeri bizabyongerera ubushobozi, aho bizava ku bitanda byakirirwaho abarwayi 320 bikagera kuri 550, kubaka amashami mashya yo gusuzumiramo abarwayi afite ibikoresho by’ubuvuzi by’ikoranabuhanga rigezweho, haba ibipima indwara z’umutima, MRI na CT scan zisuzuma amagufwa n’izindi ndwara z’imbere mu mubiri. Minisitiri w’Ubuzima Dr. Nsanzimana Sabin, yavuze ko nibimara kuzura bizaba binafite ibyumba byo kwakiriramo indembe bigezweho (ICU), bikazajyana no kuzamura ibyo bitaro bikagira serivisi  zizewe ku rwero mpuzamahanga. Yagize ati: “Ibitaro bya Ruhengeri nibimara kuzura bizaba ari byo bya mbere bigari mu Rwanda tugereranyije n’ibindi byose dufite uyu munsi.” Kuvugurura Ibitaro bya Ruhengeri biri muri gahunda ya Leta y’u Rwanda yo kuba ihuriro rya serivisi z’ubuvuzi muri Afurika. Minisitiri Dr.  Nsanzimana avuga ko kuvugurura ibi bitaro bizatuma abaturage barushaho guhabwa serivisi nziza baba abo mu Ntara y’Amajyaruguru n’iy’Iburengerazuba by’umwihariko, ba mukerarugendo ndetse n’abo mu bihugu bituranye n’u Rwanda. Biteganyijwe ko AFD izanatanga miliyoni 4 z’Amayero, ni ukuvuga amafaranga y’u Rwanda asaga miliyari 5.1, azifashishwa mu kubaka ubushobozi no guhugura abakozi b’Ibitaro Bikuru bya Ruhengeri cyane cyane abaganga batanga serivisi zo kubyaza, abita ku buzima bw’imyororokere y’abagore n’abakobwa n’ubw’abana, abatanga ubuvuzi ku ndwara z’igikatu, izandura n’izindi zoze ziri muri gahunda ya Leta yo kuzirwanya. Arthur Germond yavuze ko bashimishijwe no gukorana n’u Rwanda ibyo bikorwa bigamije kurushaho kunoza imibereho y’abaturage no gutegurira ibyo Bitaro guhangana ingorane z’ubuzima zishobora kuzavuka mu gihe kizaza. KAMALIZA AGNES

Asaga miliyari 300Frw agiye gushorwa mu buhinzi. Kuba ubuhinzi ari ikintu gifatiye abatari bacye runini, kandi kikaba gisaba amafaranga menshi hamwe n’ishoramari rifite imbaraga, bituma Leta y’u Rwanda ibinyujije muri MINAGRI, ishaka uko abari mu buhinzi bakomeza kwaguka bagatera imbere bityo bakongera umusaruro. Ni muri urwo rwego Leta y’u Rwanda yasabye inguzanyo ikanahabwa na Banki y’Isi igera ku Madolari y’Amerika miliyoni 300, azakoreshwa mu gukemura ibibazo bikigaragara mu buhinzi, birimo kongera umusaruro w’ibikomoka ku buhinzi, kugira ngo ababukora bashobore kwiteza imbere mu buryo bwagutse kandi bwihuse. Ni gahunda izashyirwamo miliyari zisaga 210 z’Amafaranga y’u Rwanda, azifashishwa mu bikorwa birimo kongera umusaruro, ubushakashatsi ndetse no kuhira imyaka. Hari kandi arenga miliyari 50Frw azajyanwa mu bigo by’imari kugira ngo azafashe abahinzi guhabwa inguzanyo, bakagabanyirizwa inyungu ugereranyije n’inguzanyo bari basanzwe bahabwa kuko amafaranga y’umushinga azunguka 8%, aho umukiriya azajya abugana n’ikigo cy’imari ubundi agahabwa inguzanyo ku buryo igiteranyo cy’inyungu kizaba giciriritse ugereranyije n’iyari isanzwe itangwa ingana na 17% na 24%. N’ubwo hari haratangijwe gahunda y’ubwishingizi mu buhinzi n’ubworozi, ariko ntabwo imibare y’abitabira iyi gahunda ntabwo iragera ku rwego rushimishije, kubera ko ingengo y’imari yashyirwagamo itari ihagije, ari nayo mpamvu hateganyijwe amafaranga arenga miliyari 20 azashyirwa muri iyi gahunda, mu rwego rwo kuyunganira kugira ngo ibe gahunda yagutse. Kubera ko urubyiruko n’abagore bakeneye koroherezwa mu ishoramari ry’ubuhinzi, MINAGRI yashyizeho igice kizajya gitanga hafi 70% by’igishoro urubyiruko cyangwa se umugore ukora akazi mu ruhererekane rw’ubuhinzi n’ubworozi kubona, ubwo bufasha. Minisiteri w’Ubuhinzi n’Ubworozi, Dr. Geraldine Mukeshimana, avuga ko kuba uyu mushinga utangijwe ari ikintu cyiza. Ati “Uko tugenda dusohoka mu kibazo cya Covid-19, uko intambara y’u Burusiyana muri Ukraine igenda ikomera, bituma inyongeramusaruro ku isoko mpuzamahanga zigenda zigabanuka, uko zigabanuka bizamura ibiciro cyane, zikatugeraho zihenze. Niyo mpamvu mubona y’uko abahinzi bagumya bavuga ko ifumbire ihenze”. Akomeza agira ati “Ibi rero biraza kudufasha kuko byibuza byatuma n’uruhare rwabo, babasha kubona aho bakura inguzanyo zabafasha kugira ngo buzuzanye na nkunganire Leta iba yabahaye, babashe gushora imari twese tugamije kongera umusaruro”. Umuyobozi wa Banki y’Isi mu Rwanda Roland Pryce, avuga ko kuba u Rwanda rufite intego nziza ari imwe mu mpamvu zatumye baruha ayo mafaranga. Ati “U Rwanda ruri mu bihugu bifite intego nziza yo guhaza abaturage barwo, kandi tugomba kubibafashamo”. Umunyamabanga Mukuru w’Umuryango w’abahinzi n’abarozi mu Rwanda (Imbaraga), Joseph Gafaranga, avuga ko inyungu y’amafaranga 24% batangaga muri SACCO na 18% mu zindi Banki z’ubucuruzi, yari menshi ku buryo yatumaga abahinzi batunguka. Ati “Ntabwo bunguka kubera ko twereza rimwe, nyuma wajya kubara ugasanga igiciro baguhaye ku isoko kuko ibiciro bishyirwaho n’isoko, ugasanga kiri munsi y’uko washoye. Ubucuruzi rero nibujyamo gahunda, abahinzi bakumvikana n’abacuruzi, hakaba habonetse n’ibikorwa remezo nk’uko muri uriya mushinga bimeze bizatuma icyo giciro twumvikanyeho cyungura umuhinzi, wakongeraho ko inyungu igiye kujya ku 8% aho kuba 24%, ibyo bizatuma umuhinzi mu dufaranga duke azaba yungutse, azasagura utwo kwikenura”. N’ubwo uyu mushinga uzakorerwa mu gihugu hose, ariko uzibanda cyane mu turere twa Bugesera, Gatsibo, Gasabo, Gicumbi, Gisagara, Huye, Kayonza, Kicukiro, Kirehe, Muhanga, Nyanza, Nyagatare, Nyamasheke, Nyaruguru, Ruhango na Rusizi. Biteganyijwe ko hazuhirwa hegitari 17,673, mu gihe abaturage bo mu ngo 235,977 aribo bazabona akazi binyuze mu ishyirwa mu bikorwa ry’uyu mushinga. Umunyamakuru @ lvRaheema

Icyorezo cya Zika cyagaragaye muri Tanzania. Ikigo cy’Igihugu cy’Ubushakashatsi ku ndwara z’ abantu muri Tanzania (NIMR), cyatangaje ko muri iki gihugu wabonetse abantu banduye Virus ya Zika.Ni ibyatangajwe na Dr. Mwele Malecela uyobora NIMR. Ngo mu baturage ba Tanzania 533 basuzumwe, abagera kuri 15.6% basanze baranduye iyi Virus.Dr. Mwele Malecela yatangaje ko iyi virusi yasanzwe mu maraso y’abana bakivuka barenga 80 muri 533 bakoreweho ubushakashatsi mu bice bitandukanye by’igihugu.Iyi virusi yagaragaye cyane muri Morogoro ndetse (...)Ikigo cy’Igihugu cy’Ubushakashatsi ku ndwara z’ abantu muri Tanzania (NIMR), cyatangaje ko muri iki gihugu wabonetse abantu banduye Virus ya Zika.Ni ibyatangajwe na Dr. Mwele Malecela uyobora NIMR. Ngo mu baturage ba Tanzania 533 basuzumwe, abagera kuri 15.6% basanze baranduye iyi Virus.Dr. Mwele Malecela yatangaje ko iyi virusi yasanzwe mu maraso y’abana bakivuka barenga 80 muri 533 bakoreweho ubushakashatsi mu bice bitandukanye by’igihugu.Iyi virusi yagaragaye cyane muri Morogoro ndetse no mu gace ka Geita mu Majyaruguru ashyira u Burengerazuba bwa Tanzania.BBC dukesha iyi nkuru itangaza ko ubu bushakashatsi bwagaragaje ko abana 6% bavuka ku babyeyi barwaye iyi ndwara mu gihe bari batwite, bakunze guhura n’ibibazo byo kuvukana ubusembwa burimo kugira umutwe muto (microcephaly), bishobora no gutuma umwana agira ikibazo mu mikorere y’ubwonko ndetse n’imikurire ye.Minisiteri y’Ubuzima muri Tanzania yahise itera utwatsi ubu bushakashatsi ivuga ko nta Zika iri mu gihugu.Mu itangazo bashyize ahagaragara rigira riti “Nk’uko twabitangaje muri Gashyantare 2016, iyi ndwara ntabwo irinjira mu gihugu. Turagira ngo tumare impungenge abenegihugu ko nta kibazo gihari. Ubushakashatsi bwakozwe bwari bugamije gusuzuma ibikoresho bihari byifashishwa mu gupima virusi ya Zika n’iya Chikungunya. Ibyabuvuyemo bikeneye kunonosorwa kurushaho nk’uko bigenwa n’amahame y’Ishami ry’Umuryango w’Abibumbye ryita ku buzima, OMS.”Mu ntangiriro z’uyu mwaka, Leta ya Tanzania yashyizeho abaganga b’inzobere bahawe inshingano zo gukurikirana indwara ya Zika yari imaze iminsi ihitana ubuzima bw’abatari bake muri Amerika y’Amajyepfo, by’umwihariko muri Brazil.Muri Gashyantare 2016 nibwo OMS yatangaje ko Virus ya Zika ari icyorezo gihangayikishije isi yose ndetse cyaro gikomeje gutera benshi impungenge.Virusi ya Zika isakazwa n’imibu yo mu bwoko bwa Aedesaegypti iruma abantu ikabateramo ubwo bwandu. Inkomoko y’uyu mubu yavumbuwe bwa mbere mu maraso y’inkende yabaga mu ishyamba ryitwa Zika mu gihugu cya Uganda mu 1947, mbere yo kugaragara mu mibu myinshi (Aedes africanus) yapimwe iturutse muri iryo shyamba mu mwaka wa 1948.Yaje kuboneka mu bantu muri Uganda na Tanzania mu 1952, mbere yo kugaragara muri Nigeria muri 1958.Umuntu ashobora no kuyandura kandi mu gihe akoze imibonano n’umuntu uyifite batabanje kwikingira.

APR FC na AS Kigali zizakinira imikino Nyafurika i Huye. Mbere y’uko imikino ihuza amakipe yabaye aya mbere n’ayatwaye ibikombe iwayo, muri Afurika CAF Champions League na CAF Confederation Cup, Impuzamashyirahamwe y’umupira w’amaguru muri Afurika, CAF, yatangaje stade zujuje ibisabwa mu bihugu bitandukanye, kugira ngo zemererwe gukinirwaho imikino y’amarushanwa mpuzamahanga. Uru rutonde rugaragaraho ko stade mpuzamahanga ya Huye ariyo yonyine yemerewe kuberaho imikino mpuzamahanga mu Rwanda, ibi bisonuye ko ikipe ya APR FC izakina CAF Champions League yatomboye ikipe ya US Monastir yo muri Tunisia, na AS Kigali izakina CAF Confederation Cup yatomboye ikipe ya ASAS Djibouti Telecom yo muri Djibouti, imikino yose bazakirira mu Rwanda izabera mu karere ka Huye. Umuvugizi wungirije w’ishyirahamwe ry’umupira w’amaguru mu Rwanda (FERWAFA), Jules Karangwa, yari aherutse gutangariza Kigali Today ko Stade mpuzamahanga ya Huye CAF yamaze kwemerera u Rwanda ko umukino wo gushaka itike y’Igikombe cya Afurika, cy’abakinnyi bakina imbere mu bihugu byabo (CHAN2023), ruzakina na Ethiopia uzabera kuri iyo stade. Umunyamakuru @UwimanaJeanJul1

Iki gitabo cyanditswe na Baruki mwene Neriya, mwene Māseya, mwene Sedekiya, mwene Azariya, mwene Hilikiya. Yacyandikiye i Babiloni ku itariki ya karindwi y'ukwezi , mu mwaka wa gatanu Abanyababiloniya bamaze gufata Yeruzalemu bakanayitwika. Baruki asomera ayo amagambo yanditse imbere ya Yekoniya mwene Yoyakimu umwami w'u Buyuda, n'imbere y'abantu bose bari baje kumwumva, n'imbere y'abanyacyubahiro n'ibikomangoma n'abakuru b'imiryango, n'imbere ya rubanda rwose, abakuru n'abato bari batuye i Babiloni ku nkengero z'uruzi rwa Sudi. Abantu bamaze kumva ayo magambo bararize, bigomwa kurya kandi basengera imbere ya Nyagasani. Nuko bakoranyiriza hamwe ifeza, buri wese atanga akurikije ubushobozi bwe, maze bazohereza i Yeruzalemu kwa Yoyakimu umutambyi mwene Hilikiya, mwene Shalumu, no ku bandi batambyi no ku bantu bose bari kumwe na we i Yeruzalemu. Ku itariki ya cumi y'ukwezi kwa Sivani, Baruki afata ibikoresho byari byaravanywe mu Ngoro y'Uhoraho, kugira ngo abigarure mu Buyuda. Ibyo byari ibikoresho Sedekiya mwene Yosiya umwami w'u Buyuda yari yarakoresheje mu ifeza, nyuma y'aho Nebukadinezari umwami wa Babiloniya ajyanye ho iminyago Yekoniya, amujyana i Babiloni hamwe n'abatware, n'abanyabukorikori n'abanyacyubahiro na rubanda, abavanye i Yeruzalemu. Nuko bandikira abantu b'i Yeruzalemu muri aya magambo: Izi feza tuboherereje muzaziguremo amatungo y'ibitambo bikongorwa n'umuriro, n'ibyo guhongerera ibyaha, hamwe n'imibavu n'amaturo y'ibinyampeke maze mubitambire ku rutambiro rwa Nyagasani Imana yacu. Musabire kandi Nebukadinezari umwami wa Babiloniya, musabire n'umuhungu we Belishazari kugira ngo bazabeho igihe kirekire nk'ijuru. Bityo Nyagasani azaduha imbaraga, atumurikire kandi atuyobore. Nebukadinezari umwami wa Babiloniya n'umuhungu we Belishazari bazaturinda, tubakorere igihe kirekire kandi tubagireho ubutoni. Natwe kandi mudusabire kuri Nyagasani Imana yacu, kuko twamucumuyeho akaba akiturakariye. Musome icyo gitabo tuboherereje, maze mwicuze ibyaha byanyu mu Ngoro ya Nyagasani ku minsi mikuru y'Ingando, no ku yindi minsi mikuru. Dore uko muzajya muvuga: Nyagasani Imana yacu ni intabera, nyamara twebwe dukozwe n'ikimwaro nk'uko bimeze ubu. Twebwe twese abantu bo mu Buyuda n'ab'i Yeruzalemu, abami n'abatware bacu n'abatambyi bacu, n'abahanuzi bacu na ba sogokuruza twakozwe n'ikimwaro. Koko twacumuye kuri Nyagasani, twaragomye kandi ntitwumvira Nyagasani Imana yacu, wadushishikarizaga gukurikiza amategeko yaduhaye. Kuva ubwo Nyagasani avanye ba sogokuruza mu gihugu cya Misiri kugeza uyu munsi, twakomeje guhemukira Nyagasani Imana yacu, turigomeka twanga kumwumvira. Ngiyo imvano y'ibyago n'imivumo byatwibasiye kugeza n'ubu, nk'uko Nyagasani yabibwiye umugaragu we Musa, igihe avanye ba sogokuruza mu Misiri akaduha igihugu gitemba amata n'ubuki. Twanze kumvira Nyagasani Imana yacu, ntitwakurikiza amabwiriza y'abahanuzi yadutumyeho, ahubwo buri muntu yakurikije ibyifuzo bibi by'umutima we, ayoboka ibigirwamana kandi akora ibitanogeye Nyagasani Imana yacu.

Nyamagabe: Abahinzi b’icyayi bateze inyungu ku ruganda rw’icyayi ruri kubakwa mu murenge wa Buruhukiro. Bamwe mu baturage twaganiriye batangaza ko mu gihe uru ruganda ruri kubakwa bahabonye akazi kinjiza amafaranga mu ngo zabo, ibi bikaba byunganira imirimo basanzwe bakora ahanini y’ubuhinzi mu iterambere ry’ingo zabo. Ntawumenyiryayo Yozefu wo mu murenge wa Gatare yagize ati: “uru ruganda rwaduteje imbere kuko twarubonyeho amafaranga cyane twubaka, baduha akazi”. Uretse gutanga akazi mu mirimo yo kurwubaka, uru ruganda ngo ruzazanira inyungu abahinzi b’icyayi bo muri iyi mirenge ya Gatare na Buruhukiro, kuko mbere bajyaga bakora urugendo runini bakijyana ku ruganda rwa Gisovu mu Karere ka Karongi bityo inyungu ivamo ikagabanuka, ndetse ngo rimwe na rimwe bakabura uko bakijyana kikangirika bikavamo kukimena. “Icyayi cyacu cyajyaga mu Gisovu imvura yaba yaguye kikararana bakakimena, none tukaba dushimira Perezida wa Repubulika wubatse uru ruganda rukaba rugiye kutwegera icyayi cyacu bakajya bagisya giturutse hafi nta ngorane kigira mu nzira”, Ntawumenyiryayo. Semikara Innocent: “Twebwe twavunikaga dusoroma tujyana mu Gisovu, none rwatuje hafi buriya tuzabonamo inyungu kuko ayo badutwaraga batazongera kuyatwara aziyongera ku musaruro”. Ndahindurwa Fiacre, umuyobozi w’uru ruganda avuga ko ruzagira impinduka igaragara muri aka gace rurimo by’umwihariko ku baturage, ngo kuko bazahabwa akazi bakajya bagurisha umusaruro wabo hafi ndetse n’abahinzi b’icyayi bakaba bazajya babona ku mafaranga ruzinjiza kuko bafitemo imigabane ingana na 15%. Ubwo minisitiri w’intebe, Dr Pierre Damien Habumuremyi yasuraga uru ruganda mu kwezi kwa mbere uyu mwaka wa 2013 bamwijeje ko rwagombaga gutangira imirimo tariki 15/04/2013 ariko ntibyashobotse. Ndahindurwa avuga ko kubera ikibazo cy’umuhanda ndetse n’ikiraro cya Rukarara byabaye imbogamizi ku kuhageza ibikoresho, ariko ngo ubu byarahageze ku buryo mu minsi iri imbere bazatangira gukora. Ubwo Guverineri w’intara y’amajyepfo Munyantwali Alphonse yasuraga uru ruganda kuwa kabiri tariki 30/07/2013, umuyobozi w’uruganda rw’icyayi rwa Mushubi yamwijeje ko bitarenze amezi abiri bazaba batangiye gukora. Uru ruganda ruri kubakwa na sosiyete y’ishoramari yitwa MIG (multisector investment group). Emmanuel Nshimiyimana

Burundi: Ntibisanzwe aho Minisitiri yategetse ko abatwita nta bagabo bajya bazirikwa. Minisitiri w’umutekano w’imbere mu Burundi, Martin Niteretse, yategetse ko abakobwa cyangwa abandi bose batwita batarashaka, bajya bazirikwa kugeza bavuze amazina y’abagabo baba barabateye inda.Ibi Minisitiri Niteretse yabivugiye mu nama yakoreye muri komini Busiga, intara ya Ngozi tariki ya 3 Nyakanga 2023.Yagize ati: “Kugira se w’umwana ntamenyekane, mbabwira ukuntu biba byagenze? Ni ukuvuga uhera mu gitondo usambana, uwo muhuye wese musambana kugeza bukeye, n’ejo n’ejo.”Uyu muyobozi abona aba bakobwa n’abagore badafite abagabo bataziritswe, ikibazo cy’abana badafite ba se cyakomeza gukura. Ati: “Abana b’abakobwa, uwo muzabona yatwaye inda, mumujishe mpaka avuze uwayimuteye. Umugore udafite umugabo na we natwara inda, bizagende uko nyine mpaka avuze uwayimuteye.”Minisitiri Niteretse yavuze aya magambo nyuma y’aho tariki ya 1 Nyakanga 2023, Perezida Evariste Ndayishimiye amuhaye ishimwe ry’amafaranga y’Amarundi miliyoni 5 kubera ko yakoze akazi ke neza.

igihe IRMCT izasoreza imirimo yayo yose n’uburyo bunyuranye igikorwa cyo kwimurira ahandi imirimo yayo isigaye cyagenda. Ibintu nimirije imbere nkimara guhabwa inshingano nka Perezida wa IRMCT byari bishingiye kuri ayo mabwiriza. Imanza zerekeranye n’ibyaha by’ibanze zikimara gusozwa, nashishikariye kugeza ku Nama Ishinzwe Amahoro ku Isi inyandiko iteganya ibigomba gukorwa, izayobora gahunda za IRMCT mu gushyira mu bikorwa indi mirimo y’insigarira yashinzwe. Ubu icyo gikorwa cyihutirwaga cyararangiye, nyuma y’aho, muri Mata, ntangiye Inyandiko iteganya ibigomba gukorwa mu kurangiza imirimo IRMCT yashinzwe. Iyi nyandiko, ikubiyemo amakuru arambuye, igaragaza imibare y’abakozi bazakenerwa bitewe n’imirimo igomba gukorwa, yubakira ku bitekerezo by’abafatanyabikorwa b’ingenzi kandi, ku byerekeranye no kuba imirimo ya IRMCT ishobora kwimurirwa ahandi, yerekana uburyo bunyuranye byakorwamo ikanatanga inama z’uburyo byakorwamo. IRMCT irashimira Komite ishinzwe gukurikirana ibikorwa by’Inkiko mpuzamahanga yashyizweho n’Inama Ishinzwe Amahoro ku Isi bitanyuze mu nzira zisanzwe zikurikizwa kubera ubushishozi yasuzumanye iyo Nyandiko iteganya ibigomba gukorwa mu kurangiza imirimo IRMCT yashinzwe, n’uburyo yagaragaje ubufatanye mu gushakisha inzira ikwiye kandi iboneye yo gusoza imirimo ya IRMCT. Iyo Nyandiko iteganya ibigomba gukorwa mu kurangiza imirimo IRMCT yashinzwe ni inyandiko ikomeje kugenda inonosorwa, kandi IRMCT izakomeza gukurikirana ibintu bishya bizagenda bibaho maze ihindure gahunda zayo ikurikije inama zanyu n’ukuntu ibintu bizaba byifashe mu gihe kiri imbere. Uretse iyo ntambwe yatewe, hari no kuba Ibiro bishinzwe serivise z’igenzura ry’imbere mu Muryango w’Abibumbye byarakoze isuzuma rikwiye mu rwego rwo kureba niba imirimo y’insigarira ya IRMCT ari ingirakamaro, inoze kandi itarangwamo guhuzagurika mu gihe cy’imyaka ibiri ishize. IRMCT irashima inama zifatika yahawe n’Ibiro bishinzwe serivise z’igenzura ry’imbere mu Muryango w’Abibumbye zigamije kuyifasha kurushaho kunoza ibikorwa byayo, kandi ubu yatangiye gufata ingamba zo kuzishyira mu bikorwa. Nk’urwego rwashyiriweho kubaza abantu ibyo bakoze, IRMCT izirikana ko, na yo ubwayo, igomba kugaragaza ko yuzuza inshingano zayo zerekeranye n’intego y’Inama Ishinzwe Amahoro ku Isi y’uko igomba kuba “urwego ruto, rukora neza kandi rudahoraho, ruzagenda rugabanuka haba mu bunini no mu mirimo rukora, rugakoresha abakozi bake bazagenda bagabanywa hakurikijwe uko imirimo yarwo izagenda igabanuka”. Mu rwego rwo gukurikiza iyo ntego, ingengo y’imari ya IRMCT mu gihe cy’imyaka ibiri ishize yagabanutse ku kigero kirenga 25%. Muri Nzeri 2024, IRMCT izarushaho kugabanya ahantu yakoreraga kubera ko ibiro byayo by’i Kigali bizafungwa. Mu Ukuboza, IRMCT izaba kandi yamaze gukuraho imyanya y’akazi iri hafi kugera kuri kimwe cya kabiri cy’imyanya yose, ugereranyije n’imibare y’abakozi twari dufite mbere y’iyi myaka ibiri ishize. Hagati aho, turacyakomeza kunoza imirimo dushinzwe, mu buryo bunyuranye burimo kuvugurura imikorere yacu ku byerekeranye no kugenzura irangizwa ry’ibihano n’imikoranire myiza n’izindi nzego. Dukomeje kandi kwegurira izindi nzego z’Umuryango w’Abibumbye zihoraho zibishoboye, imirimo myinshi yo mu rwego rw’ubuyobozi twari dusanzwe dukora. Byongeye kandi, muri Gashyantare uyu mwaka, Abacamanza ba IRMCT bakuye mu Mategeko Agenga Imiburanishirize n’Itangwa ry’Ibimenyetso uburyo bwakoreshwaga mu kuvana inyandiko mu rwego rw’inyandiko z’ibanga, bwasabaga abakozi benshi, kubera ko icyo gikorwa kitari ingenzi ku byerekeranye no guha rubanda uburyo bwo kubona inyandiko z’ibanga kandi kikaba kitaranashoboraga kurangira mu gihe gishyize mu gaciro. Bwana Perezida, Muri iki cyiciro gishya cyo gukora imirimo y’insigarira nyirizina, IRMCT iracyafite akazi k’ingirakamaro igomba gukora kandi ikeneye abakozi bahagije kugira ngo ishobore kugakora. Ako kazi ni kenshi kandi ntikigeze kabaho mu nkiko mpuzamahanga n’izashyizwe kuri urwo rwego. IRMCT yasigaranye inshingano zikomeza zakomotse ku kuba hari abantu barenze 250 bakorewe inyandiko z’ibirego. Imanza zakomotse kuri izo nyandiko z’ibirego zatanzwemo ubuhamya n’abatangabuhamya barenze ibihumbi 6 na 800, muri bo hafi ibihumbi 3 na 200 bakaba barashyiriweho ingamba zo kubarindira umutekano, zibyara

Umuhanzikazi Vanessa Mdee n’umukunzi we Rotimi bibarutse imfura y’umuhungu. Vanessa Mdee w’imyaka 33 ukunzwe muri Tanzania ndetse no muri Afurika muri rusange akaba aririmba mu rurimi rw’igiswahili n’Icyongereza. Ni umwe mu bantu bajya batumirwa mu kuba abakemurampaka mu irushanwa ryo guteza imbere abantu bafite impano mu kuririmba muri Afurika y’Iburasirazuba (East African’Got Talent Judges). Aba bombi batangiye gukundana nyuma y’aho bahuriye muri “Essence Festival after party”. Jacyiom yabereye muri New Orleans muri cya Leta zunze ubumwe za America ni nyuma yaho Vanessa yari amaze gutandukana n’umuhanzi Juma Jux mu mwaka wa 2019. Gutangaza ko Vanessa ko atwite byatunguye benshi kuko atigeze agaragaza ikimenyetso na kimwe cyuko yaba atwite ku mbuga nkoranyambaga gusa mu byuweru bibiri bishize yari yakorewe ibirori byo kwitegura umwana bizwi nka Baby Shower.

Frank Spittler utoza Amavubi yavuze ko n’ubwo batsinze inzara yatemaga amara. “Ni urugendo rw’iminsi 10 rurimo inzara no kutaryama nubwo twabonyemo amanota 3″. Utoza w’Amavubi Frank Spittler, yatangaje ko urugendo bamazemo iminsi rwo gushaka itike yo gukina imikino y’igikombe cy’isi cya 2026 nubwo babonye amanota 3 ariko batafashwe neza nk’uko bikwiye. U Rwanda ruherereye mu itsinda C ryo gushaka itike y’igikombe cy’isi cya 2026 kizakinirwa muri Amerika na Canada. U Rwanda muri iri tsinda ruri kumwe na Afurika y’Epfo, Nigeria, Bénin, Lesotho ndetse na Zimbabwe. U Rwanda rwakinnye umukino w’umunsi wa 3 mu itsinda ku wa 06 Kamena 2024, ni umukino wabereye mu gihugu cya Cote d’Ivoire ruza gutsindwa na Bénin, igitego kimwe ku busa. Nyuma y’uwo mukino, Amavubi yafashe urugendo rwerekeza muri Afurika y’Epfo gukina na Lesotho, gusa ni urugendo rutagendekeye neza Amavubi nk’uko byavuzwe mbere y’umukino, ndetse bikaba byaje gushimangirwa n’umutoza w’Amavubi Frank Spittler. Umutoza yagize ati ”yego twabonye amanota 3, ariko twagize urugendo rubi cyane rurimo umunaniro, nta kurya nta gusinzira”. Ibyo byari byaciye mu bitangazamakuru ko abakinnyi bakigera muri Afurika y’Epfo batinze guhabwa Hotel, bakamara amasaha 3 inyuma ya Hotel ibitotsi n’inzara ari byose. Amakuru kandi avugwa ko n’aho baboneye Hotel bajyanywe mu cyumba ari benshi, hakaba hari n’aho abakinnyi bararanyijwe ari 4 mu cyumba. Amagambo uyu mutoza w’Amavubi yatangaje ashobora kudashimisha abakoresha be, kuko ibyo bibazo byose byatewe na FERWAFA itarateguye neza urugendo. U Rwanda ruyoboye itsinda C n’amanota 7, rukaba ruzigamye ibitego 2. Rukurikiwe na Afurika y’Epfo ndetse na Bénin n’amanota 7, zikaba zizigamye igitego kimwe